pawrathya bill preshnagal | ബില്ലിനെതിരെ ആയിരക്കണക്കിന് ആളുകള് പ്രതിഷേധവുമായി തെരുവിലിറങ്ങി!! പ്രക്ഷോഭം ശക്തമാകുന്നു, അനിശ്ചിതകാല നിരോധനാജ്ഞ; സംസ്ഥാനത്തെ 10 ജില്ലകളില് മൊബൈല് ബന്ധങ്ങളും വിച്ഛേദിച്ചു... അക്രമം അണപൊട്ടുമ്പോൾ രണ്ടും കൽപ്പിച്ച് മുസ്ലീം ലീഗ് സുപ്രീം കോടതിയിലേക്ക്... കോണ്‍ഗ്രസിനും മുസ്ലീം ലീഗിനും പുറമേ ഇടതുപക്ഷവും; അസമിലും ത്രിപുരയിലും പ്രതിഷേധം ഇരമ്പുന്നു - Malayalivartha.com Widgets Magazine\nബില്ലിനെതിരെ ആയിരക്കണക്കിന് ആളുകള് പ്രതിഷേധവുമായി തെരുവിലിറങ്ങി!! പ്രക്ഷോഭം ശക്തമാകുന്നു, അനിശ്ചിതകാല നിരോധനാജ്ഞ; സംസ്ഥാനത്തെ 10 ജില്ലകളില് മൊബൈല് ബന്ധങ്ങളും വിച്ഛേദിച്ചു... അക്രമം അണപൊട്ടുമ്പോൾ രണ്ടും കൽപ്പിച്ച് മുസ്ലീം ലീഗ് സുപ്രീം കോടതിയിലേക്ക്... കോണ്‍ഗ്രസിനും മുസ്ലീം ലീഗിനും പുറമേ ഇടതുപക്ഷവും; അസമിലും ത്രിപുരയിലും പ്രതിഷേധം ഇരമ്പുന്നു\n12 DECEMBER 2019 10:13 AM IST\nപൗരത്വ നിയമ ഭേദഗതി ബില് രാജ്യസഭയിലും പാസായതോടെ വടക്കുകിഴക്കന് സംസ്ഥാനങ്ങളില് അക്രമാസക്തമായ പ്രതിഷേധങ്ങള് തുടരുന്നതിനിടെ അസാമില് അനിശ്ചിതകാല കര്‍ഫ്യു ഏര്‍പ്പെടുത്തി. ഇതിന് പുറമെ സംസ്ഥാനത്തെ 10 ജില്ലകളില് മൊബൈല് ബന്ധങ്ങളും വിച്ഛേദിച്ചു. ബില്ലിനെതിരെ ആയിരക്കണക്കിന് ആളുകള് പ്രതിഷേധവുമായി തെരുവിലിറങ്ങിയിരുന്നു. അസമിൽ ഉൾഫ ബന്ദ് തുടരുകയാണ്. ഗുവാഹത്തിയിലും ദീബ്രുഗഢിലും അനിശ്ചിതകാല നിരോധനാജ്ഞ പ്രഖ്യാപിച്ചിരിക്കുകയാണ്. 10 ജില്ലകളിൽ ഇന്റർനെറ്റ് നിയന്ത്രണം ഏ‌ർപ്പെടുത്തിയിട്ടുണ്ട്. ആക്രമത്തിനിടയാക്കിയേക്കുന്ന റിപ്പോർട്ടുകൾ പാടില്ലെന്ന് കേന്ദ്രം മാധ്യമങ്ങൾക്കും നിർദ്ദേശം നൽകിയിട്ടുണ്ട്. അസം മുഖ്യമന്ത്രി സര്‍ബാനന്ദ സോനോവാളിന്‍റെ വീടിനെതിരെ കല്ലേറ് നടന്നതായും റിപ്പോർട്ടുകളുണ്ട്. ഇന്നലെ രാജ്യസഭയിൽ കൂടി പാസായ പൗരത്വ ഭേദഗതി ബില്ലിനെതിരെ മുസ്ലീം ലീഗ് ഇന്ന് സുപ്രീം കോടതിയെ സമീപിക്കും. മുസ്ലീംലീഗിന്‍റെ നാല് എംപിമാരും ഒരുമിച്ചെത്തിയാകും ഹർജി ഫയൽ ചെയ്യുക. മറ്റ് പ്രതിപക്ഷ പാർട്ടികളും സുപ്രീം കോടതിയെ സമീപിക്കുമെന്ന് വ്യക്തമാക്കിയിട്ടുണ്ട്.\nഭരണഘടന അവകാശമാണമെന്നും അതിന് വിരുദ്ധമാണ് ദേശീയ പൗരത്വ നിയമഭേദഗതി ബില്ലെന്നുമാണ് പ്രതിപക്ഷം ചൂണ്ടിക്കാട്ടിക്കുന്നത്. മതത്തിന്‍റെ അടിസ്ഥാനത്തിലുള്ള വിവേചനം സുപ്രീംകോടതിക്ക് അനുവദിക്കില്ലെന്നും പ്രതിപക്ഷം കണക്കാക്കുന്നു. കോണ്‍ഗ്രസിനും മുസ്ലീം ലീഗിനും പുറമേ ഇടതുപക്ഷവും കോടതിയെ സമീപിക്കും. പാര്‍ലമെന്‍റിൽ നിന്ന് മാർച്ച് നടത്തി സുപ്രീംകോടതിയിൽ ഹര്‍ജി നൽകുന്നതിനെ കുറിച്ചും പ്രതിപക്ഷ പാര്‍ടികൾ ആലോചിക്കുന്നുണ്ട്. ദില്ലിയിൽ പാര്‍ലമെന്‍റ് പരിസരത്തും സുരക്ഷ ശക്തമാക്കിയിരിക്കുകയാണ്. അസമിലെ രണ്ട് റെയില്‍വേ സ്റ്റേഷനുകള്‍ക്ക് പ്രക്ഷോഭകാരികള് തീയിട്ടു. പാണിട്ടോല, ചബുവ റെയില്‍വേ സ്റ്റേഷനുകള്‍ക്കാണ് തീയിട്ടത്. ഇരു സംസ്ഥാനങ്ങളിലും നൂറുകണക്കിന് വാഹനങ്ങള്‍ക്കും തീയിട്ടു. ദേശീയ, സംസ്ഥാന പാതകള് പ്രക്ഷോഭകാരികള് തടഞ്ഞു. പ്രക്ഷോഭത്തിനിടെ ഒരാള് മരിച്ചതായും സംശയമുണ്ട്. ത്രിപുരയിലും ചില ജില്ലകളില് അനിശ്ചിത കാലത്തേക്ക് നിരോധനാജ്ഞ പ്രഖ്യാപിച്ചു. അസമിലെ ലഖിംപുര്, തിന്‍സുകിയ, ദേമാജി, ദിബ്രുഗഡ്, ചാരായിദിയോ, ശിവസാഗര്, ജോര്‍ഘട്ട്, കാംരൂപ് ജില്ലകളിലാണ് ഇന്‍റര്‍നെറ്റ് സേവനങ്ങള് റദ്ദാക്കിയിരിക്കുന്നത്.\nനിരവധിയിടങ്ങളില് ട്രെയിനുകള് തടഞ്ഞു. പ്രക്ഷോഭം വ്യാപിച്ചതിനെ തുടര്‍ന്ന് 12ഓളം ട്രെയിനുകള് ഭാഗികമായോ പൂര്‍ണമായോ റദ്ദാക്കി. ഗുവാഹത്തിയില് കേന്ദ്രസേനയെ വിന്യസിച്ചു. അസം റൈഫിള്‍സിനെയും പ്രക്ഷോഭകാരികളെ നേരിടാന് രംഗത്തിറക്കിയിട്ടുണ്ട്. ത്രിപുരയിലും കേന്ദ്ര സേനയെ വിന്യസിച്ചു. നാഗാലാന്‍ഡില് യൂത്ത് കോണ്‍ഗ്രസ് ബില്ലിനെതിരെ രംഗത്തിറങ്ങി. അസമില് കൃഷക് മുക്തി സന്‍ഗ്രം എന്ന സംഘടന അനിശ്ചിത കാലത്തേക്ക് ഹര്‍ത്താല് പ്രഖ്യാപിച്ചിരിക്കുകയാണ്. വടക്കികിഴക്കന് സംസ്ഥാനങ്ങളിലെ സ്ഥിതിഗതികള് സൂക്ഷ്മമായി നിരീക്ഷിക്കുകയാണെന്ന് സൈനിക കേന്ദ്രം വ്യക്തമാക്കി. അസം മുഖ്യമന്ത്രി സര്‍ബാനന്ദ സോനോവാള് ലോക്പ്രിയ ഗുവാഹത്തി അന്താരാഷ്ട്ര വിമാത്താവളത്തില് മണിക്കൂറുകളോളം കുടുങ്ങി. തെസ്പൂരിലേക്ക് പിന്നീട് ഹെലികോപ്ടറിലാണ് മുഖ്യമന്ത്രി തിരിച്ചത്.\nഅതേസമയം ഗുവാഹത്തിയിൽ ഇന്നലെ പ്രകടനം നടത്തിയ വിദ്യാർത്ഥികളെ പൊലീസ് തടഞ്ഞത് വൻ സംഘർഷത്തിനിടയാക്കി. പൊലീസ് ലാത്തി വീശുകയും കണ്ണീർ വാതകം പ്രയോഗിക്കുകയും ചെയ്‌തു. സമരക്കാർ റോഡുകളിൽ ടയർ കത്തിച്ച് ഗതാഗതം തടഞ്ഞു. ഞായറാഴ്‌ച പ്രധാനമന്ത്രി മോദിയും ജപ്പാൻ പ്രധാനമന്ത്രി ഷിൻസോ ആബെയും തമ്മിൽ നടക്കാനിരുന്ന ഉച്ചകോടിക്കായി ഒരുക്കിയ വേദി പ്രക്ഷോഭകർ തകർത്തു. മുഖ്യമന്ത്രി സർബാനന്ദ സൊനോവാൾ ഗുവാഹത്തി വിമാനത്താവളത്തിൽ കുടുങ്ങി. സുരക്ഷാസേന വളരെ പണിപ്പെട്ടാണ് അദ്ദേഹത്തെ വസതിയിലെത്തിച്ചത്. അസാമിലെ 10 ജില്ലകളിൽ 24 മണിക്കൂർ മൊബൈൽ ഇന്റർനെറ്റ് റദ്ദാക്കി.ത്രിപുരയിൽ മൊബൈൽ ഇന്റർനെറ്റ്, എസ്.എം.എസ് സേവനങ്ങൾ 48 മണിക്കൂർ റദ്ദാക്കി.വിദ്യാർത്ഥി സംഘടനകൾ ബന്ദ് പ്രഖ്യാപിച്ചു.അരുണാചൽ പ്രദേശിൽ വിദ്യാഭ്യാസ സ്ഥാപനങ്ങൾ, ബാങ്കുകൾ, വാണിജ്യ സ്ഥാപനങ്ങൾ, കമ്പോളങ്ങൾ എന്നിവ അടച്ചുപൂട്ടി. അസാം, ത്രിപുര, മിസോറം, മേഘാലയ സംസ്ഥാനങ്ങളിലെ സ്‌കൂൾ കോളേജ് പരീക്ഷകൾ മാറ്റിവച്ചു. വടക്കുകിഴക്കൻ അതിർത്തി റെയിൽവേ പതിന്നാല് ട്രെയിനുകൾ റദ്ദാക്കി.\n'കർഷകരെ പണ്ടത്തെ പോലെ പറ്റിക്കാൻ പറ്റൂല. അവർക്കും കാര്യം മനസ്സിലായി. കയ്യിൽ മൊബൈൽ ഉണ്ടല്ലോ. ഇനി കർഷകർ അവരുടെ ഉത്പന്നങ്ങൾ അവർക്കിഷ്‍ടമുള്ളവർക്ക് അവർ നേരിട്ട് കൊടുക്കും...' കാര്‍ഷിക ബില്ലിനെ പിന്തുണച്ച് (9 minutes ago)\nവിവാഹ വാര്‍ഷികദിനത്തില് ഭാര്യയെ ഞെട്ടിച്ച് യുവാവ്... നടന് സുശാന്ത് സിംഗ് രജ്പുത് പ്രചോദനമായപ്പോൾ ഉഗ്രൻ സമ്മാനം... ചന്ദ്രനില് ഒരേക്കര് സ്ഥലം കണ്ടു അമ്പരന്ന് ഭാര്യയും... (20 minutes ago)\nലോറിയില് കടത്തുകയായിരുന്ന 15000 പാക്കറ്റ് ഹാന്‍സ് വാഹന പരിശോധനക്കിടെ പിടികൂടി (46 minutes ago)\nകാമുകിയെ ചൊല്ലിയുള്ള തർക്കം ഒടുക്കം കലിപ്പായി; യുവാവിനെ വിളിച്ച് വരുത്തി തല്ലിക്കൊന്നു... മൂന്നുപേര് അറസ്റ്റിലായതോടെ പുറത്ത് വരുന്നത്; നടുക്കം വിട്ടുമാറാതെ നാട്ടുകാർ... കൊച്ചിയിൽ സംഭവിച്ചത്... (50 minutes ago)\nദുബായിൽ നിന്ന് കേരളത്തിലേക്ക് സർവീസുകൾ; കേരളത്തിലെ വിവിധ വിമാനത്താവളങ്ങളിലേക്ക് എയർ ഇന്ത്യയുടെ ടിക്കറ്റുകൾ ലഭ്യമാണ്, അടുത്ത മാസം നാലു മുതൽ സർവീസുകൾ തുടങ്ങും, നാടണയാൻ കാത്തിരിക്കുന്ന പ്രവാസികൾക്ക് സന്ത (51 minutes ago)


Sunday September 26th, 2021 - 5:59:pm\nമാതാ അമൃതാനന്ദമയി മഠത്തിൽ സന്യാസദീക്ഷ : 260ൽ പരം ശിഷ്യർക്ക് ദീക്ഷ ...\nPublished: Thursday 12 March 2020 06:57:46 PM\n260ൽ അധികം ശിഷ്യർക്ക് ദീക്ഷ നൽകാനൊരുങ്ങി മാതാ അമൃതാനന്ദമയി മഠം. ബ്രഹ്മചാരിണികളും, ബ്രഹ്മചാരികളുമായ ശിഷ്യർക്കാണ് സന്യാസബ്രഹ്മചാര്യ ദീക്ഷകൾ നൽകുന്നത്. അമൃതപുരിയിലെ മഠത്തിന്റെ ആസ്ഥാനത്ത്, മാർച്ച് 13 വെള്ളിയാഴ്ച രാവിലെ 11ന് വൈദിക ചടങ്ങുകളോടെ ബ്രഹ്മചര്യസന്യാസദീക്ഷകൾ നടക്കും. ദീക്ഷാ ചടങ്ങുകൾക്ക് മുതിർന്ന സന്യാസി ശിഷ്യരോടൊപ്പം ശ്രീ മാതാ അമൃതാനന്ദമയി ദേവി നേതൃത്വം നൽകും.\nചടങ്ങിൽവച്ച് ശിഷ്യർക്ക് പുതിയ ദീക്ഷാനാമങ്ങൾ അമ്മ നൽകും. 200ൽ അധികം പേർക്ക് ബ്രഹ്മചര്യ ദീക്ഷയും, അൻപതിലധികം പേർക്ക് സന്യാസ ദീക്ഷയും നൽകും. വർഷങ്ങൾ നീണ്ട ആധ്യാത്മിക പരിശീലനത്തിന് ശേഷമാണ് സന്യാസ ദീക്ഷ നൽകുന്നത്. അമ്മയുടെ ഉപദേശങ്ങളോടൊപ്പം, വിവിധ ഭാരതീയ ദർശനങ്ങളിലും അവഗാഹം നേടിയത്തിനു ശേഷമാണ് ദീക്ഷ നൽകുന്നത്. ഭാരതീയരും, വിദേശികളുമായ ബ്രഹ്മചാരിബ്രഹ്മചാരിണി ശിഷ്യർ ദീക്ഷാചടങ്ങുകൾക്കായി തയ്യാറെടുക്കുകയാണ്. 22 വർഷങ്ങൾക്ക് ശേഷമാണ് മഠത്തിൽ ദീക്ഷാ ചടങ്ങുകൾ നടക്കുന്നത്.\nആദി ശങ്കരാചാര്യരാൽ സ്ഥാപിതമായ ദശനാമി സമ്പ്രദായത്തിൽ, 'പുരി' പരമ്പരയുടെ ഭാഗമാണ് മാതാ അമൃതാനന്ദമയി മഠം. 1989 ൽ സന്യാസദീക്ഷ ലഭിച്ച സ്വാമി അമൃതസ്വരൂപാനന്ദ പുരിയാണ് അമ്മയുടെ പ്രഥമ സന്യാസി ശിഷ്യൻ. തുടർന്ന് ഭാരതീയരും, വിദേശികളുമടങ്ങുന്ന ശിഷ്യർക്ക് സന്യാസ ദീക്ഷ ലഭിച്ചു. സന്യാസിസന്യാസിനിമാർ കാവി വസ്ത്രമാണ് ധരിക്കുക, ത്യാഗത്തിന്റെ പ്രതീകമായ അഗ്നിയെയാണ് കാവിവസ്ത്രം പ്രതിനിധാനം ചെയ്യുന്നത്. സന്യാസിമാരെക്കൂടാതെ 'ചൈതന്യ' എന്നവസാനിക്കുന്ന ദീക്ഷാനാമത്തോടെ ബ്രഹ്മചാരി, ബ്രഹ്മചാരിണികൾക്കും അമ്മ ദീക്ഷ നൽകിയിട്ടുണ്ട്. ഇവർ മഞ്ഞവസ്ത്രമാണ് ധരിക്കുക.\nസന്യാസ ദീക്ഷയ്ക്ക് മുന്നോടിയായി തന്റെ കർമ്മങ്ങളെല്ലാം പൂർത്തിയാക്കി, ബന്ധുജനങ്ങൾക്കും, വേണ്ടപ്പെട്ടവർക്കും, ഒടുവിൽ തനിക്കുവേണ്ടി തർപ്പണം മുതലായ മരണാന്തരകർമ്മങ്ങൾ ചെയ്യുന്നു. പിന്നീട് വിരാജാഹോമം ചെയ്ത് ബ്രഹ്മചര്യത്തിന്റെ ചിഹ്നങ്ങളായ ശിഖ(കുടുമ), യജ്ഞോപവീതം(പൂണൂൽ) മുതലായവയൊക്കെ ഉപേക്ഷിച്ച് സന്യാസ ദീക്ഷ സ്വീകരിച്ച് കാഷായവസ്ത്രം ധരിക്കുന്നു. അതോടെ മഹാ ഋഷിമാരുടെ കണ്ണിയറ്റാത്ത പരമ്പരയുടെ ഭാഗമായിതത്തീരുന്നു. "ആത്മനോ മോക്ഷാർത്ഥം "എന്ന വൈദികദർശനം അനുസരിച്ച് ആത്മാവിന്റെ മോക്ഷത്തിനും, ലോകത്തിന്റെ മുഴുവൻ നന്മയ്ക്കും വേണ്ടി ശിഷ്ടകാലം ഉപയോഗപ്പെടുത്തുന്നു.\nകോവിഡ് 19(കൊറോണ വയറസ്) ബാധയുമായി ബന്ധപ്പെട്ട് ആരോഗ്യവകുപ്പിന്റെയും, ലോകാരോഗ്യ സംഘടനയുടെയും പെരുമാറ്റചട്ടം നിലവിലുള്ളതിനാൽ, പൊതുജനാരോഗ്യത്തെ മുൻനിർത്തി സന്ദർശകനിയന്ത്രണം തുടരാൻ ആശ്രമം നിർബന്ധിതമായിരിക്കുകയാണ്. അതുകൊണ്ടു പൊതുപരിപാടിയായല്ല ആശ്രമ അന്തേവാസികൾ മാത്രം പങ്കെടുക്കരീതിയിലാണ് ദീക്ഷാ ചടങ്ങുകൾ ക്രമീകരിച്ചിരിക്കുന്നത്.\nRead more topics: Mata Amritanandamayi, Math, Sannyasa Initiation,


Karwaan to release as scheduled, confirms Dulquer Salmaan: ആശങ്ക വേണ്ട, 'കാര്‍വാ' നാളെ തന്നെ റിലീസ് ചെയ്യുമെന്ന് ദുല്‍ഖര്\nCourt Stayed Release Of Dulquers Karwaan\nആശങ്ക വേണ്ട, 'കാര്‍വാ' നാളെ തന്നെ റിലീസ് ചെയ്യുമെന്ന് ദുല്‍ഖര്\nKarwaan Release: എസ്.ഹരീഷിന്റെ നാല് ചെറു കഥകള് കോര്‍ത്തിണക്കിയ തന്റെ ചിത്രമായ 'ഏദനു'മായി 'കാര്‍വാ'യ്ക്ക് സാമ്യതകള് ഉണ്ട് എന്ന് കാണിച്ചു സംവിധായകന് സഞ്ജു സുരേന്ദ്രന് തൃശ്ശൂര് ജില്ലാ കോടതിയെ സമീപിച്ചതിന് പിന്നാലെയാണ് 'കാര്‍വാ'യുടെ റിലീസ് തടഞ്ഞു കൊണ്ട് കോടതി ഉത്തരവിട്ടത്\nAugust 03, 2018 01:34:39 pm\nKarwaan Release: ‘കാര്‍വാ’ കേരളത്തില് നാളെ തന്നെ റിലീസ് ചെയ്യുമെന്ന് ദുല്‍ഖര് സല്‍മാന്. ചിത്രത്തിന് മലയാള ചലച്ചിത്രം ‘ഏദനു’മായി സാമ്യതകളുണ്ട് എന്ന ആരോപണത്തെ തുടര്‍ന്ന് ചിത്രത്തിന്റെ റിലീസ് തടഞ്ഞതായി റിപ്പോര്‍ട്ടുകളുണ്ടായിരുന്നു. ഇതിന് പിന്നാലെയാണ് ചിത്രം റിലീസ് ചെയ്യുമെന്ന് ദുല്‍ഖര് തന്നെ വ്യക്തമാക്കിയത്. കേരളത്തില് റിലീസ് ചെയ്യുന്ന തിയേറ്ററുകളുടെ ലിസ്റ്റും ദുല്‍ഖര് പങ്കുവച്ചിട്ടുണ്ട്.\nഎസ്.ഹരീഷിന്റെ നാല് ചെറു കഥകള് കോര്‍ത്തിണക്കിയ തന്റെ ചിത്രമായ ‘ഏദനു’മായി ‘കാര്‍വാ’യ്ക്ക് സാമ്യതകള് ഉണ്ട് എന്ന് കാണിച്ചു സംവിധായകന് സഞ്ജു സുരേന്ദ്രന് തൃശ്ശൂര് ജില്ലാ കോടതില് കേസ് ഫയല് ചെയ്തു. കഥാപാത്രങ്ങള്, ലൊക്കേഷന്, ട്രീറ്റ്‌മെന്റ്, സെറ്റിങ് എന്നിവയിലുള്ള സാമ്യതകള് ശ്രദ്ധയില് പെട്ടതാണ് പരാതിയുടെ അടിസ്ഥാനം എന്ന് സഞ്ജു സുരേന്ദ്രന്റെ വാദത്തില് പറയുന്നു. ഇതേത്തുടർന്ന് ഓഗസ്റ്റ് 1ന് ജില്ലാ കോടതി ചിത്രത്തിന്റെ റിലീസ് തടഞ്ഞു കൊണ്ടുള്ള ഉത്തരവിറക്കി. പ്രഥമദൃഷ്ടിയാല് സാമ്യതകളുണ്ട് എന്ന് നിരീക്ഷിച്ചതിന്‍റെ അടിസ്ഥാനത്തില് ചിത്രത്തിന്‍റെ പ്രദർശനം തടഞ്ഞതായാണ് ജസ്റ്റിസ് മധുകുമാർ ഉത്തരവില് പറഞ്ഞിരിക്കുന്നത്.\nRead More: ബോളിവുഡിലും താരമായി ദുല്‍ഖര്\nദുല്‍ഖറിന്റെ ബോളിവുഡ് എന്‍ട്രിയാണ് ‘കാര്‍വാ’. ദുല്‍ഖറിന് പുറമെ ഇര്‍ഫാന് ഖാന്, മിഥില പാല്‍ക്കര് എന്നിവരും കേന്ദ്ര കഥാപാത്രങ്ങളെ അവതരിപ്പിക്കുന്ന ചിത്രം ഏറെ പ്രതീക്ഷയോടെയാണ് ആരാധകര് കാത്തിരിക്കുന്നത്. ആകര്‍ഷ് ഖുരാന സംവിധാനം ചെയ്യുന്ന ചിത്രം നിര്‍മ്മിക്കുന്നത് റോണി സ്ക്രൂവാല, പ്രീതി രതി ഗുപ്ത (ആര്‍എസ്‌വിപി മൂവീസ്) എന്നിവര് ചേര്‍ന്നാണ്. ഹുസൈന് ദലാല് സംഭാഷണങ്ങള് രചിച്ചിട്ടുള്ള ‘കാര്‍വാ’യുടെ കഥ ബിജോയ് നമ്പ്യാരുടെതാണ്. മലയാളിയായ ബിജോയ് നമ്പ്യാര് ബോളിവുഡില് അറിയപ്പെടുന്ന സംവിധായകനാണ്. അദ്ദേഹം ഏറ്റവുമൊടുവില് സംവിധാനം ചെയ്ത ചിതം ‘സോളോ’യില് ദുല്‍ഖറായിരുന്നു നായകന്.\nഒരു ഡെഡ് ബോഡിയുമായി ഒരു വണ്ടിയില് സഞ്ചരിക്കേണ്ടി വരുന്ന മൂന്ന് പേരുടെ കഥയാണ് ചിത്രം പറയുന്നത്. കേരളത്തിലും ചിത്രം ഷൂട്ട് ചെയ്തിരുന്നു.\nനിരവധി ചലച്ചിത്ര മേളയിലടക്കം പ്രദര്‍ശിപ്പിക്കുകയും 2017ലെ കേരള രാജ്യാന്താര ചലച്ചിത്ര മേളയില് മികച്ച മലയാള ചിത്രത്തിനുള്ള പുരസ്‌കാരം നേടിയ ചിത്രവുമാണ് ‘ഏദന്’. അഭിലാഷ് നായര്, നന്ദിനി ശ്രീ, പ്രശാന്ത്.എം തുടങ്ങിയവരാണ് ‘ഏദനി’ല് അഭിനയിച്ചിരിക്കുന്നത്. മികച്ച നവാഗത സംവിധായകനുള്ള പുരസ്‌കാരവും സഞ്ജു സുരേന്ദ്രന് ലഭിച്ചിരുന്നു.\nRead More: ഏദനിലേയ്ക്കുളള വഴി: എസ്.ഹരീഷ് എഴുതുന്നു


ഫുട്‌ബോളില് സെര്‍ബിയയ്‌ക്കെതിരെ മികച്ച പോരാട്ടം കാഴ്ചവെച്ച് ഇന്ത്യന് ചുണക്കുട്ടികള് - myKhel Malayalam\n» ഫുട്‌ബോളില് സെര്‍ബിയയ്‌ക്കെതിരെ മികച്ച പോരാട്ടം കാഴ്ചവെച്ച് ഇന്ത്യന് ചുണക്കുട്ടികള്\nഫുട്‌ബോളില് സെര്‍ബിയയ്‌ക്കെതിരെ മികച്ച പോരാട്ടം കാഴ്ചവെച്ച് ഇന്ത്യന് ചുണക്കുട്ടികള്\nUpdated: Wednesday, September 19, 2018, 8:38 [IST]\nദില്ലി: യൂറോപ്യന് പര്യടനം നടത്തുന്ന ഇന്ത്യയുടെ അണ്ടര് 19 ടീമിന് സെര്‍ബയയ്‌ക്കെതിരെ തോല്‍വി. മികച്ച പ്രകടനം കാഴ്ചവെച്ചാണ് യൂറോപ്യന് കരുത്തരായ സെര്‍ബിയയ്‌ക്കെതിരെ ഇന്ത്യ 1-3 എന്ന നിലയില് തോല്‍വി വഴങ്ങിയത്. നേരത്തെ ഇരു ടീമുകളും തമ്മില് നടന്ന ആദ്യ മത്സരത്തിലും ഇന്ത്യ 0-2 എന്ന സ്‌കോറിന് പരാജയപ്പെട്ടിരുന്നു.\nഅടുത്തവര്‍ഷം നടക്കാനിരിക്കുന്ന അണ്ടര് 19 ഏഷ്യന് ചാമ്പ്യന്‍ഷിപ്പിന് മുന്നോടിയായാണ് ഇന്ത്യ യൂറോപ്പില് പര്യടനം നടത്തുന്നത്. എന്നാല്, പരിശീലകന് ഫ് ളോയിഡ് പിന്റോയുടെ ശിക്ഷണത്തിലിറങ്ങിയ ടീമിന് ജയം കണ്ടെത്താനായില്ല. ആദ്യ പകുതിയിലാണ് മത്സരത്തിലെ നാലു ഗോളുകളും പിറന്നത്. രണ്ടാം പകുതിയില് ഇന്ത്യയുടെ കനത്ത ആക്രമണം സെര്‍ബിയയുടെ പ്രതിരോധത്തില്‍ത്തട്ടി തകര്‍ന്നു.\nമത്സരത്തിന്റെ തുടക്കം മുതല് ഇന്ത്യ ആക്രമിച്ചാണ് കളിച്ചത്. ക്യാപ്റ്റന് അമര്‍ജിത്ത് സിങ്ങിന്റെ തകര്‍പ്പന് കോര്‍ണര് കിക്കിന് മധ്യനിരതാരം ജാക്‌സണ് തലവെച്ചെങ്കിലും പന്ത് കഷ്ടിച്ച് പുറത്തേക്കു പോയി. ആദ്യ മിനിറ്റിലെ സമ്മര്‍ദ്ദത്തിനുശേഷം മത്സരത്തില് പിടിമുറുക്കിയ സെര്‍ബിയെ തുടരെ മൂന്നു ഗോളുകള് അടിച്ചതോടെ ഇന്ത്യ പ്രതിരോധത്തിലായി. ഒന്നാം പകുതിയുടെ അവസാനം റഹീം അലിയാണ് ഇന്ത്യയ്ക്കുവേണ്ടി ആശ്വാസ ഗോള് നേടിയത്. രണ്ടാം പകുതിയില് ഇന്ത്യ ആക്രമിച്ചു കളിച്ചെങ്കിലും കൂടുതല് ഗോളുകള് കണ്ടെത്താനായില്ല.\nRead more about: india serbia football ഫുട്‌ബോള് സെര്‍ബിയ ഇന്ത്യ\nStory first published: Wednesday, September 19, 2018, 8:28 [IST]


എണ്ണവില മുകളിലേക്ക‌് രൂപ താഴേക്ക് ,5 മാസത്തിനിടെ പെട്രോളിന‌് 6.50 രൂപയും ഡീസലിന‌് 4.70 രൂപയും വർധിച്ചു | National | Deshabhimani | Wednesday Sep 5, 2018\nഎണ്ണവില മുകളിലേക്ക‌് രൂപ താഴേക്ക് ,5 മാസത്തിനിടെ പെട്രോളിന‌് 6.50 രൂപയും ഡീസലിന‌് 4.70 രൂപയും വർധിച്ചു\nരാജ്യത്ത‌് രൂപയുടെ മൂല്യം വീണ്ടും ഇടിയുമ്പോൾ പെട്രോൾ‐ഡീസൽ വില തീപിടിച്ചുയരുന്നു. ചൊവ്വാഴ്ച രൂപ ഡോളറിന‌് 71.54 എന്ന നിരക്കിലേക്ക് കൂപ്പുകുത്തി. മുംബൈയിൽ പെട്രോൾവില ലിറ്ററിന‌് 86.72 രൂപയും ഡീസലിന‌് 75.74 രൂപയുമായി. അഞ്ചുമാസത്തിനുള്ളിൽ രാജ്യത്ത് പെട്രോളിന‌് 6.50 രൂപയും ഡീസലിന‌് 4.70 രൂപയുമാണ് വർധിച്ചത്. ഇതര പെട്രോളിയം ഉൽപ്പന്നങ്ങളായ എൽപിജി, പിഎൻജി, സിഎൻജി എന്നിവയുടെ വിലയും ക്രമാതീതമായി ഉയർന്നു.\nഡോളർ കരുത്താർജിക്കുന്നതും വിദേശകമ്പനികൾ ഇന്ത്യയിലെ ഓഹരികൾ വിറ്റഴിക്കുന്നതും എണ്ണവില വർധനയുമാണ് രൂപയുടെ പതനത്തിനു കാരണം. കയറ്റുമതിയിലെ ഇടിവും സ്ഥിതി വഷളാക്കുന്നു. സർക്കാർനയങ്ങൾ ആഭ്യന്തരവിപണിയെ തളർത്തി. തിങ്കളാഴ്ചമാത്രം 2100 കോടിയിൽപ്പരം രൂപയുടെ ഓഹരി വിദേശകമ്പനികൾ വിറ്റൊഴിഞ്ഞു. ഇന്ത്യയിലെ സാമ്പത്തിക അനിശ്ചിതാവസ്ഥയാണ് ഇതിനു കാരണം.\nരാജ്യാന്തരവിപണിയിലെ അസംസ്കൃത എണ്ണവിലവർധനയാണ് രാജ്യത്ത് പെട്രോളിയം ഉൽപ്പന്നങ്ങളുടെ വിലക്കയറ്റത്തിനു കാരണമെന്ന് സർക്കാർ വിശദീകരിക്കുമ്പോഴും കണക്കുകൾ ഈ വാദത്തിന‌് എതിരാണ്. ക്രൂഡ‌് ഓയിൽ വീപ്പയ്ക്ക് നിലവിൽ വില 78 ഡോളറാണ്. എന്നാൽ, വീപ്പയ്ക്ക് 125 ഡോളറിൽ കൂടുതലുണ്ടായിരുന്നപ്പോൾപ്പോലും രാജ്യത്ത് പെട്രോൾ, ഡീസൽ വില ഇതിലും കുറവായിരുന്നു.\nമോഡിസർക്കാർ അധികാരത്തിൽ വന്നശേഷമുള്ള ആദ്യവർഷങ്ങളിൽ രാജ്യാന്തരവിപണിയിൽ എണ്ണവില ഇടിഞ്ഞതിന്റെ പ്രയോജനം ജനങ്ങൾക്ക് പകർന്നുകൊടുക്കാതെ എക്സൈസ് തീരുവ കൂട്ടി കൊള്ളനടത്തുകയായിരുന്നു. പെട്രോൾ ലിറ്ററിന‌് 12 രൂപയും ഡീസൽ ലിറ്ററിന‌് 14 രൂപയും തീരുവ കൂട്ടി. കോർപറേറ്റുകൾക്ക് വൻതോതിൽ നികുതിയിളവ് നൽകുന്ന കേന്ദ്രം, സാമ്പത്തികമായി പിടിച്ചുനിൽക്കാനുള്ള മാർഗമായി ഇന്ധനവിലയിലെ എക്സൈസ് തീരുവയെ ഉപയോഗപ്പെടുത്തുകയാണ്. നാലുവർഷം 3,92,057 കോടി രൂപയാണ് ഈയിനത്തിൽ ജനങ്ങളിൽനിന്ന് അധികമായി ഊറ്റിയത്. ഇക്കൊല്ലം 1,69,250 കോടി രൂപയുടെ അധികവരുമാനവും പ്രതീക്ഷിക്കുന്നു. അങ്ങനെ അഞ്ചുവർഷത്തിൽ 5,61,307 കോടി രൂപയാണ് പെട്രോൾ, ഡീസൽ എക്സൈസ് തീരുവയിൽനിന്ന് അധികവരുമാനമായി കേന്ദ്രത്തിന‌് ലഭിക്കുക. ഈ വരുമാനം ഉപേക്ഷിക്കാൻ സർക്കാർ ആഗ്രഹിക്കുന്നില്ല.\nകഴിഞ്ഞവർഷം ജൂൺമുതലാണ് പെട്രോൾ, ഡീസൽ വില ദിവസവും പുനർക്രമീകരിക്കാനുള്ള സംവിധാനം നിലവിൽവന്നത്. വിലനിർണയത്തിനുള്ള അധികാരം എണ്ണവിപണന കമ്പനികൾക്കാണെന്ന് പറയുമ്പോഴും കഴിഞ്ഞവർഷം ഗുജറാത്ത് തെരഞ്ഞെടുപ്പുകാലത്തും ഇക്കൊല്ലം കർണാടക തെരഞ്ഞെടുപ്പുവേളയിലും ഇന്ധനവില വർധിപ്പിച്ചില്ല. ഇതിനിടെ, എണ്ണവിലവർധന കേന്ദ്ര‐സംസ്ഥാന സർക്കാരുകൾക്ക് നല്ല വാർത്തയാണെന്ന് ബിജെപി വക്താവ് നളിൻ കോലി പറഞ്ഞു. സർക്കാരുകൾക്ക് കൂടുതൽ വരുമാനം ഇതിലൂടെ ലഭിക്കുമെന്നും അദ്ദേഹം വ്യക്തമാക്കി.


ചൂഷണരഹിതമാകണം ശിശുക്ഷേമം–4 : Deepika.com Special News\nദത്തെടുക്കൽ ഏജൻസികളിൽ മതിയായ കുട്ടികളെ ലഭ്യമല്ലാത്തത് ദത്തെടുക്കാൻ ആഗ്രഹിക്കുന്ന ദമ്പതികളെ നിരാശരാക്കുന്നു. അതുകൊണ്ടുതന്നെ ദത്തടുക്കുന്നതിനുള്ള അപേക്ഷകൾ സ്വീകരിക്കാൻ ഇന്ത്യയിൽ പലയിടങ്ങളിലും സെൻട്രൽ അഡോപ്ഷൻ റിസോഴ്സ് അഥോറിറ്റി ഏജൻസി കാലതാമസമെടുക്കുന്നു. മതിയായ കുട്ടികളില്ലെന്നാണ് ഇതിനുകാരണമായി ഏജൻസി പറയുന്നത്. ഈവർഷം 600 ഓളം കുട്ടികളെയാണ് ദത്തെടുക്കാൻ അപേക്ഷ ലഭിച്ചത്. എന്നാൽ ദത്തിലൂടെ കൈമാറാൻ അർഹതയുള്ള കുട്ടികൾ 120 മാത്രമാണുള്ളത്.\nമക്കൾ വിദേശത്തുള്ള പ്രായമായ മാതാപിതാക്കൾ തങ്ങളെ സംരക്ഷിക്കാനും കരുതലിനുമായി കുട്ടികളെ ദത്തെടുക്കാനായി താത്പര്യം പ്രകടിപ്പിക്കുന്നു. സ്വന്തമായ ഒരു കുഞ്ഞുള്ളപ്പോൾ മറ്റൊരു കുട്ടിയെ ദത്തെടുക്കാൻ തയാറാവുന്നവരെയും ഇപ്പോൾ കാണാം. ദത്തെടുക്കൽ നടപടിക്രമങ്ങളിലെ നൂലാമാലകൾ കാരണം ദത്തെടുക്കുന്നവരുടെ എണ്ണം കുറവായിരുന്നു. ഈ വർഷം സെപ്റ്റംബർ വരെയുള്ള കണക്കിൽ 78 കുട്ടികളെയാണ് ദത്തെടുത്തിരിക്കുന്നത്. 30 പെൺകുട്ടികളെയും 38 ആൺകുട്ടികളെയും ദത്ത് കൈമാറി. സംസ്‌ഥാനത്തിന്റെ പുറത്തേക്ക് 10 കുട്ടികളെയാണ് ദത്ത് നൽകിയിരിക്കുന്നത്. 2015 ഓഗസ്റ്റ് മുതൽ ദത്തെടുക്കൽ അപേക്ഷ ഓൺലൈനിൽ വഴിയാക്കിയതോടെ അപേക്ഷകരുടെ എണ്ണം വർധിച്ചിട്ടുണ്ട്.\nകഴിഞ്ഞ വർഷം 148 കുഞ്ഞുങ്ങളെയാണു ദത്തെടുത്തിട്ടുള്ളത്. രാജ്യത്തിനകത്ത് 63 ആൺകുഞ്ഞുങ്ങളേയും 70 പെൺകുഞ്ഞുങ്ങളേയും ദത്തെടുത്തപ്പോൾ രാജ്യത്തിനു പുറത്തേക്കുകൊണ്ടുപോയത് രണ്ട് ആൺകുഞ്ഞുങ്ങളേയും 13 പെൺകുഞ്ഞുങ്ങളേയുമാണ്. 2014ൽ 183, 2013ൽ 199, 2012ൽ 207 എന്നിങ്ങനെയാണ് ദത്തെടുക്കൽ റിപ്പോർട്ട് ചെയ്തത്.നിയമം ലംഘിച്ച് നടത്തുന്ന അനധികൃത ദത്തെടുക്കലും തകൃതിയായി നടക്കുന്നുണ്ട്. നിയമത്തിന്റെ വഴിയിലൂടെയുള്ള ദത്തെടുക്കൽ ഒരുഭാഗത്ത് കുറഞ്ഞുവരുമ്പോൾ മറ്റൊരുഭാഗത്ത് അനധികൃതദത്ത് ഇടപാട് തഴച്ചുവളരുന്നുണ്ട്.\nആശുപത്രികളിൽ മാത്രമല്ല, വീടുകളിലും ആരുമറിയാതെ കുട്ടികളെ പണത്തിനായി കൈമാറുന്നുണ്ടെന്നാണ് ശിശുക്ഷേമപ്രവർത്തകർ സാക്ഷ്യപ്പെടുത്തുന്നത്. എല്ലാ അനാഥകുട്ടികൾക്കും ഒരു ഫാമിലി ആവിശ്യമാണ്. അവരുടെ സുരക്ഷിതത്വം, സന്തോഷകരമായ ജീവിതം എന്നിവയ്ക്ക് ചൂഷണരഹിതമായ ദത്തെടുക്കൽ സംവിധാനം കാര്യക്ഷമമാക്കണം. കുട്ടികളുടെ സുരക്ഷിതത്വമാണ് അവരുടെ ഏതു ക്ഷേമപ്രവൃത്തികളുടെയും അടിസ്‌ഥാനമായി ഭരണകൂടം കാണുന്നത്. കുട്ടികളുടെ സംരക്ഷണം സമൂഹത്തിന്റെ കടമയാണ്. കുടുംബങ്ങൾ കുറച്ചുസമയം അവർക്കായി നീക്കിവച്ചാൽ വരും തലമുറകൾക്കായിരിക്കും അതിന്റെ പ്രയോജനം. അനാഥത്വമാണ് ഏറ്റവും വലിയ ദുരന്തമെന്നു പറഞ്ഞത് അഗതികളുടെ അമ്മയായ മദർ തെരേസയായിരുന്നു. ഭക്ഷണവും സംരക്ഷണവും മാത്രം നൽകിയാൽ പരിഹരിക്കാവുന്നതല്ല അനാഥരുടെ പ്രശ്നം.\nഅനാഥത്വത്തിന്റെ ഇരുട്ടിൽ കഴിഞ്ഞിരുന്ന പെൺകുട്ടി ബാലമന്ദിരത്തിലെ ജീവനക്കാരൻ ലൈംഗികചൂഷണത്തിനായി ഇരയാക്കിയപ്പോൾ അവിടുന്നു ഒളിച്ചോടിയതാണ്. എന്നാൽ എങ്ങോട്ടുപോകുമെന്നറിയാതെ പാലക്കാട് റെയിൽവേ സ്റ്റേഷനിൽ നിൽക്കുമ്പോഴാണ് വീട്ടുജോലിക്കാരെ നൽകുന്ന ഏജന്റിന്റെ കണ്ണിൽപ്പെടുന്നത്. അങ്ങനെ കുറെക്കാലം വീടുകളിൽ ജോലിക്കു മാറി മാറി നിന്നു. തുച്ഛമായ കൂലിയിലും ദേഹോപദ്രവത്തിലും ലൈംഗിക ചൂഷണശ്രമത്തിന്റെയും നടുവിലായിരുന്നു ജീവിതം. വീട്ടുജോലിക്കിടെ ഉടമയുടെ ലൈംഗിക അതിക്രമത്തിനു പോലീസിൽ പരാതിപ്പെട്ടെങ്കിലും പഴുതുകളിൽ അയാൾ ജാമ്യമെടുത്തു. വീണ്ടുമെത്തി ഭീഷണിപ്പെടുത്തി. തിരിച്ചു ബാലമന്ദിരത്തിൽ തന്നെ പോകാൻ ഭയം. അരക്ഷിതാവസ്ഥയുടെ നാളുകൾ. പെൺകുട്ടികൾക്കായുള്ള സർക്കാർ ചിൽഡ്രൻസ് ഹോമുകളുടെ അപര്യാപത്്തകൾ തെരുവിലിറങ്ങേണ്ടി വരുന്ന ഇതുപോലെയുള്ള പെൺകുട്ടികളുടെ ജീവിതം ചോദ്യചിഹ്നമാക്കുന്നു.\nസംസ്‌ഥാനത്ത് തന്നെ രണ്ടെണ്ണം മാത്രമാണ് പെൺകുട്ടികൾക്കായുള്ള സർക്കാർ ചിൽഡ്രൻസ് ഹോമുകളുള്ളത്. കോഴിക്കോടും എറണാകുളത്തും. അതിക്രമങ്ങൾക്കിരയായ കുട്ടികളെ രക്ഷപ്പെടുത്തിയാൽ കേസ് തീരുംവരെയെങ്കിലും താമസിപ്പിക്കാൻ കുട്ടികൾ ഏറ്റവും കൂടുതലുള്ള മലപ്പുറം ജില്ലയിൽ പോലും സുരക്ഷിതകേന്ദ്രമില്ല. ലൈംഗികഅതിക്രമങ്ങളിൽപ്പെടുന്ന പെൺകുട്ടികളെ താമസിപ്പിക്കാൻ ഇടമില്ലാതെ വരുന്നത് ഗുരുതരപ്രതിസന്ധിയാണ് ഉണ്ടാക്കുന്നത്. വീട്ടിൽ വച്ച് ലൈംഗികഅതിക്രമങ്ങൾക്ക് ഇരയായ കുട്ടികളെ സംരക്ഷണ കേന്ദ്രത്തിൽ ഇടമില്ലാതെ തുടർന്നു വീട്ടിലേക്ക് തന്നെ തിരിച്ചയച്ച സംഭവങ്ങളുമുണ്ട്. കേസിലെ പ്രതികൾ ബന്ധുക്കൾ തന്നെയായാൽ കുട്ടികളെ സമ്മർദത്തിനാക്കാൻ ഇടയുണ്ട്. ജില്ലയിൽ പെൺകുട്ടികൾക്കായി ആകെയുള്ള നിർഭയഹോമിൽ സൗകര്യം 25 പേർക്കാണ്. എന്നാൽ പലപ്പോഴും താമസിപ്പിക്കുന്നത് 40 ധികം പേരെയാണ്. പിന്നെയുള്ളതു കോഴിക്കോട് വെള്ളിമാടുകുന്നിലെ കേന്ദ്രമാണ്.\nകാക്കനാട് ചിൽഡ്രൻഹോമിൽ അനുവദിച്ചതിലധികം പേർ താമസിക്കുന്നുണ്ടെന്നു പരാതി വന്നിരുന്നു. തനിക്ക് പഠിക്കാനാവുന്നില്ലെന്നും കാണിച്ച് പീഡനക്കേസിലെ പെൺകുട്ടി തന്നെ ഹൈക്കോടതി ചീഫ് ജസ്റ്റിസിന് കത്തയച്ചിരുന്നു. പെൺകുട്ടികൾക്കു നേരെയുള്ള അതിക്രമങ്ങൾ കേരളത്തിൽ കൂടിവരുന്നതിന്റെ കണക്കുകൾ പ്രകാരം സംസ്‌ഥാനത്ത് കുട്ടികൾ ഒട്ടും സുരക്ഷിതരല്ല എന്നാണ് തെളിയിക്കുന്നതാണ്.\nവായ്പാ വിവാദം: തോമസ് പീലിയാനിക്കൽ കസ്റ്റഡിയിൽ


'പത്മാവത്' ഇന്ന്; ആത്മഹത്യാ ഭീഷണിയുമായി കര്‍ണിസേന വനിതകള് - themediasyndicate\n‘പത്മാവത്’ ഇന്ന്; ആത്മഹത്യാ ഭീഷണിയുമായി കര്‍ണിസേന വനിതകള്\nന്യൂഡല്‍ഹി : സിനിമയ്ക്കെതിരായ രോക്ഷം ശക്തമാകവേ സഞ്ജയ് ലീല ബന്‍സാലിയുടെ ‘പത്മാവത്’ സിനിമ ഇന്ന് റിലീസ് ചെയ്യും. റിലീസ് തടയരുതെന്ന സുപ്രീംകോടതിയുടെ വിധിയുണ്ടെങ്കിലും പല ഉത്തരേന്ത്യന് സംസ്ഥാനങ്ങളിലും വ്യാപക പ്രതിഷേധ പ്രകടനങ്ങള് തുടരുകയാണ്. ചിത്രം പ്രദര്‍ശിപ്പിക്കുന്ന സിനിമാശാലകള്‍ക്കു നേരെ അക്രമം നടത്തുമെന്ന് രജ്പുത് കര്‍ണിസേന വ്യക്തമാക്കിക്കഴിഞ്ഞു. എന്നാല് അക്രമം തടയുന്നതിന് സര്‍ക്കാര് തലത്തില്‍തന്നെ വന് പൊലീസ് സന്നാഹമാണ് ഒരുക്കിയിരിക്കുന്നത്.\nകര്‍ണി സേനയിലെ 27 വനിതാ അംഗങ്ങളാണ് ആത്മാഹുതിക്ക് അനുവാദം ചോദിച്ച് രാഷ്ട്രപതി റാം നാഥ് കോവിന്ദിനു കത്തു നല്‍കിയത്. മധ്യപ്രദേശില് രത്ലാമില് അഡീഷനല് ജില്ലാ മജിസ്‌ട്രേറ്റ് മുന്‍പാകെയാണ് രാഷ്ട്രപതിക്കുള്ള കത്തുകള് കൈമാറിയത്. ഒന്നുകില് ജീവനൊടുക്കാന് അനുമതിയോ അല്ലെങ്കില് ‘പത്മാവത്’ റിലീസ് തടയുകയോ ചെയ്യണമെന്നാണ് ആവശ്യം. ഗുജറാത്തിലും മധ്യപ്രദേശിലും രാജസ്ഥാനിലും ചിത്രം റിലീസ് ചെയ്യാന് സര്‍ക്കാര് വിലക്കുണ്ടായിരുന്നു. എന്നാല് സിനിമ തടയരുതെന്ന് സുപ്രീംകോടതി ഇടപെട്ട് നിര്‍ദേശം നല്‍കി.\nഅതിനിടെ ‘പത്മാവത്’ ചലച്ചിത്ര വിവാദത്തിന്റെ പേരില് ആക്രമണം കുട്ടികള്‍ക്കു നേരെയും. ഗുരുഗ്രാമിലാണ് സ്‌കൂള് ബസിനു നേരെ കര്‍ണി സേന പ്രവര്‍ത്തകര് കല്ലെറിഞ്ഞത്. സിനിമയ്‌ക്കെതിരെ പ്രതിഷേധപ്രകടനം നടക്കുന്നതിനിടെ സമീപത്തു കൂടെ പോയ ബസിനു നേരെ കല്ലേറു നടക്കുകയായിരുന്നു. സ്‌കൂള് ബസിനു തൊട്ടു മുന്നിലുണ്ടായിരുന്ന സര്‍ക്കാര് ബസിനു തീയിട്ടതിനു പിന്നാലെയായിരുന്നു കല്ലേറ്. ജിഡി ഗോയങ്ക വേള്‍ഡ് സ്‌കൂളിലെ രണ്ടാം ക്ലാസിലെ മുതല് പ്ലസ് ടു വരെയുള്ള വിദ്യാര്‍ഥികള്‍ക്കൊപ്പം അധ്യാപകരും മറ്റ് സ്റ്റാഫ് അംഗങ്ങളും ബസിലുണ്ടായിരുന്നു. സീറ്റിന്റെ മറവില് പതുങ്ങിയാണ് പലരും കല്ലേറില് നിന്നു രക്ഷപ്പെട്ടത്. പലരും ഭയം കൊണ്ട് നിലവിളിച്ചു. കല്ലേറിനെത്തുടര്‍ന്ന് കുട്ടികള് വാഹനത്തില് കിടന്നാണു രക്ഷപ്പെട്ടത്. അധ്യാപകര് കുട്ടികള്‍ക്ക് മറ തീര്‍ക്കുകയും ചെയ്തു. സംഭവത്തെത്തുടര്‍ന്ന് ബസിനകത്ത് കുട്ടികള് അനുഭവിച്ച ഭീതിയുടെ വിഡിയോയും പുറത്തുവന്നിട്ടുണ്ട്. ബസിലാകെ ചില്ലുകഷ്ണങ്ങള് ചിതറിക്കിടക്കുന്ന നിലയിലായിരുന്നു. ആക്രമണം നടക്കുമ്പോള് പൊലീസ് സമീപത്തുണ്ടായിരുന്നെങ്കിലും അക്രമികളെ തടയാന് ശ്രമിച്ചില്ലെന്നും അധ്യാപകര് പരാതി പറയുന്നു. ഡല്‍ഹി-ജയ്പുര് ദേശീയപാതയും അക്രമികള് ഉപരോധിച്ചു.\nപത്മാവതിന്റെ റിലീസ് തടയരുതെന്ന് സുപ്രീംകോടതി ആവശ്യപ്പെട്ടിട്ടും 25ന് കര്‍ണി സേനയുടെ നേതൃത്വത്തില് ഭാരത് ബന്ദിന് ആഹ്വാനം ചെയ്തിരിക്കുകയാണ്. ഹരിയാന, ഗുജറാത്ത്, രാജസ്ഥാന്, ഉത്തര്‍പ്രദേശ് എന്നിവിടങ്ങളില് സിനിമയുടെ പേരില് വന് അക്രമ സംഭവങ്ങളാണു റിപ്പോര്‍ട്ട് ചെയ്തത്.\nചിത്രം ഉത്തര്‍പ്രദേശില് പ്രദര്‍ശിപ്പിക്കരുതെന്നാവശ്യപ്പെട്ട് രാജ്പുത് കര്‍ണി സേന അംഗങ്ങള് മുഖ്യമന്ത്രി യോഗി ആദിത്യനാഥിനെ കണ്ടിരുന്നു. സിനിമ പ്രദര്‍ശിപ്പിക്കുകയാണെങ്കില് അതു കാണാനെത്തുന്നവരെ തിയേറ്ററുകളില് തടയുമെന്നും സേന പ്രവര്‍ത്തകര് പറഞ്ഞു. ഹരിയാനയും മധ്യപ്രദേശിലും കൊല്‍ക്കത്തയിലും വന്‍തോതിലാണ് തിയേറ്ററുകള്‍ക്കു മുന്നില് പൊലീസിനെ വിന്യസിച്ചിരിക്കുന്നത്. മുംബൈയില് മുന്‍കരുതലായി നൂറോളം കര്‍ണിസേന പ്രവര്‍ത്തകരെ പൊലീസ് അറസ്റ്റ് ചെയ്തു.\nറോബര്‍ട്ട് വദ്രയുടെ ,സ്ഥാപനങ്ങളില് റെയ്ഡ്; മോദി മനപ്പൂര്‍വ്വം വേട്ടയാടുന്നുവെന്ന് വദ്രയുടെ അഭിഭാഷകന്\nവാഗ്ദാനങ്ങള് നല്‍കി വഞ്ചിച്ചും, മറ്റും ചെയ്ത പാപങ്ങള് ഗംഗയില് മുങ്ങിയതുകൊണ്ട് തീരുമോ?’; മായാവതി


ഗുജറാത്ത് തെരഞ്ഞെടുപ്പ്; ബി.ജെ.പിയെ തോല്‍പ്പിക്കണമെന്ന പരാമര്‍ശവുമായി ആര്‍ച്ച് ബിഷപ്പ് – Chandrika Daily\nBy chandrika Friday November 24, 2017 09:26 am\nഗുജറാത്ത് തെരഞ്ഞെടുപ്പ്; ബി.ജെ.പിയെ തോല്‍പ്പിക്കണമെന്ന പരാമര്‍ശവുമായി ആര്‍ച്ച് ബിഷപ്പ്\nഅഹമ്മദാബാദ്: ഗുജറാത്ത് തെരഞ്ഞെടുപ്പ് അടുത്തിരിക്കെ ബി.ജെ.പിക്കെതിരെ വിമര്‍ശനവുമായി ഗാന്ധി നഗര് ആര്‍ച്ച് ബിഷപ്പിന്റെ ലേഖനം. ദേശീയവാദികളില് നിന്നും രാജ്യത്തെ രക്ഷിക്കണമെന്ന് സംസ്ഥാനത്തെ ക്രിസ്ത്യാനികളോട് തോമസ് മാക്വാന് ആവശ്യപ്പെട്ടു….\nഅഹമ്മദാബാദ്: ഗുജറാത്ത് തെരഞ്ഞെടുപ്പ് അടുത്തിരിക്കെ ബി.ജെ.പിക്കെതിരെ വിമര്‍ശനവുമായി ഗാന്ധി നഗര് ആര്‍ച്ച് ബിഷപ്പിന്റെ ലേഖനം. ദേശീയവാദികളില് നിന്നും രാജ്യത്തെ രക്ഷിക്കണമെന്ന് സംസ്ഥാനത്തെ ക്രിസ്ത്യാനികളോട് തോമസ് മാക്വാന് ആവശ്യപ്പെട്ടു. കഴിഞ്ഞ 21-നാണ് ലേഖനം പുറത്തിറങ്ങുന്നത്.\nദേശീയപാര്‍ട്ടിയെ പരാജയപ്പെടുത്താനായി പ്രത്യേകം പ്രാര്‍ത്ഥനകള് നടത്തണം. രാജ്യത്ത് മനുഷ്യാവകാശങ്ങള് ലംഘിക്കപ്പെട്ടിരിക്കുന്നു. മനുഷ്യാവകാശങ്ങള് ലംഘിക്കപ്പെടുന്ന അവസ്ഥയാണുള്ളത്. ക്രിസ്ത്യന്‍സമൂഹത്തിനു നേരെ നിരന്തര ആക്രമണം ഉണ്ടാവുന്നു. ഈ തെരഞ്ഞെടുപ്പ് വ്യത്യസ്ഥമായിരിക്കുമെന്നും അദ്ദേഹം ലേഖനത്തില് പറയുന്നു. ലേഖനം സാമൂഹ്യമാധ്യമങ്ങളിലുള്‍പ്പെടെ ചര്‍ച്ചയായി. തെരഞ്ഞെടുപ്പ് വിഷയങ്ങളില് പള്ളി ഇടപെടരുതെന്നാണ് ഉയര്‍ന്നുവരുന്ന വിമര്‍ശനം. എന്നാല് ആദ്യമായല്ല താന് ഇത്തരത്തിലുള്ള ലേഖനങ്ങള് പുറത്തിറക്കുന്നതെന്ന് ബിഷപ്പ് പറഞ്ഞു. കഴിഞ്ഞ തെരഞ്ഞെടുപ്പുകളിലും വിശ്വാസി സമൂഹത്തിന് വേണ്ടി താന് ഇത്തരത്തില് നിലപാട് സ്വീകരിച്ചിട്ടുണ്ടെന്നും അദ്ദേഹം വ്യക്തമാക്കി. സംസ്ഥാനത്ത് വളരെ കുറഞ്ഞ ക്രിസ്ത്യന് വോട്ടുകളേയുള്ളൂവെന്നും അദ്ദേഹം കൂട്ടിച്ചേര്‍ത്തു.\nഡിസംബര് ഒന്‍പതിനും പതിനാലിനും നടക്കുന്ന തെരഞ്ഞെടുപ്പിന്റെ ഫലം പുറത്തുവരുന്നത് ഡിസംബര് 18-നാണ്.\nCategories: Culture, More, Views Tags: arch bishop, gujarath election, gujarath polls, hardik patel, jignesh mevnani, narendra modi, rahul gandhi


ഹസാർഡ് റയൽ വിടാൻ ഉദ്ദേശിക്കുന്നില്ല; ചെൽസിയിലേക്ക് തിരികെ പോകുന്നു എന്ന അഭ്യൂഹങ്ങൾ നിഷേധിച്ച് താരം|Eden Hazard responds to his Chelsea transfer rumours – News18 Malayalam\nഹസാർഡ് റയൽ വിടാൻ ഉദ്ദേശിക്കുന്നില്ല; ചെൽസിയിലേക്ക് തിരികെ പോകുന്നു എന്ന അഭ്യൂഹങ്ങൾ നിഷേധിച്ച് താരം\nവമ്പൻ തുകയ്ക്ക് റയലിൽ എത്തിയ താരത്തിന് പെരുമക്കൊത്ത പ്രകടനം പുറത്തെടുക്കാൻ സാധിച്ചിട്ടില്ല.\nLast Updated : June 01, 2021, 16:20 IST\nഫുട്ബോൾ ലോകത്തെ നിലവിലുള്ള കളിക്കാരിൽ മികച്ച ഒരാളായാണ് ബെൽജിയം താരമായ ഏദൻ ഹസാർഡിനെ കണക്കാക്കുന്നത്. മികച്ച പ്രകടനങ്ങൾ കൊണ്ട് ലോക ശ്രദ്ധ പിടിച്ചു പറ്റിയ താരം 2019 ൽ വലിയ തുകയ്ക്കാണ് പ്രീമിയർ ലീഗ് ക്ലബ്ബായ ചെൽസിയിൽ നിന്നും റയൽ മാഡ്രിഡിലേക്ക് ചേക്കേറിയത്. റയലിൽ താരത്തിന് തിളങ്ങാൻ കഴിയാഞ്ഞതോടെ താരം തന്റെ പഴയ ടീമായ ചെൽസിയിലേക്ക് മടങ്ങി പോകും എന്ന തരത്തിൽ അഭ്യൂഹങ്ങൾ ഉയർന്നിരുന്നു. എന്നാൽ ഇതെല്ലാം നിഷേധിച്ച് കൊണ്ട് റയലിൽ തന്നെ തുടരും എന്ന് വ്യക്തത വരുത്തിയിരിക്കുകയാണ് താരം.\nവമ്പൻ തുകയ്ക്ക് റയലിൽ എത്തിയ താരത്തിന് പെരുമക്കൊത്ത പ്രകടനം പുറത്തെടുക്കാൻ സാധിച്ചിട്ടില്ല. പരുക്കും ഫോമില്ലായ്മയും മൂലം റയൽ ജേഴ്സിയിൽ അധികം മത്സരങ്ങളിൽ ഇറങ്ങാനും കഴിഞ്ഞില്ല. ആദ്യ ഇലവനിൽ ഹസാർഡ് ഇടം നേടിയത് വളരെ ചുരുക്കം മത്സരങ്ങളിൽ മാത്രമായിരുന്നു. ഇത് റയലിന് ഈ സീസണിൽ തിരിച്ചടിയാവുകയും ചെയ്തു. ഒരു കിരീടം പോലുമില്ലാതെയാണ് റയൽ മാഡ്രിഡ് ഈ സീസൺ അവസാനിപ്പിച്ചത്.\nക്ലബ്ബിനൊപ്പമുള്ള പ്രകടനങ്ങൾ മോശമായതോടെ ഹസാർഡ് മുൻ ടീമായ ചെൽസിയിലേക്ക് തന്നെ മടങ്ങി പോയേക്കുമെന്ന തരത്തിൽ റിപ്പോർട്ടുകൾ പുറത്ത് വന്നിരുന്നു. ഇത്തരം അഭ്യൂഹങ്ങൾ ശക്തമാകുന്നതിനിടെയാണ് ഹസാർഡ് ഇക്കാര്യത്തിൽ വ്യക്തത വരുത്തി രംഗത്തെത്തിയത്. ഇന്നലെ ഒരു പത്രസമ്മേളനത്തിൽ മാധ്യങ്ങളോട് സംസാരിക്കുന്നതിനിടെ റയൽ മാഡ്രിഡുമായി നിലവിൽ തനിക്ക് മൂന്ന് വർഷ കരാർ കൂടി ബാക്കിയുണ്ടെന്നും അതിനാൽ ചെൽസിയിലേക്ക് മടങ്ങുന്നു എന്ന തരത്തിൽ ഉള്ള ചോദ്യം ഉദിക്കുന്നില്ലെന്നും ഹസാർഡ് വ്യക്തമാക്കി. റയലിലെ ആദ്യ രണ്ട് വർഷങ്ങൾ തനിക്ക് അധികമൊന്നും ചെയ്യാൻ കഴിഞ്ഞില്ല. ഇനി കഴിവ് തെളിയിക്കാനുള്ള സമയമാണ്. ക്ലബ്ബിൽ നിന്നുകൊണ്ട് ഒരുപാട് കാര്യങ്ങൾ ചെയ്യാൻ ആഗ്രഹിക്കുന്നതായും ഇതിനോടൊപ്പം ഹസാർഡ് കൂട്ടിച്ചേർത്തു.\nYou may also like:മികച്ച പ്രകടനത്തോടൊപ്പം കോപ്പ അമേരിക്ക കിരീടം കൂടിയാണ് തങ്ങളുടെ ലക്ഷ്യം; നയം വ്യക്തമാക്കി ലയണൽ മെസ്സി\n"റയൽ മാഡ്രിഡിലെ എന്റെ ആദ്യ രണ്ട് വർഷങ്ങൾ അത്ര മികച്ചതല്ലായിരുന്നു എന്നത് എല്ലാവർക്കും അറിയാം. അതിനാൽ ആദ്യം റയൽ മാഡ്രിഡിൽ കഴിവ് തെളിയിക്കാൻ ഞാൻ ആഗ്രഹിക്കുന്നു. അതിന് വേണ്ടി കഴിവിന്റെ പരമാവധി ഞാൻ ശ്രമിക്കും. കരാറിന്റെ കാര്യം നോക്കിയാൽ റയൽ മാഡ്രിഡിൽ നിന്നും ഒരു മാറ്റം ഞാൻ കാണുന്നില്ല. സ്വന്തം കഴിവുകളെ കുറിച്ച് എനിക്ക് നല്ല ബോധ്യമുണ്ട്. മികച്ച പ്രകടനം നടത്തിയാൽ ടീമിന് കിരീടങ്ങൾ നേടിക്കൊടുക്കാൻ കഴിയും അതാണ് ഞാൻ ലക്ഷ്യമിടുന്നത്." ഹസാർഡ് പറഞ്ഞു.\n2019ൽ റയൽ മാഡ്രിഡിലെത്തിയ താരം കഴിഞ്ഞ രണ്ട് സീസണുകളിലായി ക്ലബ്ബിന് വേണ്ടി വെറും 43 മത്സരങ്ങളിൽ മാത്രമാണ് കളത്തിൽ ഇറങ്ങിയത്. ഇത്രയും മത്സരങ്ങളിൽ അഞ്ച് ഗോളുകളും എട്ട് അസിസ്റ്റുകളുമാണ് ഈ ബെൽജിയൻ താരത്തിന്റെ സമ്പാദ്യം. മികച്ച പ്രകടനം നടത്തിയാൽ മാത്രമേ റയൽ പോലൊരു വലിയ ക്ലബ്ബിൽ ഭാവിയുള്ളൂ എന്ന് അറിയാവുന്ന താരം റയൽ ആരാധകർക്ക് വേണ്ടി മികച്ച പ്രകടനം തന്നെ പുറത്തെടുക്കുമെന്ന് പ്രതീക്ഷിക്കാം.\nFirst published: June 01, 2021, 16:20 IST


അതിതീവ്ര കൊറോണ വൈറസ്: രാജ്യത്ത് 14 പേർക്ക് കൂടി രോഗം സ്ഥിരീകരിച്ചു-20 Cases Of UK Coronavirus Strain In India, 8 In Delhi\n20 Cases Of Uk Coronavirus Strain In India 8 In Delhi\nഅതിതീവ്ര കൊറോണ വൈറസ്: രാജ്യത്ത് 14 പേർക്ക് കൂടി രോഗം സ്ഥിരീകരിച്ചു\nപുതിയ വൈറസ് ബാധിതരിൽ ഏറ്റവും കൂടുതൽ പേർ ഡൽഹിയിലാണ്\nDecember 30, 2020 10:25:38 am\nന്യൂഡൽഹി: രാജ്യത്ത് 14 പേർക്കു കൂടി ജനിതക വ്യതിയാനം സംഭവിച്ച കൊറോണ വൈറസ് സ്ഥിരീകരിച്ചതായി ചെയ്തതായി കേന്ദ്ര ആരോഗ്യമന്ത്രാലയം. ഇതോടെ ആകെ 20 കേസുകൾ റിപ്പോർട്ട് ചെയ്തു. കഴിഞ്ഞ ദിവസം ആറ് പേർക്ക് രോഗം സ്ഥിരീകരിച്ചിരുന്നു.\nപുതിയ വൈറസ് ബാധിതരിൽ ഏറ്റവും കൂടുതൽ പേർ ഡൽഹിയിലാണ്. രാജ്യ തലസ്ഥാനത്ത് ഏഴ് പേർക്കാണ് രോഗം സ്ഥിരീകരിച്ചിരിക്കുന്നത്.\nകഴിഞ്ഞദിവസം ബ്രിട്ടനിൽ നിന്നെത്തിയ ആറ് പേർക്ക് രോഗം സ്ഥിരീകരിച്ചിരുന്നു. ബെംഗളുരു സ്വദേശികളായ മൂന്നു പേര്, ഹൈദരാബാദില്‍നിന്നുള്ള രണ്ടുപേര്, ഒരു പൂനെ സ്വദേശി എന്നിവരിലാണു വൈറസ് സാന്നിധ്യം സ്ഥിരീകരിച്ചത്. ബ്രിട്ടനിലാണ് ആദ്യമായി ജനിതക വ്യതിയാനം സംഭവിച്ച വൈറസ് കണ്ടൈത്തിയത്. പുതിയ വകഭേദം നിലവിലുള്ള കൊറോണ വൈറസിനേക്കാള് 70 ശതമാനം അധികം പകരാന് ശേഷിയുള്ളതാണ്.\nRead More: ജനിതക വ്യതിയാനം സംഭവിച്ച കൊറോണ വൈറസ് ഇന്ത്യയിലും; കണ്ടെത്തിയത് ബ്രിട്ടനിൽനിന്ന് എത്തിയ ആറുപേരിൽ\n”ആറു പേരെയും അതതു സംസ്ഥാനങ്ങളില് തനിച്ചുള്ള ഐസൊലേഷനിലേക്കു മാറ്റി. ഇവരുമായി അടുത്ത സമ്പര്‍ക്കമുണ്ടായിരുന്നവരെ ക്വാറന്റൈനിലേക്കും മാറ്റി. ഒപ്പം യാത്ര ചെയ്തവര്, കുടുംബാംഗങ്ങള് തുടങ്ങിയവര്‍ക്കിടയില് സമഗ്ര സമ്പര്‍ക്കം കണ്ടെത്തല് ആരംഭിച്ചു. ജീനോം സീക്വന്‍സിങ് ഉള്‍പ്പെടെയുള്ളവയും നടക്കുന്നുണ്ട്,” ആരോഗ്യ മന്ത്രാലയം അറിയിച്ചു.\nസ്ഥിതിഗതികള് ശ്രദ്ധാപൂര്‍വം നിരീക്ഷിച്ചുകൊണ്ടിരിക്കുകയാണെന്നും അതിജാഗ്രത, കണ്ടെയ്ന്‍മെന്റ്, ഇന്ത്യന് സാര്‍സ്-കോവ്-2 ജിനോമിക്‌സ് (ഐ.എന്.എസ്.എ.സി.ഒ.ജി.) കണ്‍സോര്‍ഷ്യം ലാബുകളിലേക്കു സാമ്പിളുകള് അയ്ക്കല്, പരിശോധന എന്നിവ സംബന്ധിച്ച് സംസ്ഥാനങ്ങള്‍ക്കു നിരന്തരം നിര്‍ദേശം നല്‍കുന്നുണ്ടെന്നും മന്ത്രാലയം അറിയിച്ചു.\nനവംബര് 25 മുതല് ഡിസംബര് 23 വരെ 33,000 പേരാണ് ബ്രിട്ടനില്‍നിന്ന് ഇന്ത്യയിലെത്തിയത്. ”ഇതുവരെ 114 പേര് മാത്രമാണ് പോസിറ്റീവ് ആയി കണ്ടെത്തിയത്. ഈ സാമ്പിളുകള് ജീനോം സീക്വന്‍സിങ്ങിനായി 10 ഐ.എന്.എസ്.എ.സി.ഒ.ജി. ലാബുകളിലേക്ക് അയച്ചിട്ടുണ്ട്,”സര്‍ക്കാര് വ്യക്തമാക്കി.\nഈ മാസം അവസാനം വരെ യുകെയില്‍നിന്നും തിരിച്ചുമുള്ള വിമാന സര്‍വീസുകള് നിര്‍ത്തിവയ്ക്കുന്നതായി ഇന്ത്യ കഴിഞ്ഞയാഴ്ച പ്രഖ്യാപിച്ചിരുന്നു. ആരോഗ്യ മന്ത്രാലയത്തിന്റെ ശിപാര്‍ശയുടെ അടിസ്ഥാനത്തിലാണ് വ്യോമയാന മന്ത്രാലയത്തിന്റെ തീരുമാനം. കൊറോണ വൈറസിന്റെ പുതിയ വകഭേദം അതിവേഗം വ്യാപിക്കുകയും പെരുകുകയുമാണെന്ന വിലയിരുത്തലിന്റെ അടിസ്ഥാനത്തിലായിരുന്നു ഇത്.\nബ്രിട്ടനെയും ഇന്ത്യയെും കൂടാതെ ഡെന്‍മാര്‍ക്ക്, നെതര്‍ലാന്‍ഡ്സ്, ഓസ്ട്രേലിയ, ഇറ്റലി, സ്വീഡന്, ഫ്രാന്‍സ്, സ്പെയിന്, സ്വിറ്റ്സര്‍ലാന്‍ഡ്, ജര്‍മനി, കാനഡ, ജപ്പാന്, ലെബനന്, സിംഗപ്പൂര് എന്നീ രാജ്യങ്ങളില് ജനിതകവ്യതിയാനം സംഭവിച്ച കൊറോണ വൈറസിന്റെ സാന്നിധ്യം സ്ഥിരീകരിച്ചിട്ടുണ്ട്.\nKerala Akshaya Lottery AK-478 Result: അക്ഷയ AK-478 ഭാഗ്യക്കുറിയുടെ നറുക്കെടുപ്പ് പൂർത്തിയായി, ഫലം അറിയാം\nമുട്ടും ഷർട്ടുമിട്ട് ബൈക്കിൽ പറന്ന് ആസിഫ് അലി; അമ്പരപ്പോടെ നാട്ടുകാർ\nവീണ്ടും 5000 കടന്ന് കോവിഡ്; ടെസ്റ്റ് പോസിറ്റിവിറ്റി നിരക്ക് എട്ട് ശതമാനത്തിന് മുകളിൽ\nകോവിഡ് വാക്സിനേഷന് ദ്രുതഗതിയിലാക്കും; ഏപ്രില് നിര്‍ണായകമെന്ന് ആരോഗ്യമന്ത്രി\nപതിനെട്ട് കഴിഞ്ഞവര്‍ക്ക് വാക്സിന് നല്‍കാന് അനുവദിക്കണം; കേന്ദ്രത്തോട് കേരളം


സീറോ മലങ്കര മെയ് 11 ലൂക്കാ 12: 54-59 രമ്യത | Catholic Church News Malayalam\nHome Reflections Reflection: Malankara സീറോ മലങ്കര മെയ് 11 ലൂക്കാ 12: 54-59 രമ്യത\nസീറോ മലങ്കര മെയ് 11 ലൂക്കാ 12: 54-59 രമ്യത\nഫാ. ജെറോം കുന്നിന്‍പുറത്ത്\nഇന്നത്തെ സുവിശേഷം നമുക്ക് നല്‍കുന്നത് രമ്യതയുടെ സന്ദേശമാണ്. യേശുക്രിസ്തുവിന്റെ ഈ ലോകത്തിലെ മനുഷ്യാവതാരലക്ഷ്യം എന്ന് പറയുന്നത്, സര്‍വ്വഭൂമിയെയും തമ്മില് രമ്യപിക്കുക, ആ ഒരു രമ്യതയിലേയ്ക്ക് കൊണ്ടുവരിക എന്നതാണ്. ഇന്ന് കര്‍ത്താവ് നമ്മോട് പറയുകയാണ്, നീ ശത്രുവിനെയും കൊണ്ട് വ്യവഹാരത്തിനു വേണ്ടി കോടതിയെ സമീപിക്കുമ്പോള് ആദ്യമേ തന്നെ ഒരു പുനര്‍വിചിന്തനം നടത്തണം. അതില് നിങ്ങള് തമ്മില് സംസാരിച്ച് രമ്യതയില് ആകുവാന് സാധിച്ചില്ലെങ്കില് അവസാനവിധിയില് നീ വലിയ ന്യായാധിപനെ നിന്റെ എല്ലാ തെറ്റുകള്‍ക്കും കുറ്റങ്ങള്‍ക്കും കണക്ക് കേള്‍പ്പിക്കേണ്ടി വരും. അങ്ങനെ ഒരു അവസരം ഉണ്ടാകും. ആ അന്ത്യവിധിയില് നിനക്ക് ദൈവസന്നിധിയില് നീതീകരണം ലഭിക്കണമെങ്കില് ഈ ഭൂമിയില് നീ ആയിരിക്കുന്ന സ്വസഹോദരങ്ങളോട്, നീയുമായി ബന്ധപ്പെടുന്ന വ്യക്തികളോട് യോജിപ്പില് പോകുവാനായിട്ട് നാം ശ്രദ്ധിക്കണം.\nകര്‍ത്താവ് അതിനു നമുക്ക് നല്‍കുന്ന ഉദാഹരണങ്ങളാണ് നിയമങ്ങളെ നിങ്ങള്‍ക്ക് നന്നായി വിവേചിച്ചറിയാനായിട്ട്. എന്നിട്ടും നിങ്ങളുടെ അടിസ്ഥാനപരമായ നിത്യരക്ഷയിലേയ്ക്ക് നമ്മെ നയിക്കുന്ന ആ യോജിപ്പിന്റെ, ഒരുമയുടെ നിങ്ങള്‍ക്ക് എന്തുകൊണ്ട് അനുവര്‍ത്തിക്കുവാന് സാധിക്കുന്നില്ല. ഇന്നത്തെ ലോകത്തില് നമുക്ക് ഒരു വലിയ സന്ദേശമാണ്. മനുഷ്യന് പരസ്പരം പടവെട്ടുവാനും പോരടിക്കുവാനും മനസില് സൂക്ഷിക്കുവാനും കാണിക്കുക ഒരു പ്രവണതയാണ്. ചെറിയ കാര്യങ്ങള്‍ക്ക് പോലും മനുഷ്യര് തമ്മില് സംസരിക്കാതിരിക്കുന്നതും വിദ്ധ്വേഷം വച്ചുപുലര്‍ത്തുന്നതും നമുക്ക് കാണാന് സാധിക്കും. ഇങ്ങനെയുള്ള വ്യക്തികള്‍ക്ക് ശക്തമായ ഒരു താക്കീതാണ് ഇന്നത്തെ സുവിശേഷം. നിങ്ങള് യഥാര്‍ത്ഥത്തില് യേശുവിന്റെ ശിഷ്യരാണോ? യഥാര്‍ത്ഥ ക്രിസ്ത്യാനികളാണ് നിങ്ങളെങ്കില് നിങ്ങള്‍ക്ക് നിങ്ങളുടെ സഹോദരങ്ങളോട്, ശത്രുക്കളോടുപോലും രമ്യപ്പെടുവാന്, ക്ഷമിക്കുവാന് സാധിക്കണം. ഈ സത്യത്തിന്റെ പൊരുള് മനസിലാക്കിക്കൊണ്ട് നമുക്ക് ആരോടെങ്കിലും പിണക്കമുണ്ടെങ്കില് ഒരു വിചിന്തനം നടത്തക. ഞാന് ആ വ്യക്തിയോട് രമ്യപ്പെടും. ആ വ്യക്തിയുമായി സ്നേഹത്തില് പോകുവാന് ശ്രമിക്കും. അങ്ങനെ അന്ത്യവിധിയില് ഞാന് നീതീകരിക്കപ്പെടും.


‘കേരളത്തിൽ ഇനി പേമാരിക്ക് സാധ്യതയില്ല; മഴ വിട്ടൊഴിഞ്ഞിരിക്കുന്നു’ | ISRO | Science News | Malayalam Technology News | Manorama Online\n‘കേരളത്തിൽ ഇനി പേമാരിക്ക് സാധ്യതയില്ല; മഴ വിട്ടൊഴിഞ്ഞിരിക്കുന്നു’\nമനോരമ ലേഖകൻ August 19, 2018 10:59 AM IST\nഈ നൂറ്റാണ്ടിൽ ഇതുവരെ സംഭവിക്കാത്ത ദുരന്തത്തിലൂടെയാണ് കേരളം കടന്നുപോകുന്നത്. മൂന്നു ദിവസത്തെ ശക്തമായ മഴയിൽ കേരളം മുങ്ങി. മുങ്ങില്ലെന്ന് കരുതിയിരുന്ന മിക്ക സ്ഥലങ്ങളും വെള്ളത്തിനടിയിലായി. എന്നാൽ ഇനി ഇത്തരമൊരു പേമാരി ഉണ്ടാകാൻ സാധ്യതയില്ലെന്നാണ് തമിഴ്നാട്ടുകാരൻ 'കാലാവസ്ഥാ മാന്ത്രികന്' പ്രദീപ് ജോൺ പ്രവചിക്കുന്നത്.\nകഴിഞ്ഞ ദിവസം ഫെയ്സ്ബുക് പോസ്റ്റിൽ കുറിച്ചിട്ടത് ഇങ്ങനെ:\nഒരാഴ്ചത്തെ പേമാരിക്കൊടുവില്, മേഘാവൃതമല്ലാത്ത കേരളം\nകേരളത്തില് ചില സ്ഥലങ്ങളില് ഇനിയും ഒറ്റപ്പെട്ട മഴ പെയ്യും. നാളെയും ഒരുപക്ഷേ അതിനു ശേഷവും മഴ പെയ്യും. അതെല്ലാം ഈ സീസണില് കേരളത്തില് സാധാരണമാണ്. എന്നാല് കടുത്ത പേമാരി ഉണ്ടാവുമെന്ന ഊഹാപോഹങ്ങളും കിംവദന്തികളിലും നിങ്ങള് വിശ്വസിക്കരുത്. ഒരാഴ്ചക്കു ശേഷം ഇതാദ്യമായി മഴമേഘങ്ങള് തീരെ കുറഞ്ഞ ആകാശമാണ് കേരളത്തിന് മുകളില്. ഇന്നത്തെ (ശനിയാഴ്ചത്തെ) റഡാര് ചിത്രങ്ങളില് ഇക്കാര്യം വ്യക്തമാണ്. മഴ കീഴടങ്ങിയിരിക്കുന്നു.\nപുതിയ ന്യൂനമര്‍ദം കേരളത്തിന് ഭീഷണിയല്ല\nപുതിയൊരു ന്യുനമര്‍ദം ഒഡീഷ തീരത്ത് രൂപപ്പെട്ടു വരുന്നുണ്ട്. എന്നാലിത് നേരത്തെ സംഭവിച്ചതുപോലെ കേരളത്തില് മൺസൂൺ കാറ്റിന് കാരണമാവില്ല. ദയവായി വ്യാജ പ്രചാരണങ്ങളില് വീഴാതിരിക്കുക. പുതിയ ന്യൂനമര്‍ദം കേരളത്തില് മറ്റൊരു പേമാരിക്കു കാരണമാവില്ല. അതേ, 1882, 1924, 1961 നു ശേഷം കേരളത്തിലുണ്ടായ ഏറ്റവും ഭീകരമായ പേമാരിക്കു അന്ത്യമാവുകയാണ്'\nആരാണ് പ്രദീപ് ജോൺ ?\nറിപ്പോർട്ട്: രാജീവ് നായർ\nതമിഴ്‌നാട്ടില് മാനം കറുക്കുമ്പോള്, സമൂഹമാധ്യമങ്ങളില് വ്യാജവിഡിയോകള് പരക്കുമ്പോള്, കൃത്യമായ കാലാവസ്ഥാ പ്രവചനങ്ങള്‍ക്കായി ലക്ഷക്കണക്കിനു പേര് ഉറ്റുനോക്കുന്നത് 'തമിഴ്‌നാട് വെതര്‍മാന്' എന്ന ഫെയ്സ്ബുക് പേജിലേക്ക്. കാലാവസ്ഥാ വകുപ്പിനേക്കാള് പലര്‍ക്കും വിശ്വാസം പ്രദീപ് ജോണ് എന്ന സാധാരണക്കാരന്റെ പ്രവചനങ്ങളെ. മഴ കനക്കുന്ന കേരളത്തിലെ ബാണാസുര സാഗര് ഡാമില്‍നിന്നു തമിഴ്‌നാട്ടിലെ അണക്കെട്ടുകളിലേക്ക് ഒഴുകിയെത്തുന്ന വെള്ളത്തിന്റെ കണക്കുകളും മഴയുടെ ലഭ്യതയും ജാഗ്രതാ മുന്നറിയിപ്പുകളും ഉള്‍പ്പെടെ വേണ്ടതെല്ലാം മുപ്പത്തിയെട്ടുകാരനായ പ്രദീപ് അതില് ഒരുക്കിയിട്ടുണ്ടാകും. മക്കളുടെ കല്യാണം മഴയില്ലാത്തപ്പോള് നടത്താന് മാതാപിതാക്കള് തേടിയെത്തുന്നുതും പ്രദീപിനെയാണ്. ഫെയ്‌സ്ബുക്കില് 57 ലക്ഷത്തിലധികം പേരാണ് തമിഴ്‌നാട് വെതര്‍മാനെ പിന്തുടരുന്നത്. 2015ലെ വെള്ളപ്പൊക്കത്തോടെയാണു തമിഴ്‌നാട്ടുകാര് പ്രകൃതിയുടെ ചലനങ്ങളെക്കുറിച്ചു കൂടുതല് ബോധവാന്മാരായതെന്നു പ്രദീപ് പറയുന്നു.\n2015ലെ ചെന്നൈ വെള്ളപ്പൊക്കത്തിന്റെ സമയത്തും 2016-ല് വാര്‍ധ ചുഴലിക്കാറ്റ് ആഞ്ഞടിച്ചപ്പോഴും പ്രദീപ് നടത്തിയ കാലാവസ്ഥാ പ്രവചനങ്ങള് കൃത്യമായതോടെയാണ് ആരാധകരേറിയത്. വിവിധ കേന്ദ്രങ്ങളില്‍നിന്നുള്ള വിവരങ്ങള് ശേഖരിച്ചു കൃത്യമായ വിശകലനങ്ങള് നടത്തിയശേഷമാണു പ്രവചനങ്ങള് നടത്തുന്നത്. കടുകട്ടിയായ സാങ്കേതികപദാവലികള് ഒഴിവാക്കി സാധാരണക്കാര്‍ക്കു മനസിലാക്കുന്ന തരത്തില് വിവരങ്ങള് പങ്കുവയ്ക്കുകയെന്ന ശൈലിയാണു പ്രദീപ് സ്വീകരിക്കുന്നത്. വാര്‍ധ ചുഴലിക്കാറ്റ് ആന്ധ്രയിലെ നെല്ലൂരില് പതിക്കുമെന്നാണു കാലാവസ്ഥാ നീരിക്ഷണകേന്ദ്രം അറിയിച്ചിരുന്നത്. എന്നാല് 100 കിലോമീറ്റര് വേഗത്തില് കാറ്റ് ചെന്നൈയിലേക്കാണ് എത്തുകയെന്ന പ്രദീപിന്റെ മുന്നറിയിപ്പാണു ഫലിച്ചത്.\nവിവിധ സ്ഥലങ്ങളിലെത്തി മഴയുടെ കണക്കും കാറ്റിന്റെ ഗതിയും മറ്റും നേരിട്ടറിഞ്ഞു വിശകലനങ്ങളും പഠനങ്ങളും നടത്തുകയാണു ചെയ്യുന്നത്. അഗുംബെ, ചിറാപ്പുഞ്ചി, കുറ്റ്യാടി, ചിന്നക്കല്ലാര്, തലക്കാവേരി തുടങ്ങി നിരവധി സ്ഥലങ്ങള് സന്ദര്‍ശിച്ചിട്ടുണ്ട്. ഈ രംഗത്തു പ്രവര്‍ത്തിക്കുന്ന വിദഗ്ധരെ കണ്ടു കൂടുതല് അറിവുകള് ശേഖരിക്കാനും ശ്രമിക്കാറുണ്ട്. മഴ ലഭ്യത, ഭൂചലനം, വിവിധ പുഴകളിലെയും മറ്റും ജലനിരപ്പ്, താപനില, കാലാവസ്ഥാ വ്യതിയാനം എന്നിവ ഉള്‍പ്പെടെ കഴിഞ്ഞ 200 വര്‍ഷത്തെ കണക്കുകള് പ്രദീപിന്റെ ശേഖരത്തിലുണ്ട്. കേന്ദ്ര കാലാവസ്ഥാ നിരീക്ഷണ കേന്ദ്രത്തിന്റെ വിവരങ്ങളും മറ്റു കാലാവസ്ഥാ വെബ്‌സൈറ്റുകളിലെ വിവരങ്ങളും പ്രദീപ് ഉപയോഗിക്കുന്നുണ്ട്.\nധനതത്വശാസ്ത്രത്തില് എംബിഎ നേടിയ പ്രദീപ് 1996ലെ പെരുമഴക്കാലത്താണ് ഈ രംഗത്തേക്കു ചുവടുറപ്പിക്കുന്നത്. 1996 ജൂണില് ചെന്നൈയില് മൂന്നുദിവസം തുള്ളിതോരാതെ പെയ്ത മഴയില് പതിനാലുകാരനായ പ്രദീപ് പുറത്തിറങ്ങാനാവാതെ വീട്ടില് തന്നെ കുടുങ്ങിപ്പോയി. 700 മില്ലീമീറ്റര് മഴയാണു മൂന്നു ദിവസം കൊണ്ടുമാത്രം ചെന്നെ നഗരത്തില് പെയ്തിറങ്ങിയത്. വെള്ളപ്പൊക്കത്തില് വൈദ്യതിബന്ധം പോലുമില്ലാതെ ആളുകള് വീടുകളില് അകപ്പെട്ടു. സ്വന്തം വീടിന്റെ ബാല്‍ക്കണിയില് 36 മണിക്കൂറോളം മഴ നോക്കിയിരുന്ന പ്രദീപിന്റെ പിന്നീടുള്ള ജീവിതം മഴക്കണക്കുകളില് ആകെ നനയുകയായിരുന്നു. അക്കാലം മുതല് മഴലഭ്യത രേഖപ്പെടുത്താന് തുടങ്ങിയ പ്രദീപ് 2010-ല് വിവിധ സംസ്ഥാനങ്ങളിലെ മഴ സംബന്ധിച്ച പ്രതിദിന വിവരങ്ങള് ഉള്‍പ്പെടുത്തി ബ്ലോഗ് ആരംഭിച്ചു. പ്രമുഖ കാലാവസ്ഥാ ബ്ലോഗുകള്‍ക്കായി ലേഖനങ്ങള് തയാറാക്കി.\n2012ലാണ് പ്രദീപ് ഫെയ്‌സ്ബുക്കില് വെതര്‍മാന് എന്ന പേജില് കാലാവസ്ഥാ വിവരങ്ങള് പങ്കുവച്ചു തുടങ്ങിയത്. ഓരോ കാലവര്‍ഷം കഴിയും തോറും പ്രദീപിന്റെ പേജിലേക്കു വിവരങ്ങള് തേടി ആയിരങ്ങള് ഒഴുകിയെത്തി തുടങ്ങി. സംശയങ്ങളും സന്ദേശങ്ങളും ഇന്‍ബോക്‌സില് നിറഞ്ഞു. മഴ കനക്കുമോ, വെള്ളക്കെട്ടുണ്ടാകുമോ, വീട് ഒഴിഞ്ഞു പോകേണ്ടതുണ്ടോ തുടങ്ങി മക്കളുടെ വിവാഹം ഏതു സമയത്തു നടത്തണമെന്ന ചോദ്യം വരെ പ്രദീപിനു മുന്നിലെത്തി. ഇതോടെ ഉത്തരവാദിത്തങ്ങളും എതിര്‍പ്പുകളും ഏറി. ആഴ്ചകളോളം ഉറക്കം പോലും ഒഴിവാക്കി വിവിധ കേന്ദ്രങ്ങളില്‍നിന്നുള്ള വിവരങ്ങള് ശേഖരിച്ചു മഴ പ്രവചനങ്ങളും ജാഗ്രത നിര്‍ദേശങ്ങളും കൃത്യമാക്കി. 2010ല് ലൈല ചുഴലിക്കാറ്റ് ചെന്നെയില് ആഞ്ഞടിച്ചപ്പോള് രണ്ടു ദിവസം അവധിയെടുത്തു വീട്ടിലിരുന്നു കാര്യങ്ങള് നിരീക്ഷിച്ചു കൃത്യമായി വിവരങ്ങള് പങ്കുവച്ചു.


മമ്മൂട്ടി ചിത്രവും ദുല്‍ഖര് ചിത്രവും ഇന്ത്യന് പനോരമയില്; മമ്മൂട്ടി തമി‍ഴില് നിന്ന്, ദുല്‍ഖര് തെലുങ്കില് നിന്ന്; ഗോവ ചലച്ചിത്രമേള നവംബര് 20 മുതല് – Kairali News | Kairali News Live l Latest Malayalam News\nഇന്ത്യയുടെ 49ാമത് അന്താരാഷ്ട്ര ചലച്ചിത്രമേളയില് ഇത്തവണ അപൂര്‍വ്വതകളേറെയാണ്. അതിലൊന്നാണ്, ഇന്ത്യന് പനോരമ വിഭാഗത്തില് മമ്മൂട്ടിയുടെയും മകന് ദുല്‍ഖര് സല്‍മാന്‍റെയും സിനിമകളുടെ പ്രദര്‍ശനം. എന്നാല് മലയാളത്തിലെ ഈ രണ്ട് നടന്മാരും പനോരമയില് പ്രതിനിധീകരിക്കുന്നത് തങ്ങളുടെ മാതൃഭാഷയില് നിന്നല്ലെന്നതാണ് പ്രത്യേകത.\nദേശീയ അവാര്‍ഡ് ജേതാവായ തമി‍ഴ് സംവിധായകന് രാമിന്‍റെ പേരന്‍പാണ് ഇന്ത്യന് പനോരമയിലെ മമ്മൂട്ടിച്ചിത്രം. തെലുങ്കില് നിന്ന് നാഗ് അശ്വിന് സംവിധാനം ചെയ്ത മഹാനനദിയാണ് ദുല്‍ഖര് സല്‍മാന്‍റെ ചിത്രം. രണ്ട് ചിത്രങ്ങളും ഇതിനകം തന്നെ രാജ്യത്ത് ശ്രദ്ധിക്കെപ്പട്ടതാണ്.\nക‍ഴിഞ്ഞ ജനുവരിയില് നടന്ന റോട്ടര്‍ഡാം ചലച്ചിത്രമേളയിലും ഷാങ്ഹായ് മേളയിലും വന് കൈയ്യടി നേടിയ ചിത്രമാണ് പേരന്‍പ്. ഭിന്നശേഷിക്കാരിയായ ഒരു പെണ്‍കുട്ടിയുടെ പിതാവായെത്തുന്ന മമ്മൂട്ടി അസാധാരണമായ പ്രകടനമാണ് കാ‍ഴ്ച്ചവെക്കുന്നത്. മമ്മൂട്ടിയുടെ അഭിനയ ജീവിതത്തിലെ തന്നെ ഒരു നാ‍ഴികക്കല്ലായ പേരന്‍പ് നീണ്ട ഇടവേളക്ക് ശേഷമുള്ള അദ്ദേഹത്തിന്‍റെ തമി‍ഴ് ചിത്രമാണ്. ബേബി സാധന, അഞ്ജലി അമീര് എന്നിവരാണ് മറ്റ് അഭിനേതാക്കള്.\nപ്രമുഖ ദക്ഷിണേന്ത്യന് അഭിനേത്രി സാവിത്രിയുടെ ജീവിതം ആസ്പദമാക്കിയുള്ള ചിത്രമാണ് നാഗ് അശ്വിന് സംവിധാനം ചെയ്ത മഹാനദി. കീര്‍ത്തി സുരേഷ് സാവിത്രിയായി അഭിനയിക്കുമ്പോള് ജെമിനി ഗണേശനായി വരുന്നത് ദുല്‍ഖര് സല്‍മാനാണ്.\nഇരുവരുടെയും വിവാഹ ബന്ധത്തിലെ താളപ്പി‍ഴകളും ശേഷം നടിയുടെ ജീവിതം തന്നെ മാറിപ്പോകുന്ന സംഭവവികാസങ്ങളും ഉള്‍ച്ചേര്‍ന്ന ഒ‍ഴുക്കുള്ളൊരു ജീവചരിത്ര സിനിമയാണ് മഹാനനദി.\nഇന്ത്യന് പനോരമയില് സിനിമ തെരഞ്ഞെടുക്കപ്പെടുന്നത് ദേശീയ അവാര്‍ഡ് ലഭിക്കുന്നതിന് തുല്യമായ അംഗീകാരമായാണ് ചലച്ചിത്രലോകം കാണുന്നത്. മമ്മൂട്ടിച്ചിത്രങ്ങള് നിരവധി തവണ പനോരമയില് പ്രദര്‍ശിപ്പിക്കപ്പെട്ടിട്ടുണ്ട്. 2010ലെ ഗോവാ ചലച്ചിത്രമേളയില് മമ്മൂട്ടിയായിരുന്നു മുഖ്യാതിഥി.\n2010ല് ഷാജി എന് കരുണിന്‍റെ കുട്ടിസ്രാങ്കായിരുന്നു ഇന്ത്യന് പനോരമയിലുണ്ടായിരുന്നത്. ഇത്തവണ ഇന്ത്യന് പനോരമയുടെ ഉദ്ഘാടനച്ചിത്രവും ഷാജി എന് കരുണിന്‍റെ `ഓള്’ എന്ന ചിത്രമാണ്. ഈമായൗ, മക്കന, സുഡാനി ഫ്രം നൈജീരിയ, ഭയാനകം, പൂമരം എന്നിങ്ങനെ മലയാളത്തില് നിന്ന് ആറ് ചിത്രങ്ങള് പനോരമയില് പ്രദര്‍ശനത്തിനെത്തും.\nനവംബര് 20ത് മുതല് 28വരെ ഗോവയിലെ പനാജിയിലാണ് ചലച്ചിത്രമേള. ജൂലിയന് ലാന്‍റൈസിന്‍റെ `ദി ആസ്പേര്‍ണ് പേപ്പേര്‍സ്’ ആണ് ഉദ്ഘാടന ചിത്രം.\nTags: Dulqar SalmanFeaturedMAMMOTY


Rescue Breathing » Kerala Yoga Academy\nകാർഡിയോപൾമോണറി റെസസിറ്റേഷൻ (സിപിആർ) ഒരു ജീവൻ രക്ഷിക്കുന്ന സാങ്കേതികതയാണ്. ഒരു വ്യക്തിയുടെ ഹൃദയവും ശ്വസനവും നിലയ്ക്കുമ്പോൾ ശരീരത്തിലൂടെ രക്തവും ഓക്സിജനും ഒഴുകുന്നത് നിലനിർത്താൻ ഇത് ലക്ഷ്യമിടുന്നു.\nരണ്ട് തരത്തിലുള്ള CPR ഉണ്ട്, രണ്ടിനും ജീവൻ രക്ഷിക്കാൻ സാധ്യതയുണ്ട്.\nHands-only CPR: കൈകൾ മാത്രമുള്ള സിപിആറിന് ശരീരത്തിലൂടെ രക്തം ചലിക്കുന്നതിലെ കാലതാമസം തടയാൻ കഴിയും. പരിശീലന വീഡിയോ : >|Compressions |<\nTraditional CPR with breaths: നെഞ്ച് കംപ്രഷനുകളെ വായിൽ നിന്ന് വായിൽ നിന്ന് ശ്വാസോച്ഛ്വാസം വഴി മാറ്റുന്നു. സഹായം എത്തുന്നതിന് മുമ്പുള്ള നിർണായക നിമിഷങ്ങളിൽ ശരീരത്തിന് കൂടുതൽ ഓക്സിജൻ നൽകാൻ ഇത്തരത്തിലുള്ള CPR-ന് കഴിയും. CPR പരിശീലനം ഇല്ലാത്തവർ ഹാൻഡ്സ്-ഒൺലി CPR ഉപയോഗിക്കണം. മുതിർന്നവർക്കും ദുരിതമനുഭവിക്കുന്ന കൗമാരക്കാർക്കും ഹാൻഡ്സ്-ഒൺലി CPR അനുയോജ്യമാണ്. മുതിർന്നവർ, കൗമാരക്കാർ, കുട്ടികൾ, ശിശുക്കൾ എന്നിവരുൾപ്പെടെ ഹൃദയസ്തംഭനമുള്ള ആർക്കും പരമ്പരാഗത CPR അനുയോജ്യമാണ്. പരിശീലന വീഡിയോ : >|Compressions |<\nC: compressions | A: airway | B: breathing\nC: Compressions: Restore blood flow\nരക്തയോട്ടം പുനഃസ്ഥാപിക്കുക-കംപ്രഷനുകൾ എന്നതിനർത്ഥം വ്യക്തിയുടെ നെഞ്ചിൽ ഒരു പ്രത്യേക രീതിയിൽ വേഗത്തിലും ശക്തമായും താഴേക്ക് തള്ളാൻ നിങ്ങളുടെ കൈകൾ ഉപയോഗിക്കുമെന്നാണ്. CPR-ലെ ഏറ്റവും പ്രധാനപ്പെട്ട ഘട്ടമാണ് കംപ്രഷനുകൾ. CPR കംപ്രഷനുകൾ നടത്തുന്നതിന് ഈ ഘട്ടങ്ങൾ പാലിക്കുക: വ്യക്തിയെ അവന്റെ അല്ലെങ്കിൽ അവളുടെ പുറകിൽ ഉറച്ച പ്രതലത്തിൽ വയ്ക്കുക. നിങ്ങളുടെ കൈയുടെ താഴത്തെ കൈപ്പത്തി (കുതികാൽ) വ്യക്തിയുടെ നെഞ്ചിന്റെ മധ്യഭാഗത്ത്, മുലക്കണ്ണുകൾക്കിടയിൽ വയ്ക്കുക. നിങ്ങളുടെ മറ്റേ കൈ ആദ്യ കൈയുടെ മുകളിൽ വയ്ക്കുക. നിങ്ങളുടെ കൈമുട്ടുകൾ നേരെ വയ്ക്കുക, നിങ്ങളുടെ തോളുകൾ നിങ്ങളുടെ കൈകൾക്ക് മുകളിൽ വയ്ക്കുക. നെഞ്ചിൽ2ഇഞ്ച് (5 സെന്റീമീറ്റർ) എങ്കിലും 2.4 ഇഞ്ചിൽ (6 സെന്റീമീറ്റർ) കൂടരുത്. കംപ്രഷൻ ചെയ്യുമ്പോൾ നിങ്ങളുടെ മുഴുവൻ ശരീരഭാരവും (നിങ്ങളുടെ കൈകൾ മാത്രമല്ല) ഉപയോഗിക്കുക. ഒരു മിനിറ്റിൽ 100 മുതൽ 120 വരെ കംപ്രഷനുകൾ എന്ന തോതിൽ ശക്തമായി അമർത്തുക. ഓരോ തള്ളലിനു ശേഷവും നെഞ്ച് സ്പ്രിംഗ് ബാക്ക് (വീണ്ടെടുക്കൽ) അനുവദിക്കുക. നിങ്ങൾക്ക് CPR-ൽ പരിശീലനം ലഭിച്ചിട്ടില്ലെങ്കിൽ, ചലനത്തിന്റെ ലക്ഷണങ്ങൾ ഉണ്ടാകുന്നതുവരെ അല്ലെങ്കിൽ അടിയന്തിര മെഡിക്കൽ ഉദ്യോഗസ്ഥർ ഏറ്റെടുക്കുന്നത് വരെ നെഞ്ച് കംപ്രഷൻ തുടരുക. നിങ്ങൾ CPR-ൽ പരിശീലിപ്പിച്ചിട്ടുണ്ടെങ്കിൽ, ശ്വാസനാളം തുറന്ന് ശ്വസിക്കുന്നത് തുടരുക. പരിശീലന വീഡിയോ : >|Compressions |<\nA: airway : Open the airway\nനിങ്ങൾ CPR-ൽ പരിശീലിക്കുകയും 30 ചെസ്റ്റ് കംപ്രഷനുകൾ നടത്തുകയും ചെയ്തിട്ടുണ്ടെങ്കിൽ വ്യക്തിയുടെ എയർവേ തുറക്കുക. വ്യക്തിയുടെ നെറ്റിയിൽ നിങ്ങളുടെ കൈപ്പത്തി വയ്ക്കുക, പതുക്കെ തല പിന്നിലേക്ക് ചരിക്കുക. എന്നിട്ട് മറ്റേ കൈകൊണ്ട് താടി മുന്നോട്ട് ഉയർത്തി ശ്വാസനാളം തുറക്കുക. പരിശീലന വീഡിയോ : >|Open the airway |<\nB: breathing: Breathe for the person\nവായയ്ക്ക് ഗുരുതരമായി പരിക്കേൽക്കുകയോ തുറക്കാൻ കഴിയാതെ വരികയോ ചെയ്താൽ വായിൽ നിന്ന് വായിലേക്ക് ശ്വസിക്കുകയോ വായിൽ നിന്ന് മൂക്കിലേക്ക് ശ്വസിക്കുകയോ ചെയ്യാം. ഉയർന്ന കാര്യക്ഷമതയുള്ള കണികാ വായു (HEPA) ഫിൽട്ടർ ഉള്ള ഒരു ബാഗ്-മാസ്ക് ഉപകരണം ഉപയോഗിച്ച് റെസ്ക്യൂ ശ്വസനം നടത്താൻ നിലവിലെ ശുപാർശകൾ നിർദ്ദേശിക്കുന്നു. ശ്വാസനാളം തുറന്നതിന് ശേഷം (തല-ചരിവ്, ചിൻ-ലിഫ്റ്റ് കുസൃതി ഉപയോഗിച്ച്), വായിൽ നിന്ന് വായയിലേക്ക് ശ്വസിക്കാൻ മൂക്കിന്റെ ദ്വാരങ്ങൾ പിഞ്ച് ചെയ്യുക, വ്യക്തിയുടെ വായ നിങ്ങളുടേത് കൊണ്ട് മൂടുക, രണ്ട് രക്ഷാശ്വാസങ്ങൾ നൽകാൻ തയ്യാറെടുക്കുക. ആദ്യത്തെ റെസ്ക്യൂ ശ്വാസം നൽകുക – ഒരു സെക്കൻഡ് നീണ്ടുനിൽക്കുക – നെഞ്ച് ഉയരുന്നുണ്ടോ എന്ന് നോക്കുക. നെഞ്ച് ഉയരുകയാണെങ്കിൽ, രണ്ടാമത്തെ ശ്വാസം നൽകുക. നെഞ്ച് ഉയരുന്നില്ലെങ്കിൽ, തല ചെരിച്ചു , താടി ഉയർത്തി തുടർന്ന് രണ്ടാമത് ശ്വാസം നൽകുക. 30 നെഞ്ച് കംപ്രഷനുകൾക്ക് ശേഷം രണ്ട് റെസ്ക്യൂ ശ്വാസം ഒരു സൈക്കിളായി കണക്കാക്കുന്നു. വളരെയധികം ശ്വാസോച്ഛ്വാസം നൽകാതിരിക്കാനും അല്ലെങ്കിൽ കൂടുതൽ ശക്തിയോടെ ശ്വസിക്കാനും ശ്രദ്ധിക്കുക. രക്തയോട്ടം പുനഃസ്ഥാപിക്കാൻ നെഞ്ച് കംപ്രഷൻ പുനരാരംഭിക്കുക. ചലനത്തിന്റെ ലക്ഷണങ്ങൾ ഉണ്ടാകുന്നതുവരെ അല്ലെങ്കിൽ അടിയന്തിര മെഡിക്കൽ ഉദ്യോഗസ്ഥർ ഏറ്റെടുക്കുന്നത് വരെ CPR തുടരുക. പരിശീലന വീഡിയോ : >|Open the airway |<


കോഴിക്കോട്ടെ ചുംബന സമരം നിരോധിച്ചു | Police Ban Kiss in the Streets at Kozhikkode - Malayalam Oneindia\n7 min ago നൊബേല് ജേതാവിന്റെ ആദ്യ മുന്നറിയിപ്പ് ഇന്ത്യക്ക്.... രാജ്യത്തെ സാമ്പത്തിക അടിത്തറ ഇളകുന്നു!!\nകോഴിക്കോട്ടെ ചുംബന സമരം നിരോധിച്ചു\nUpdated: Sun, Dec 7, 2014, 14:59 [IST]\nകോഴിക്കോട്: കൊച്ചി മറൈന് ഡ്രൈവില് ചുംബന സമരത്തെ ഒതുക്കിയ പോലീസ് കോഴിക്കോടും സമരത്തിനെതിരെ. കിസ് ഇന് ദ സ്ട്രീറ്റ്‌സിന് പോലീസിന്റെ നിരോധനം.\nമൊഫ്യൂസല് ബസ് സ്റ്റാന്റ് പരിസരത്ത് ഡിസംബര്7ന് ഉച്ചക്ക് മൂന്ന് മണിക്ക് കൂട്ടായ്മ നടത്തും എന്നാണ് കിസ് ഓഫ് ലവ് പ്രവര്‍ത്തകര് അറിയിച്ചിരുന്നത്. എന്നാല് വൈകുന്നേരം ആറ് മണിവരെ ബസ് സ്റ്റാന്റ് പരിസരത്ത് ആളുകള് കൂട്ടം കൂടാന് പാടില്ലെന്ന് പോലീസ് ഉത്തരവിറക്കിയിരിക്കുകയാണ്. ഇതിനിടെ കിസ്സ് ഓഫ് ലവ് പ്രവര്‍ത്തകരെ തടയാനെത്തിയ ഹനുമാന് സേന പ്രവര്‍ത്തകരെ പോലീസ് അറസ്റ്റ് ചെയ്ത് നീക്കിയിട്ടുണ്ടെന്നാണ് വിവരം.\nകൂട്ടായ്മ തുടങ്ങും മുമ്പ് തന്നെ നഗരത്തിലേക്ക് ആളുകളുടെ വലിയ ഒഴുക്കാണ്. കൊച്ചിയിലേതുപോലെ തന്നെ ചുംബനം കാണാന് വന്നവരാണ് അധികവും. പ്രതിഷേധവുമായി ശിവസേന, ബജ്‌റംഗ് ദള് പ്രവര്‍ത്തകരും രംഗത്തെത്തിയിട്ടുണ്ട്. ചുംബന സമരക്കാരുടെ നഗ്നത പ്രദര്‍ശനം നടത്തും എന്ന ഭീഷണിയുമായി ഹനുമാന് സേന എന്ന സംഘടനയും രംഗത്തുണ്ട് .\nപ്രധാന സമരവേദിയായ മൊഫ്യൂശല് ബസ് സ്റ്റാന്റില് നിന്ന് പോലീസ് ആളുകളെ നീക്കിക്കൊണ്ടിരിക്കുകയാണെന്നാണ് ഒടുവില് ലഭിക്കുന്ന വിവരം . ഇതിനിടെ ചെറിയ തോതില് സംഘര്‍ഷം ഉണ്ടായിരുന്നു. ഗതാഗതവും സ്തംഭിച്ചു .\nPolice Ban Kiss in the Streets at Kozhikkode


നെടുങ്കണ്ടം കസ്റ്റഡി മരണം; സിബിഐ അന്വേഷണം ആവശ്യപ്പെട്ട് ഹൈക്കോടതിയിൽ ഹർജി\nIdukki, First Published 20, Jul 2019, 9:35 PM IST\nരാജ്കുമാറിനെ നിയമ വിരുദ്ധമായി കസ്റ്റഡിയിലെടുത്ത എസ്പി, ഡിവൈഎസ്പി എന്നിവർക്കെതിരെ നടപടിവേണമെന്നും ഹർജിയിൽ കുടുംബം ആവശ്യപ്പെട്ടു.\nഇടുക്കി: നെടുങ്കണ്ടം കസ്റ്റഡി മരണത്തിൽ സിബിഐ അന്വേഷണം ആവശ്യപ്പെട്ട് കസ്റ്റഡിയിൽ മരിച്ച രാജ്കുമാറിന്‍റെ കുടുംബം ഹൈക്കോടതിയെ സമീപിച്ചു. രാജ്കുമാറിനെ നിയമ വിരുദ്ധമായി കസ്റ്റഡിയിലെടുത്ത എസ്പി, ഡിവൈഎസ്പി എന്നിവർക്കെതിരെ നടപടിവേണമെന്നും ഹർജിയിൽ കുടുംബം ആവശ്യപ്പെട്ടു. രാജ്കുമാറിനെ റിമാൻഡ് ചെയ്തതിൽ മജിസ്ട്രേറ്റിനും പോസ്റ്റുമോർട്ടം നടത്തിയ ഡോക്ടർക്കും വീഴ്ച പറ്റിയതായും ഹർജിയിൽ ആരോപിക്കുന്നുണ്ട്. ഹർജിയിൽ തിങ്കളാഴ്ച കോടതി വാദം കേൾക്കും.\nഅതേസമയം, രാജ്‍കുമാറിന്‍റെ മൃതദേഹം ഒരാഴ്ചയ്ക്കകം റീപോസ്റ്റുമോര്‍ട്ടം ചെയ്യുമെന്ന് ജുഡിഷ്യല് കമ്മീഷന് ജസ്റ്റിസ് കെ നാരായണക്കുറുപ്പ് പറഞ്ഞു. കേസ് അന്വേഷിക്കാൻ സർക്കാർ നിയോഗിച്ച ജസ്റ്റിസ് കെ നാരായണക്കുറുപ്പിന്റെ നേതൃത്വത്തിലുള്ള സംഘം ജയില് ഉദ്യോഗസ്ഥരില് നിന്നും സഹതടവുകാരില് നിന്നും മൊഴിയെടുത്തു. നെടുങ്കണ്ടത്ത് വച്ച് ക്രൂരമർദ്ദനമേറ്റതായി രാജ്‌കുമാർ പറഞ്ഞിരുന്നെന്ന് സഹതടവുകാരന് ജുഡിഷ്യല് കമ്മീഷനോട് വെളിപ്പെടുത്തി. ഈർക്കിൽ, മുളക് പ്രയോഗങ്ങൾ നടന്നതായി രാജ്‌കുമാർ പറഞ്ഞെന്നും സഹതടവുകാരന്‍റെ വെളിപ്പെടുത്തി.\nജയില് ഡിഐജി നടത്തിയ വകുപ്പ് തല അന്വേഷണത്തിന്‍റെ റിപ്പോര്‍ട്ട് ഉടന് ആവശ്യപ്പെടുമെന്നും നാരായണക്കുറുപ്പ് പറഞ്ഞു. രാജ്‍കുമാറിന്‍റെ കൊലപാതകത്തിൽ സബ് ജയിൽ അധികൃതരുടെ വീഴ്ച വകുപ്പുതല അന്വേഷണത്തിൽ കണ്ടെത്തിയിരുന്നു. തുടർന്ന് ജയിൽ സൂപ്രണ്ടിനെ സ്ഥലം മാറ്റുകയും അസിസ്റ്റന്‍റ് ജയിൽ വാർഡനെ സസ്പെൻഡ് ചെയ്യുകയും താത്കാലിക ജീവനക്കാരനെ പിരിച്ചുവിടുകയും ചെയ്തിരുന്നു.\nLast Updated 20, Jul 2019, 9:37 PM IST


വൈരമുത്തു പറഞ്ഞ ദേവദാസി യഥാര്‍ഥത്തില് ആരായിരുന്നു, എന്താണ് ദേവദാസി സമ്പ്രദായം | how devadasis went high social status to being slaves - Malayalam Oneindia\n34 min ago യുഎന്നില് വിജയം നേടിയെന്ന് പാകിസ്താന് വിദേശകാര്യമന്ത്രി.....ഇന്ത്യയില് ഡോവല് ഭരണമെന്ന് ഖുറേഷി\nവൈരമുത്തു പറഞ്ഞ ദേവദാസി യഥാര്‍ഥത്തില് ആരായിരുന്നു, എന്താണ് ദേവദാസി സമ്പ്രദായം\nUpdated: Mon, Jan 29, 2018, 12:04 [IST]\nകര്‍ണാടക: അടുത്തിടെ തമിഴ് കവിയും ഗാനരചയിതാവുമായ വൈരമുത്തുവിന്റെ പ്രയോഗത്തോടെ ഏറ്റവും ശ്രദ്ധേയമായ പദമാണ് ദേവദാസി പ്രയോഗം. ആണ്ടാളിനെ ദേവദാസിയോട് ഉപമിച്ചതാണ് അദ്ദേഹത്തെ കുരുക്കിലാക്കിയത്. പരാമര്‍ശം വിവാദമായതിനെ തുടര്‍ന്ന് അദ്ദേഹം മാപ്പുപറയുകയും ചെയ്തിരുന്നു.\nഎന്നാല് യഥാര്‍ഥത്തില് ദേവദാസി പ്രയോഗം മോശമാണോ. ആധുനിക ഇന്ത്യയില് ദേവദാസി എന്ന വിളിക്കുന്നത് അഭിസാരികകളെയാണ്. അതാണ് ആണ്ടാളിന്റെ ഭക്തരെ വിറളി പിടിപ്പിച്ചത്. എന്നാല് ദേവദാസികള് അങ്ങനെയല്ലായിരുന്നു അവര്‍ക്ക് പറയാനും ഒരു ചരിത്രമുണ്ട്.\nദൈവത്തിനായി സമര്‍പ്പിക്കപ്പെട്ടവള് എന്നാണ് ദേവദാസി എന്ന പ്രയോഗം കൊണ്ട് അര്‍ഥമാക്കുന്നത്. ക്ഷേത്രങ്ങളിലെ ജോലികള് നിര്‍വഹിക്കുന്നതിനും നൃത്തകലാദികള് അവതരിപ്പിക്കുന്നതിനും വേണ്ടി ദേവന നേര്‍ച്ചയായി സമര്‍പ്പിക്കപ്പെട്ടവരായിരുന്നു ഈ സ്ത്രീകള്. ഭാരത്തിലുടനീളം ഒരു കാലത്ത് ഈ സമ്പ്രദായം നിലവിലുണ്ടായിരുന്നതായി കരുതപ്പെടുന്നുണ്ട്. എന്നാല് മതപരമായ കാര്യങ്ങള് ദേവദാസികള്‍ക്ക് ബാധകമായിരുന്നില്ല.\nസംസ്‌കൃത കൃതികളില് ഏഴു ദേവദാസികളെ കുറിച്ച് പരാമര്‍ശിക്കുന്നുണ്ട്. ദത്ത, വിക്രീത, ഭൃത്യ, ഭക്ത, ഹൃത, അലങ്കാര, ഗോപിക അഥവാ രുദ്രഗണിക എന്നിവരാണ് ഈ വിഭാഗങ്ങള്, ദേവനു സമര്‍പ്പിച്ചവള്, ദേവനു വില്‍ക്കപ്പെട്ടവള്, ദേവനെ പരിചരിക്കുന്നവള്, ക്ഷേത്രവുമായി ബന്ധപ്പെട്ട് ജീവിക്കുന്നവര്, രാജാവ് സമര്‍പ്പിക്കുന്ന കലാമികവുള്ളവള്, പ്രലോഭനങ്ങളിലൂടെ കൊണ്ടുവന്ന് ദേവന സമര്‍പ്പിക്കപ്പെട്ടവള്, പ്രതിഫലം പറ്റി ക്ഷേത്രത്തില് പാടുന്നവള് എന്നിങ്ങനെയാണ് അര്‍ഥമാക്കുന്നത്.\nദേവദാസികള് പ്രാചീന ഇന്ത്യയില് തലയെടുപ്പോടെ ജീവിച്ചിരുന്ന വിഭാഗമായിരുന്നു. ഇവര്‍ക്ക് സാമ്പത്തികമായി പോലും പുരുഷനെ ആശ്രയിക്കേണ്ടി വരാറില്ല. ദൈവത്തെയാണ് ഇവര് ഭര്‍ത്താക്കാവായി മനസില് കാണുന്നതെങ്കിലും ഇഷ്ടമുള്ള പുരുഷനെ സ്വന്തം ഇഷ്ടപ്രകാരം വിവാഹം ചെയ്യാനുള്ള സ്വാതന്ത്ര്യം ഇവര്‍ക്കുണ്ടായിരുന്നു. ദേവദാസികളുടെ കുടുംബബന്ധം കെട്ടുറപ്പുള്ളതായിരുന്നു എന്ന് ചരിത്രകാരന്‍മാര് പറയുന്നു.\nരാജ്യത്തെ സകലകലയിലും പ്രാവീണ്യമുള്ളവരായിരുന്നു ദേവദാസികള്. പ്രത്യേകിച്ച് സംഗീതത്തിലും നൃത്തത്തിലും അപാരമികവുണ്ടായിരുന്നു. ഇവര്‍ക്ക് 64ലധികം കലാരൂപങ്ങളില് മികവുണ്ടായിരുന്നു എന്നാണ് ചരിത്രം പറയുന്നത്. രാജസദസുകളില് പാട്ടുപാടി നൃത്തം ചെയ്താണ് ഇവര് പണം സമ്പാദിച്ചിരുന്നത്.\nദക്ഷിണേന്ത്യയില് ദൈവത്തിന് തുല്യം\nഏഴാം നൂറ്റാണ്ടുമുതല് ദക്ഷിണേന്ത്യയില് ദേവദാസികള് ഉള്ളതായി ചരിത്രം പറയുന്നു. ചോള, ചേല, പാണ്ഡ്യ രാജാക്കന്‍മാരുടെ കാലത്ത് ഇവര്‍ക്ക് സമൂഹത്തില് ഉന്നതസ്ഥാനം ലഭിച്ചിരുന്നു. ദൈവത്തിന് തുല്യമായിട്ടായിരുന്നു ഇവരെ പരിഗണിച്ചിരുന്നത്. മതപരമായ ചടങ്ങുകള്‍ക്ക് ഇവരെ പ്രത്യേകം ക്ഷണിക്കുന്നതും പതിവായിരുന്നു. രാജാക്കന്‍മാര്‍ക്ക് ദൈവാനുഗ്രഹം ഉണ്ടാവാന് ഇത് അത്യാവശ്യമാണെന്നായിരുന്നു വിശ്വാസം.\nആധുനിക ഇന്ത്യയില് ദേവദാസി എന്നാല് അഭിസാരികകളെയാണ് സൂചിപ്പിക്കുന്നത്. ലൈംഗിക അടിമകളായും ബാല വേശ്യകളായും ഇവരെ ഉപയോഗിക്കുന്നവരുണ്ട്. നാലോ അഞ്ചോ വയസ് പ്രായമുള്ള പെണ്‍കുട്ടിയെ ഇത്തരം ആചാരങ്ങള്‍ക്കായി വിട്ടുകൊടുക്കുന്നതാണ് ദേവദാസി സമ്പ്രദായം. അധികവും ദളിത് വിഭാഗത്തില് നിന്നുള്ളവരാണ് ദേവദാസികളാവുന്നത്. മാഡിക, വാല്‍മീകി ജാതിയിലുള്ളവരാണ് ഇതില് കൂടുതല്. കര്‍ണാടക, ആന്ധ്രപ്രദേശ്, മഹാരാഷ്ട്ര സംസ്ഥാനങ്ങളിലാണ് ഇന്ന് ഏറ്റവുമധികം ദേവദാസി സമ്പ്രദായമുള്ളത്.\nപെണ്‍കുട്ടികളെ വീട്ടുകാര് തന്നെ നിര്‍ബന്ധിച്ച് ദേവദാസികളാക്കുകയാണ്. സാമ്പത്തിക പ്രതിസന്ധിയാണ് ഇവരെ ഇതിലേക്ക് നയിക്കുന്നത്. ഈ ജാതിയിലുള്ളവര്‍ക്ക് സമൂഹത്തില് ഭ്രഷ്ടും ഉണ്ട്. അതിനാല് പണമുണ്ടാക്കാന് ഇവര്‍ക്ക് വേറെ മാര്‍ഗമില്ല. മാതംഗി, ജോഗിനി, എന്നീ പേരുകളില് ഇവര് അറിയപ്പെടുന്നുണ്ട്. കടുത്ത പുരുഷാധിപത്യമുള്ള സമൂഹത്തിലാണ് ഇവര് ജീവിക്കുന്നത് എന്നതും പെണ്‍കുട്ടികള്‍ക്ക് തീരുമാനമെടുക്കാനുള്ള സ്വാതന്ത്ര്യമില്ലാത്തതും ദേവദാസികളെ ദുരിതത്തിലാക്കുന്നു\nഎന്താണ് ദേവദാസി സമര്‍പ്പണം\nഉത്തര കര്‍ണാടകയില് നവംബര് മുതല് ഫെബ്രുവരി വരെ നീണ്ടു നില്‍ക്കുന്ന സമയത്താണ് പെണ്‍കുട്ടികളെ ദേവി യെല്ലമ്മയ്ക്ക് സമര്‍പ്പിക്കുക. സൗന്തതി ഉത്സവത്തിന്റെ അന്നാണ് ഈ ചടങ്ങുകള് നടക്കുക. പെണ്‍കുട്ടികളുടെ മാതാപിതാക്കള് വിശേഷമായി കരുതുന്ന ഒരു ദിവസത്തിലായിരിക്കും ഈ ചടങ്ങ് നടക്കുക. ഈ ദിവസം പച്ച വസ്ത്രമണിഞ്ഞെത്തുന്ന പെണ്‍കുട്ടികളെ മുതിര്‍ന്ന ദേവദാസികള് ദേവിക്ക് സമര്‍പ്പിക്കും. ഈ പെണ്‍കുട്ടിയെ പിന്നീട് ഏതെങ്കിലും ജന്‍മി ഏറ്റെടുക്കുന്നതോടെ കുടുംബത്തിന്റെ സാമ്പത്തിക ബാധ്യത ആ വ്യക്തി ഏറ്റെടുക്കുമെന്നാണ് ആചാരം.\nസ്വാതന്ത്ര്യത്തിന് ശേഷം സര്‍ക്കാര് പല തവണ ദേവാസി സമ്പ്രദായം നിരോധിച്ചതാണെങ്കിലും ഇപ്പോഴും ഇത് പലയിടത്തും നടക്കുന്നുണ്ട്. 2013ല് ദേശീയ മനുഷ്യാവകാശ കമ്മീഷന്റെ റിപ്പോര്‍ട്ട് പ്രകാരം രാജ്യത്ത് നാലര ലക്ഷം ദേവദാസികളുണ്ടെന്നാണ്. ആന്ധ്രയിലും തെലങ്കാനയിലും മാത്രം 80000 പേരുണ്ടെന്നാണ് കണക്ക്. ഈ പ്രവര്‍ത്തിയില് ഏര്‍പ്പെടുന്ന പലര്‍ക്കും നിയമത്തെ കുറിച്ച് യാതൊരു അറിവും ഇല്ലെന്നാണ് കണ്ടെത്തല്. വിദ്യാഭ്യാസമില്ലായ്മയാണ് പ്രധാനമെന്നാണ് സര്‍ക്കാര് പറയുന്നത്.\ndalit woman god ദളിത് വനിത ദൈവം\nhow devadasis went high social status to being sex slaves


മുഖ്യമന്ത്രിയെ സംരക്ഷിക്കാനാണ് സ്വപ്‌ന സുരേഷും ശിവശങ്കറും പെടാപ്പാട് പെടുന്നത്. പരസ്പര സഹായ സംഘം പോലെയാണ് ഇവര് പ്രവര്‍ത്തിക്കുന്നത്; സ്വര്‍ണക്കടത്തുകാര്‍ക്ക് എല്ലാ സഹായവും പിന്തുണയും ചെയ്തുകൊടുത്തത് മുഖ്യമന്ത്രിയുടെ ഓഫീസും അദ്ദേഹത്തിന്റെ പ്രിന്‍സിപ്പള് സെക്രട്ടറിയുമാണെന്ന് പ്രതിപക്ഷ നേതാവ് രമേശ് ചെന്നിത്തല - മീഡിയ മലയാളം (Media Malayalam)\nമുഖ്യമന്ത്രിയെ സംരക്ഷിക്കാനാണ് സ്വപ്‌ന സുരേഷും ശിവശങ്കറും പെടാപ്പാട് പെടുന്നത്. പരസ്പര സഹായ സംഘം പോലെയാണ് ഇവര് പ്രവര്‍ത്തിക്കുന്നത്; സ്വര്‍ണക്കടത്തുകാര്‍ക്ക് എല്ലാ സഹായവും പിന്തുണയും ചെയ്തുകൊടുത്തത് മുഖ്യമന്ത്രിയുടെ ഓഫീസും അദ്ദേഹത്തിന്റെ പ്രിന്‍സിപ്പള് സെക്രട്ടറിയുമാണെന്ന് പ്രതിപക്ഷ നേതാവ് രമേശ് ചെന്നിത്തല\nകൊച്ചി: സ്വര്‍ണക്കടത്തുകാര്‍ക്ക് എല്ലാ സഹായവും പിന്തുണയും ചെയ്തുകൊടുത്തത് മുഖ്യമന്ത്രിയുടെ ഓഫീസും അദ്ദേഹത്തിന്റെ പ്രിന്‍സിപ്പള് സെക്രട്ടറിയുമാണെന്ന് യു.ഡി.എഫ് ചെയര്‍മാനും പ്രതിപക്ഷ നേതാവുമായ രമേശ് ചെന്നിത്തല വാര്‍ത്താ സമ്മേളനത്തില് പറഞ്ഞു. അതെല്ലാം മറച്ചു വയ്ക്കാനാണ് മുഖ്യമന്ത്രി ശ്രമിക്കുന്നത്. മുഖ്യമന്ത്രിയെ സംരക്ഷിക്കാനാണ് സ്വപ്‌ന സുരേഷും ശിവശങ്കറും പെടാപ്പാട് പെടുന്നത്. പരസ്പര സഹായ സംഘം പോലെയാണ് ഇവര് പ്രവര്‍ത്തിക്കുന്നത്. കൊച്ചിയില് യു.ഡി.എഫ് ഉന്നാതാധികാര സമിതി യോഗത്തിനു ശേഷം യോഗതീരുമാനങ്ങള് വിശദീകരിച്ച് മാധ്യമങ്ങളോട് സംസാരിക്കുകയായിരുന്നു അദ്ദേഹം.സര്‍ക്കാരിന്റെ ജനവിരുദ്ധ നയങ്ങള്‍ക്കും അഴിമതിക്കും കൊള്ളക്കുമെതിരേ അന്തിമ പോരാട്ടത്തിന് ജനങ്ങള് തയാറെടുക്കാന് അദ്ദേഹം അഹ്വാനം ചെയ്തു. ഐക്യജനാധിപത്യമുന്നണി ശക്തമായ പോരാട്ടത്തിന് തീരുമാനെടുത്തതായി അദ്ദേഹം പറഞ്ഞു. ഇതിന്റെ അദ്യപടിയായി കേരളപ്പിറവി ദിനമായ നവംബര് ഒന്നിന് വഞ്ചനാദിനം ആചരിക്കും. എല്ലാ വാര്‍ഡുകളിലും പത്ത് പേരടങ്ങുന്ന സംഘം വഞ്ചനാദിനാചരണത്തില് പങ്കെടുക്കും. ഇരുപതിനായിരത്തോളം വാര്‍ഡുകളിലായി രണ്ട് ലക്ഷത്തോളം പേര് സമരത്തില് പങ്കാളികളാകും.\nകേന്ദ്ര, സംസ്ഥാന സര്‍ക്കാരുകളുടെ ജനദ്രോഹ നയങ്ങളില് ജനങ്ങള് അതൃപ്തിയിലും നിരാശയിലുമാണ്. നാലര വര്‍ഷക്കാലത്തെ എല്‍ഡിഎഫിന്റെയും കേന്ദ്രത്തില് നരേന്ദ്ര മോഡിയുടെയും ഭരണത്തില് പൂര്‍ണ നിരാശയിലാണ് ജനങ്ങള്. തെരഞ്ഞെടുപ്പ് വാഗ്ദാനങ്ങളെല്ലാം കാറ്റില് പറത്തിയ ഇരുവരും ഒരേ പാതയിലാണ്. ഏകാധിപത്യത്തിന്റെ പ്രതീകങ്ങളായി ഇരുസര്‍ക്കാരുകളും മാറി. ഇവര് തമ്മില് സാദൃശ്യങ്ങളും സാമ്യങ്ങളുമേറെയാണ്. ജനാധിപത്യ അവകാശങ്ങളെയും സ്വതന്ത്രമായ അഭിപ്രായ പ്രകടനങ്ങളെയും അടിച്ചമര്‍ത്തുന്ന ഭരണമാണ് ദൃശ്യമാകുന്നത്. മാധ്യമ സ്ഥാപനങ്ങളെയും സമൂഹ മാധ്യമങ്ങളെയും കൂച്ചുവിലങ്ങിടാന് പാര്‍ലമെന്റില് പാസാക്കിയ നിയമം പത്രമാരണ നിയമത്തിന് സദൃശ്യമാണ്. എല്ലാ മേഖലകളിലും അഴിമതിയും കൊള്ളയുമാണ്. കോവിഡിന്റെ മറവില് സംസ്ഥാനത്ത് നടമാടുന്ന എല്ലാ അഴിമതികളും പ്രതിപക്ഷം ചൂണ്ടിക്കാട്ടുകയും വസ്തുതകള് വെളിച്ചത്ത് കൊണ്ടുവരികയും ചെയ്തതാണ്. പ്രതിപക്ഷം ചൂണ്ടിക്കാട്ടിയതെല്ലാം ശരിയാണെന്ന് തെളിഞ്ഞു. ഇക്കാര്യത്തില് ഏറ്റവുമൊടുവില് സ്പ്രിന്‍ക്ലറിലെ അഴിമതിയും വ്യക്തമായി. സ്പ്രിന്‍ക്ലറില് യു.ഡി.എഫ് ഉന്നയിച്ച ഓരോ ആരോപണവും ശരിയാണെന്ന് സര്‍ക്കാരിന്റെ തന്നെ രണ്ടംഗ അന്വേഷണ സമിതി കണ്ടെത്തി. കേരളത്തിലെ ജനങ്ങളുടെ ജീവത്പ്രധാനമായ വിവരങ്ങളെല്ലാം വിറ്റ് കാശാക്കാന് അമേരിക്കന് കമ്പനിക്ക് അവസരമുണ്ടാക്കിക്കൊടുത്ത മുഖ്യമന്ത്രി കേരളത്തിലെ ജനങ്ങളോട് മാപ്പ് പറയണം. മുഖ്യമന്ത്രി ഓരോ ദിവസവും കള്ളം പറഞ്ഞുകൊണ്ടേയിരിക്കുന്നു.\nതദ്ദേശ സ്ഥാപനങ്ങളിലെ ഓഡിറ്റിങ് നിര്‍ബന്ധമായും നടത്തണമെന്നിരിക്കേ വേണ്ടെന്നു വച്ചത് അഴിമതികള് മൂടി വയ്ക്കാനാണ്. അഴിമതികള് പുറത്ത് വരുമെന്ന പേടിയാണ് മുഖ്യമന്ത്രിക്ക്. കോവിഡ് രോഗവ്യാപനത്തെ തുടര്‍ന്ന് പൊറുതിമുട്ടിയ ജനങ്ങള് നിത്യോപയോഗ സാധനങ്ങളുടെ വിലക്കയറ്റം മൂലം കടുത്ത ക്ലേശമനുഭവിക്കുകയാണ്. തൊഴിലില്ലായ്മ രൂക്ഷമാണ്. പണിയില്ല, പണവുമില്ലെന്ന സ്ഥിതിയാണ്. ഇക്കാര്യത്തില് സര്‍ക്കാര് അടിയന്തിരമായി ഇടപെടണം. സംസ്ഥാനത്ത് നെല്ല് സംഭരണം അവതാളത്തിലാണ്. സംഭരണത്തിന് സഹകരണ സംഘങ്ങളെ ചുമതലപ്പെടുത്തിയെന്ന പ്രസ്താവനയല്ലാതെ ഒന്നും നടന്നിട്ടില്ല. കുട്ടനാട്ടിലെയും പാലക്കാട്ടെയും നെല് കര്‍ഷകര് അതീവ ഗുരുതരമായ പ്രതിസന്ധിയെ നേരിടുകയാണ്. റബര് കര്‍ഷകര്‍ക്ക് വിലസ്ഥിരതാ ഫണ്ടിന്റെ കുടിശിക കൊടുത്ത് തീര്‍ക്കണം. പിന്‍വാതില് നിയമനങ്ങളും അനധികൃത നിയമനങ്ങളും അവസാനിപ്പിക്കണം. കരാര്-കണ്‍സള്‍ട്ടന്‍സി നിയമനങ്ങളിലൂടെ യുവജനങ്ങളെയും ഉദ്യോഗാര്‍ഥികളെയും സര്‍ക്കാര് വെല്ലുവിളിക്കുകയാണ്. പി.എസ്.സി ലിസ്റ്റില് നിന്നു നിയമനങ്ങള് നടത്താന് തയാറാകണം. വിദേശത്തേക്ക് സാധനങ്ങള് കയറ്റി അയയ്ക്കുന്നതിനുള്ള എയര് കാര്‍ഗോ സംവിധാനം പുനസ്ഥാപിക്കണം. തീരദേശത്തെ മത്സ്യതൊഴിലാളികള്‍ക്ക് ഭീഷണിയായി അഞ്ച് ശതമാനം നികുതിയേര്‍പ്പെടുത്താനുള്ള നീക്കം ജി.എസ്.ടി തത്വങ്ങള്‍ക്കെതിരാണ്. ഇത് പുനപരിശോധിക്കണം.\nജോസ് കെ. മാണിയുടെ നേതൃത്വത്തില് എല്.ഡി.എഫില് ചേര്‍ന്നത് യു.ഡി.എഫിന് പോറല് പോലും ഏല്‍പ്പിക്കില്ലെന്നു രമേശ് ചെന്നിത്തല പറഞ്ഞു. യു.ഡി.എഫില് വിശ്വാസമര്‍പ്പിക്കുന്ന ജനവിഭാഗം ജോസ് കെ. മാണിയുടെ പുതിയ ബാന്ധവത്തില് കടുത്ത അതൃപ്തിയിലാണ്. ധനമന്ത്രിയെന്ന നിലയില് കെ.എം മാണിയുടെ ബജറ്റ് അവതരണത്തിനുള്ള അവസരം പോലും നിഷേധിച്ചവരുമായാണ് ചേര്‍ന്ന് പ്രവര്‍ത്തിക്കാന് അവര് തീരുമാനിച്ചിരിക്കുന്നത്. അതിന് അവര് പറയുന്ന ന്യായം ജനങ്ങള്‍ക്ക് ദഹിക്കുന്നതല്ല. മാര്‍ക്‌സിസ്റ്റ് പാര്‍ട്ടി ഛര്‍ദിച്ചത് വിഴുങ്ങുകയാണ്. ഏത് തരം താഴ്ന്ന കളിക്കും സി.പി.എം തയാറാണെന്ന് തെളിഞ്ഞു. വീരശൂരപരാക്രമിയെന്നു വീമ്പിളക്കിയ കാനം രാജേന്ദ്രന്റെ വായടഞ്ഞു. സി.പി.എം കല്‍പിക്കുന്നത് പഞ്ചപുച്ഛമടക്കി അനുസരിക്കുന്ന സി.പി.ഐയോട് സഹതാപമേയുള്ളൂ. യു.ഡി.എഫില് വിള്ളലുണ്ടാക്കാന് ആര്‍ക്കും കഴിയില്ല. ഒറ്റക്കെട്ടായി യു.ഡി.എഫ് തെരഞ്ഞെടുപ്പിനെ നേരിടും. പുറത്തുള്ള കക്ഷികളുമായി സഖ്യം വേണെന്നാണ് യു.ഡി.എഫ് തീരുമാനം. പുറത്തുള്ളവര് പിന്തുണ നല്‍കാന് സന്നദ്ധത പ്രകടിപ്പിച്ചാല് പ്രാദേശിക തലങ്ങളില് യോജിക്കുന്ന ആളുകളുമായി ചര്‍ച്ച് ചെയ്ത് സഹകരിപ്പിക്കാന് താഴെ തട്ടിലുള്ള നേതൃത്വങ്ങള്‍ക്ക് അനുമതി നല്‍കുമെന്നും രമേശ് ചെന്നിത്തല പറഞ്ഞു. യു.ഡി.എഫ് കണ്‍വീനര് എം.എം ഹസനും പത്രസമ്മേളനത്തില് പങ്കെടുത്തു.\nUDF Chairman and Leader of the Opposition Ramesh Chennithala said that the Chief Minister’s Office and his Principal Secretary provided all the help and support to the gold smugglers.\nprovided all the help and support to the gold smugglers\nsaid that the Chief Minister's Office and his Principal Secretary\nUDF Chairman and Leader of the Opposition\nPrevious articleഅനുവദിച്ച പ്ലാനില്‍നിന്നു മാറി നിര്‍മാണം നടത്തി; കെഎം ഷാജി എംഎല്‍എയുടെ വീട് പൊളിച്ചുമാറ്റാന് കോഴിക്കോട് കോര്‍പ്പറേഷന് നോട്ടീസ് നല്‍കി\nNext articleകേക്കും ഭക്ഷ്യവസ്തുക്കളും വീട്ടിലുണ്ടാക്കി വിൽക്കുന്നവർ സൂക്ഷിക്കുക; ലൈസന്‍സും റജിസ്ട്രേഷനുമില്ലാതെ വിൽപ്പന നടത്തിയാൽ5ലക്ഷം രൂപ വരെ പിഴയും6മാസം വരെ തടവും


ലോക സിനിമ (9)_ദ ബൈസിക്കിള് തീവ്സ് (1948) - വിക്ടോറിയ ഡിസീക്ക\nനിയോ റിയലിസ്റ്റിക് സിനിമയുടെ ശക്തനായ വക്താവായിട്ടാണ് വിക്ടോറിയ ഡിസീക്കയെ ലോകസിനിമ കാണുന്നത്. 93 മിനിറ്റ് ദൈര്‍ഘ്യം വരുന്ന ബ്ലാക്ക് & വൈറ്റ് ചിത്രം ‘ ദ ബൈസിക്കിള് തീവ്സ് ‘ അദ്ദേഹത്തിന്റെ ഏറ്റവും മികച്ച ചിത്രമാണ്. രണ്ട് ലോകമഹായുദ്ധങ്ങള് സൃഷ്ടിച്ച - പറഞ്ഞാലും പറഞ്ഞാലും തീരാത്ത യുദ്ധക്കെടുതികളും, ദാ‍രിദ്ര്യവും, തൊഴിലില്ലായ്മയും മൂലം വീര്‍പ്പുമുട്ടുന്ന ഇറ്റലിയുടെ ദുരിതാവസ്ഥ പ്രതിഫലിക്കുന്ന ചിത്രമാണ് ‘ ദ ബൈസിക്കിള് തീവ്സ്’ അച്ഛനമ്മമാരെ നഷ്ടപ്പെട്ട മക്കള് , ഭര്‍ത്താക്കന്മാരെ കാത്തിരിക്കുന്ന ഭാര്യമാര്, യുദ്ധരംഗത്തേക്ക് പോയ മക്കള് തിരിച്ച് വരുമെന്ന് പ്രതീക്ഷ പുലര്‍ത്തുന്ന അച്ഛനമ്മമാര്- വിക്ടോറിയ ഡിസീക്കയുടെ ഒന്നിലധികം ചിത്രങ്ങളില് ഈ വിഷയങ്ങള് പ്രമേയമായി കടന്നു വന്നിട്ടുണ്ട്.\nല്യുംഗിബര്‍ക്കോലിനി എഴുതിയ സൈക്കിള് കള്ളന്മാര് എന്ന നോവലിനെ അടിസ്ഥാനമാക്കി സെസാറ സവാട്ടിനി തയാറാക്കിയ തിരക്കഥയാണ് ബൈസിക്കിള് തീവ്സിന്റേത്. മുഖ്യ കഥാപാത്രമായ - തൊഴിലില്ലാത്ത് ആന്റോണിയോ റിച്ചിക്ക് ഒരു തൊഴില് ലഭിക്കാനുള്ള സാധ്യത വന്നു ചേരുന്നു. പക്ഷെ സ്വന്തമായൊരു സൈക്കിള് ഉണ്ടാകണമെന്നതാണ് ഫാക്ടറിയുടമയുടെ നിബന്ധന. ഒരു സൈക്കിള് സ്വന്തമാക്കാന് വേണ്ടി ഭാര്യയുടെ വിവാഹ വസ്ത്രങ്ങള് ഉള്‍പ്പെടെയുള്ള വിലയേറിയ വസ്തുക്കള് വിറ്റ് ഒരു സൈക്കിള് സ്വന്തമായതോടെ ജോലി ലഭിച്ച അന്തോണിയോ റിച്ചിക്ക് ജോലി ലഭിച്ച അന്നു തന്നെ - അയാളുടെ കണ് വെട്ടത്ത് വച്ച് സൈക്കിള് മോഷണം പോകുന്നു. തന്റെ ജോലിയും കുടുംബത്തിന്റെ അരക്ഷിതാവസ്ഥയും പ്രദാനം ചെയ്യുന്ന സൈക്കിള് കണ്ടു കിട്ടുക എന്നത് അയാളുടെ ജീവിത ലക്ഷ്യമായി മാറുന്നു. മോഷണം പോയ സൈക്കിള് തേടിയുള്ള അന്വേഷണത്തില് ഇനിയും കൗമാരപ്രായമെത്തിയിട്ടില്ലാത്ത മകന് ബ്രൂണോയും അയാളോടൊപ്പം കൂട്ടിനുണ്ട്. മോഷ്ടാവെന്നു കരുതുന്ന ഒരുവനെ കണ്ടെത്തി അവനെ നിരീക്ഷിക്കാ‍ന് മകനെ ഏര്‍പ്പെടുത്തി . ആന്തോണിയോ റിച്ചി, പോലീസിനെ വിളിക്കാനായി പോകുന്നു. പോലീസുകാരന്റെ അടുക്കല് പരാതിപ്പെടുമ്പോള് , അവര്‍ക്കതില് യാതൊരു താത്പര്യവും കാണുന്നില്ല. ഇതുപോലുള്ള പരാതികള് കെട്ടുകണക്കിനാണ് മേശപ്പുറത്തിരിക്കുന്നത്. അവസാനം അയാള് പോലീസിനേയും കൂട്ടി വരുന്നുണ്ടെങ്കിലും വിശ്വസനീയമാ‍യ തെളിവുകള് നല്‍കാനാവാത്തതിനാല് ആ ശ്രമം വിഫലമാകുന്നു. മോഷ്ടാവെന്നു കരുതിയവന് രക്ഷപ്പെടുന്നു. നിസ്സഹായവസ്ഥ സൃഷ്ടിച്ച ദേഷ്യത്തില് അയാള് മകനെ അടിച്ചും വഴക്കു പറഞ്ഞും വേദനിപ്പിക്കുന്നു. പിന്നീട് ഒരു പ്രാശ്ചിത്തമെന്നോണം മകനെയും കൂട്ടി അടുത്തുള്ള സാമാ‍ന്യം മുന്തിയ റസ്റ്റോറണ്ടിലേക്ക് കൊണ്ടുപോയി അവന് പിസ്സ വാങ്ങിക്കൊടുക്കുന്നു. പക്ഷെ മകന്റെ നോട്ടം തൊട്ടടുത്തുള്ള മേശയില് മുന്തിയ ഇനം ഭക്ഷണം കഴിക്കുന്ന കുടുംബത്തിന്റെ നേരെയാകുന്നു. അവിടെ അവരിലൊരു പയ്യന് കഴിക്കുന്ന ഭക്ഷണം നോക്കി കൊതിയൂറുമ്പോള് അയാള് മകനോട് അത്തരം ഭക്ഷണത്തിന് വേണ്ടി വരുന്ന വലിയ സംഖ്യ പറയുന്നു. അതോടൊപ്പം തന്റെ വരുമാനം എത്രെയെന്നു വ്യക്തമാക്കുന്നു. അച്ഛന്റെ നിസ്സഹായത മനസിലാവുന്ന മകന് യാഥാര്‍ത്ഥ്യബോധത്തോടെ കാര്യങ്ങള് മനസിലാക്കുവാ‍നുള്ള പ്രാപ്തി കൈവരുന്നു. ഈ സിനിമയിലെ ഏറ്റവും ദീപ്തവും മനോഹരവുമായ ഒരു രംഗമാണ് കൗമാരപ്രയത്തിലെത്തിയിട്ടില്ലാത്ത മകന്റെ മനസിലേക്ക് വര്‍ഗ്ഗ വൈരുദ്ധ്യത്തിന്റെ തീക്ഷണത വെളിപ്പെടുത്തുന്ന ആ ദൃശ്യം.\nറസ്റ്റോറണ്ടില് നിന്ന് പുറത്തിറങ്ങി മകനുമൊരുമിച്ച് അലയുമ്പോള് , ഒരു ഫുട്ബോള് സ്റ്റേഡിയത്തിന് മുന്നില് നിര്‍ത്തിയിട്ടിരിക്കുന്ന ഒരു സൈക്കിള് - പെട്ടന്നുണ്ടായ ഒരുള്‍പ്രേരണയാല് മോഷ്ടിച്ച് സ്ഥലം വിടാന് നോക്കുന്നു. പക്ഷേ, പെട്ടന്ന് തന്നെ പിടിക്കപ്പെടുന്നു. സ്വന്തം സൈക്കിളന്വേഷിച്ചു പോയ ആള് തന്നെ ഒരു മോഷ്ടവായി മാറുന്ന അവസ്ഥ. ആള്‍ക്കൂട്ടത്തിന്റെ മര്‍ദ്ദനത്തിനും അവഹേളനത്തിനും ഇരയാകുന്ന അയാള്‍ക്ക് വേണ്ടി അവരോട് കേണപേക്ഷിക്കുന്നത് മകനാണ് . മകന്റെ കരച്ചിലും ദയനീയാവസ്ഥയും കണ്ട് അവര് ആന്റോണിയോയെ പോലീസിലേല്‍പ്പിക്കാതെ പോകാന് സമ്മതിക്കുന്നു. വീണ്ടും അനിശ്ചിതാമായ ഭാവിയിലേക്ക് - ഹതാശനാ‍യ അച്ഛനേയും കൂട്ടി മകന് നടന്നകലുന്നതോടെ ചിത്രം അവസാനിക്കുന്നു.\nഇറ്റലിയിലെ നിയോറിയലിസ്റ്റിക് സിനിമയുടെ ഉപജ്ഞാതാക്കളായി മാറിയ മൈക്കിള് ആഞ്ചലോ, അന്തോണിയോണി, ഫെഡറിക്കോ ഫെല്ലിസി, റോബര്‍ട്ടോ രോസല്ലിനി - ഇവരുടെ മുന് നിരയിലാണ് വിക്ടോറിയ ഡിസീക്കയുടെ സ്ഥാനം.\nറോമിനടുത്ത ഡോറയില് 1902 ജൂലൈ7നാണ് ഡിസീക്കയുടെ ജനനം. ഒരോഫീസ് ക്ലര്‍ക്കായി ജീവിതം ആരംഭിച്ച് ഡിസീക്ക , പിന്നീട് സ്വന്തമായൊരു നാടകട്രൂപ്പ് തുടങ്ങി . ആദ്യം നടനായിട്ടായിരുന്നു തുടക്കം. 150 ലേറെ ചിത്രങ്ങളില് അഭിനയിച്ചിട്ടുണ്ടെന്നാണ് കണക്കാക്കിയിട്ടുള്ളത്. 1939 - ല് റോസ് സ്കാര്‍ലെറ്റ് എന്ന സിനിമ സംവിധാനം ചെയ്തുകൊണ്ട് ചലച്ചിത്രരംഗത്ത് സജീവമായി. ‘ ചില്‍ഡ്രന് വാച്ചിംഗ് അസ്’ (1943) ഷൂഷൈന് ( 1946) , യെസ്റ്റര് ഡേ ടുഡേ, ടുമാറോ ( 1963) ദ ഗാര്‍ഡന് ഓഫ് ദ കോണ്ടിനെന്റ് ( 1971) ഇവയാണ് മറ്റ് ചിത്രങ്ങള് . ഏറ്റവും നല്ല വിദേശസിനിമക്കുള്ള ഓസ്ക്കാര് അവാര്‍ഡ് ലഭിച്ചിട്ടുണ്ട്.\nദാരിദ്ര്യം വിറ്റ് കാശാക്കുന്നുവെന്ന ആക്ഷേപം അദ്ദേഹത്തെ ജന്മനാട്ടില് നിന്നും അകറ്റി. ഫ്രാന്‍സിലേക്ക് കുടിയേറി ഫ്രഞ്ച് പൗരത്വം നേടി. ശിഷ്ടജീവിതം ഫ്രാന്‍സിലാ‍ണ് കഴിച്ചത്.\n1974 നവംബര് 13 - ന് 72 - ആം വയസില് അദ്ദേഹം നിര്യാതനായി.


ഇറാഖ് യാത്രയുടെ സമയക്രമം വത്തിക്കാൻ പ്രസിദ്ധപ്പെടുത്തി - വത്തിക്കാന് ന്യൂസ്\nഇറാഖ് പാപ്പായ്ക്കു സ്വാഗതമോതുന്നു... (AFP or licensors)\nമാർച്ച് 5-മുതൽ 8-വരെ നീളുന്നതാണ് പാപ്പാ ഫ്രാൻസിസിന്‍റെ 33-Ɔമത് ഇറാഖ് അപ്പസ്തോലികയാത്ര.\n“നിങ്ങൾ എല്ലാവരും സഹോദരങ്ങളാണ്....” എന്ന സുവിശേഷസൂക്തമാണ് ഈ സാഹോദര്യസന്ദർശനത്തിന്‍റെ ആപ്തവാക്യമായി പാപ്പാ സ്വീകരിച്ചിരിക്കുന്നത് (മത്തായി 23, 8).\nമാർച്ച5വെള്ളിയാഴ്ച തുടക്കം\nരാവിലെ റോമിൽനിന്നും പുറപ്പെടുന്ന പാപ്പാ തലസ്ഥാന നഗരമായ ബാഗ്ദാദിൽ എത്തി, അവിടെനിന്നും നജാഫ്, ഊർ, ഏബ്രിൽ, മൊസൂൾ, ക്വരഘോഷ് എന്നീ അഞ്ചു പുരാതന നഗരങ്ങളും ജനസമൂഹങ്ങളും കേന്ദ്രീകരിച്ചാണ് സന്ദർശനം നടത്തുന്നത്. വെള്ളിയാഴ്ച രാവിലെ റോമിലെ 7.30-ന് റോമിലെ ഫുമിച്ചീനോ രാജ്യാന്തര വിമാനത്താവളത്തിൽനിന്നും ഇറാഖിന്‍റെ തലസ്ഥാന നഗരമായ ബാഗ്ദാദിലേയ്ക്ക് പുറപ്പെട്ട് പ്രാദേശിക സമയം ഉച്ചതിരിഞ്ഞ്2മണിക്ക് ബാഗ്ദാദിലെ രാജ്യാന്തര വിമാനത്താവളത്തിൽ പാപ്പാ വിമാനം ഇറങ്ങുന്നതോടെ നാലു ദിവസങ്ങൾ നീളുന്ന യാത്രയ്ക്ക് തുടക്കമാകും..\nവെള്ളിയാഴ്ച ഇറാഖിലെ സമയം ഉച്ചകഴിഞ്ഞ്\n02.00 മണിക്ക് - വിമാനത്താവളത്തിലെ ഔദ്യോഗിക സ്വീകരണം.\n02.10 വിമാനത്താവളത്തിലെ ലോഞ്ചിൽവച്ച് പ്രധാനമന്ത്രിയുമായി സ്വകാര്യകൂടിക്കാഴ്ച.\n03.00 ബാഗ്ദാദിലെ പ്രസിഡൻഷ്യൽ കൊട്ടാരത്തിലെ ഔദ്യോഗിക സ്വീകരണം.\n03.15 പ്രസിഡന്‍റിന്‍റെ കൊട്ടാരത്തിലെ സൗഹൃദകൂടിക്കാഴ്ച.\n03.45 രാഷ്ട്രപ്രതിനിധികളും നയതന്ത്ര പ്രതിനിധികളുമായുള്ള കൂടിക്കാഴ്ച പ്രസിഡെൻഷ്യൽ ഹാളിൽ. ഇറാക്കിൽ പാപ്പാ ഫ്രാൻസിസിന്‍റെ ആദ്യപ്രഭാഷണം (1).\n04.40-ന് മെത്രാന്മാർ, വൈദികർ, സന്ന്യസ്തർ, സെമിനാരി വിദ്യാർത്ഥികൾ, മതാദ്ധ്യാപകർ എന്നിവരുമായി ബാഗ്ദാദിലെ രക്ഷാകര നാഥയുടെ നാമത്തിലുള്ള ഭദ്രാസനദേവാലയത്തിൽ കൂടിക്കാഴ്ച.\nപാപ്പായുടെ പ്രഭാഷണം (2).\nമാർച്ച്6- ശനിയാഴ്ച നജാഫ്, ഊർ സന്ദർശനം\n07.45 രാവിലെ വിമാനമാർഗ്ഗം ബാഗ്ദാദിൽനിന്നും നജാഫിലേയ്ക്ക്.\n08.30 നജാഫിൽ വിമനമിറങ്ങും.\n09.00 നജാഫിലെ ഇസ്ലാമിക നേതാവ് വലിയ ആയത്തൊള്ള സായിദ് അലി അൽ-ഹൂസ്സൈനി-സിസ്താനിയുമായുള്ള സൗഹൃദകൂടിക്കാഴ്ച.\n10.00 നജാഫിൽനിന്നും വിമാനമാർഗ്ഗം നസ്സീറിയായിലേയ്ക്ക്.\n10.50 നസ്സീറയയിൽ വിമാനമിറങ്ങും.\n11.10 ഊർ താഴ്വാരത്തുവച്ച് വിവിധ മതനേതാക്കളുമായുള്ള കൂടിക്കാഴ്ച. പാപ്പായുടെ പ്രഭാഷണം (3).\n12.30-ന് നസ്സീറയയിൽനിന്നും ബാഗ്ദാദിലേയ്ക്കു മടങ്ങും.\n01.20-ന് ബാഗ്ദാദിലെത്തി വത്തിക്കാൻ സ്ഥാനപതിയുടെ മന്ദിരത്തിൽ വിശ്രമിക്കും.\n06.00 മണിക്ക് വിശുദ്ധ യൗസേപ്പിതാവിന്‍റെ നാമത്തിൽ ബാഗ്ദാദിലുള്ള കാൽദിയൻ കത്തീഡ്രൽ ദേവാലയത്തിൽ പാപ്പാ ഫ്രാൻസിസ് ദിവ്യബലി അർപ്പിക്കും. പാപ്പായുടെ വചനപ്രഭാഷണം (4)\nമാർച്ച്7– ഞായർ ബാഗ്ദാദിൽനിന്നും ഏബ്രിൽ, മൊസൂൾ, ക്വരകോഷ് നഗരങ്ങളിലേയ്ക്ക്.\n07.15-ന് ഏബ്രിലിലേയ്ക്ക് വിമാനമാർഗ്ഗം.\n08.20 ഏബ്രിലിൽ ഇറങ്ങും.|\n08.30-ന് ഇറാഖ് കുർദിസ്ഥാൻ സ്വതന്ത്ര പ്രവിശ്യയുടെ പ്രസിഡന്‍റ്, പ്രധാനമന്ത്രി നെചിർവ്വാൻ ബർസാനി, മസ്റൂർ ബർസാനി എന്നിവരുമായുള്ള ഏബ്രിൽ വിമാനത്താവളത്തിലെ വിശിഷ്ടാതിഥികളുടെ ലോഞ്ചിൽവച്ച് സ്വകാര്യകൂടിക്കാഴ്ച.\n09.00-ന് ഹെലിക്കോപ്റ്ററിൽ മൊസൂളിലേയ്ക്ക്.\n09.35-ന് മൊസൂളിൽ ഇറങ്ങും.\n10.00 ഹോഷ് അൽ-ബേയാ ദേവാലയങ്കണത്തിൽവച്ച് യുദ്ധത്തിൽ\nകൊല്ലപ്പെട്ടവർക്കുവേണ്ടിയുള്ള പ്രത്യേക പ്രാർത്ഥനശുശ്രൂഷ.\nപാപ്പായുടെ പ്രത്യേക പ്രാർത്ഥന (5) .\n10.55 മൊസൂളിൽനിന്നും ഹെലിക്കോപ്റ്ററിൽ ക്വരകോഷിലേയ്ക്ക്.\n11.10-ന് ക്വരകോഷിൽ ഇറങ്ങും.\n11.30 അമലോത്ഭവനാഥയുടെ ക്വരകോഷിലെ ദേവാലയത്തിൽവച്ച് സ്ഥലത്തെ വിശ്വാസികളുമായുള്ള കൂടിക്കാഴ്ച.\nപാപ്പായുടെ പ്രഭാഷണം (6).\n12.15-ന് ഹെലിക്കോപ്റ്ററിൽ ഹേബ്രിലിലേയ്ക്കു മടങ്ങും.\n04.00 മണിക്ക് ഹേബ്രിലിലെ ഫ്രാസോ ഹരീരി സ്റ്റേഡിയത്തിൽ\nസമൂഹബലിയർപ്പണം. പാപ്പായുടെ വചനപ്രഘോഷണം (7)\n06.10-ന് ദിവ്യബലിക്കുശേഷം പാപ്പാ വിമാനത്തിൽ ബാഗ്ദാദിലേയ്ക്കു മടങ്ങും.\n07.15 ബാഗ്ദാദിൽ വിമാനമിറങ്ങി. വത്തിക്കാൻ സ്ഥാനപതിയുടെ മന്ദിരത്തിൽ വിശ്രമിക്കും.\nമാർച്ച് 8 തിങ്കളാഴ്ച – ബാഗ്ദാദി -റോം മടക്കയാത്ര.\n09.20-ന് ഇറാഖിലെ സമയം രാവിലെ ബാഗ്ദാദ് രാജ്യാന്തര\nവിമാനത്താവളത്തിലെ ഔദ്യോഗിക യാത്രയയപ്പ്.\n09.40 ബാഗ്ദാദ്-റോം മടക്കയാത്ര.\n12.55 ഇറ്റലിയിലെ സമയം ഉച്ചയോടെ റോമിലെ ചമ്പീനോ\nവിമാനത്താവളത്തിൽ ഇറങ്ങി പാപ്പാ വത്തിക്കാനിലേയ്ക്കു മടങ്ങും.\nപാപ്പായ്ക്ക് പ്രാർത്ഥനയോടെ ശുഭയാത്ര നേരുന്നു!\n03 March 2021, 14:01


നിന്നെ ഇറക്കിവിട്ടതല്ലേ, എന്തിന് വന്നു; അതേ സ്കൂളിൽ ഉദ്ഘാടകനായി; കയ്യടി | Social Media | Viral Video\nനിന്നെ ഇറക്കിവിട്ടതല്ലേ, എന്തിന് വന്നു; അതേ സ്കൂളിൽ ഉദ്ഘാടകനായി; കയ്യടി\nസ്വന്തം ലേഖകൻ April 10, 2019 03:42 PM IST\n‘നിന്നെ ഇവിടുന്നു പറഞ്ഞു വിട്ടതല്ലേ, പിന്നെന്തിനാ വന്നത്’ അന്ന് സ്കൂൾ വാർഷികത്തിന് കൂട്ടുകാരെ കാണാനെത്തിയ കുട്ടിയോട് ടീച്ചർ ചോദിച്ചു. പഠിക്കാൻ മോശമായ ഇവനെ തുടർന്ന് പഠിപ്പിച്ചാൽ സ്കൂളിന്റെ നൂറുശതമാനം വിജയം നഷ്ടമാകുമോ എന്ന ഭയത്തിലായിരുന്നു അന്ന് അവനെ പുറത്താക്കിയത്. എന്നാൽ ഇപ്പോൾ അതേ സ്കൂളിന്റെ വാർഷികം ഉദ്ഘാടനം ചെയ്യാൻ സ്കൂൾ അധികൃതർ അവനെ വിളിച്ചുവരുത്തി. സിയാദ് ഷാജഹാന് എന്ന മലയാളിയുടെ പ്രിയതാരത്തിന്റെ ജീവിതത്തിലെ മറക്കാനാവാത്ത അനുഭവമാണ് വനിതയോട് പങ്കുവച്ചത്.\nഡബ്സ്മാഷിലെ രമണന് കഥാപാത്രങ്ങളിലൂടെ സൈബർ ലോകത്ത് വൈറലായതിന് പിന്നാലെ സിനിമയിലേക്കും കടന്നുവന്നു ഇൗ താരം. 'അഡാര് ലൗ'വിലെ ഫ്രാന്‍സിസ് ജെ മണവാളന് എന്ന സിയാദിന്‍റെ കഥാപാത്രവും ഏറെ ശ്രദ്ധിക്കപ്പെട്ടിരുന്നു. സിയാദ് പത്താം ക്ലാസ് വരെ പഠിച്ച മുണ്ടക്കയം പബ്ലിക് സ്കൂള് നൂറുശതമാനം വിജയം പ്രതീക്ഷിച്ചിരുന്ന സ്കൂളാണ്. പഠനത്തില് അത്ര നല്ല പ്രകടനം കാഴ്ച വയ്ക്കാത്തതിനാല് ഏഴാം ക്ലാസില് തന്നെ സിയാദിനെ മാറ്റണമെന്ന് അധികൃതർ ആവശ്യപ്പെട്ടിരുന്നു. എന്നാൽ സിയാദിന്‍റെ കുടുംബത്തിന്‍റെ അപേക്ഷയെ തുടര്‍ന്ന് സ്കൂള് വിട്ടുപോകണമെന്ന തീരുമാനത്തില് നിന്ന് അധികൃതര് തൽക്കാലം പിന്മാറി.\nഎന്നാല് എട്ടാം ക്ലാസില് നിര്‍ബന്ധപൂര്‍വ്വം സ്കൂളില് നിന്ന് പറഞ്ഞുവിട്ടു. പിന്നീട് സ്കൂളിലെ വാര്‍ഷികാഘോഷത്തിന് കൂട്ടുകാരെ കാണാനെത്തിയ സിയാദിനെ അധ്യാപിക ശകാരിച്ച് ഇറക്കി വിടുകയും ചെയ്തു. എന്നാൽ വർഷങ്ങൾക്കിപ്പുറം അതേ സ്കൂളിന്റെ വാർഷികം ഉദ്ഘാടനം ചെയ്യാനുള്ള നിയോഗം സിയാദിനായിരുന്നു.


താൾ:Daiva Karunyam 1914.pdf/86 - വിക്കിഗ്രന്ഥശാല\nതാൾ:Daiva Karunyam 1914.pdf/86\nനാ കൊ:--ശാസ്ത്രികൾ പറഞ്ഞ ദിക്ക് ഇവിടെനിന്നു അല്പം ദൂരത്തിലാണു. ഇന്നിനി പോയാൽ മടങ്ങി വരാൻ രാത്രിയായിപ്പോകും. നാളെ വെളുപ്പാൻ കാലത്തു നാലുമണിക്കു മുമ്പ് ഇവിടെ നിന്നും തിരിച്ചാൽ അതിരാവിലെ അവിടെ എത്താം. നിനക്കു സഹായത്തിനു ആരെങ്കിലും കൂടെ വേണം.\nകമല:-- കൂടെ വേറെയാരും വേണ്ടമ്മേ. മേനാക്കാർ ഉണ്ടല്ലോ. പിന്നെ ആ കൊച്ചുപെണ്ണ്, ജാനകികൂടെ ഇരുന്നോട്ടെ. റോഡ്ഢരുകിൽ മേനാവു നിറുത്തി പറഞ്ഞ സ്ഥലത്തിറങ്ങി അൻവേഷിക്കാം. ഉത്സാഹമായി ആ കാട്ടിൻപുറങ്ങളിൽ നടന്നുകൊണ്ടിരിക്കായാണെന്നേ കാണുന്നവർ വിചാരിക്കയുള്ളൂ.\nപിറ്റേന്നാൾ അതിരാവിലേ കമലമ്മയും ഒരു മേനാവിൽ വേലക്കാരി ജാനകിയുംകൂടി കയറി തിരിച്ചു. ശാസ്ത്രികൾ പറഞ്ഞ ദിക്കിനെ ലക്ഷ്യമാക്കി ഒരു മൂന്നാലുനാഴിക പോയതിന്റെ ശേഷം റോഡ്ഡരുകിൽ ഒരിടത്തു മേനാവുകെട്ടി കമലമ്മയും ജാനകിയും ഇറങ്ങി. ചെറിയ കുന്നുകളും കുറ്റിക്കാടുകളും ഉള്ള ഓരോ പറമ്പുകളിൽകൂടി കടന്ന് ഇവർ ഉമ്മിണിപ്പിള്ള ആശാന്റെ ശവ കുടീരം അൻവേഷിച്ചു നടന്നു.\n“ വിലപിതമിതു മതി വരുവതു സുഖമിനി ”\nഇഞ്ചക്കാട്ടു നിന്നും പുറത്താക്കപ്പെട്ട ഭാൎഗ്ഗവി ആശാന്റെ ശവകുടീരത്തിലിരുന്ന് രാത്രി കഴിച്ചുകൂട്ടുകയായിരുന്നുവെന്നു ൧ർ-ആമദ്ധ്യായത്തിൽ വിവരിച്ചിരുന്നുവല്ലോ. ശവകുടീരത്തിനടുത്തുണ്ടായിരുന്ന മൺതിട്ടയിൽ കയറിയിരുന്ന ഭാൎഗ്ഗവി അങ്ങനെ തന്നെ നേരം വെളുപ്പിച്ചു. ഏകദേശം നല്ല പ്രഭാതമായി. ഇനി എങ്ങോട്ടേക്കെങ്കിലും പുറപ്പെടണമെന്നു തീൎച്ചയാക്കി ആലോചിച്ചപ്പോഴാണു തന്റെ നിരാലംബമായ അവസ്ഥ അവൾക്കു ബോധം വന്നത്. എങ്ങോട്ടു പോകും? ആരെ ആശ്രയിക്കും? യൗവ്വനയുക്തയായ ഒരു സ്ത്രീ ഇതുപോലെ അലഞ്ഞുനടക്കുന്നതു കണ്ടാൽ ജനങ്ങൾ എന്തു വിചാരിക്കും? ഈ വക വിചാരങ്ങൾ കൊണ്ടു മനസ്സു കുഴങ്ങി ദേഹം തളൎന്ന് അവൾ വിവശയായി വീ\n"https://ml.wikisource.org/w/index.php?title=താൾ:Daiva_Karunyam_1914.pdf/86&oldid=158067" എന്ന താളിൽനിന്ന് ശേഖരിച്ചത്


പകുതി വെന്ത മാംസം ഒഴിവാക്കണം; മാർഗ നിർദേശങ്ങളുമായി മൃഗസംരക്ഷണ വകുപ്പ് | Metro Journal Online\nപകുതി വെന്ത മാംസം ഒഴിവാക്കണം; മാർഗ നിർദേശങ്ങളുമായി മൃഗസംരക്ഷണ വകുപ്പ്\nപക്ഷിപ്പനി സ്ഥിരീകരിച്ച സാഹചര്യത്തിൽ പുതിയ മാർഗ നിർദേശങ്ങൾ പുറത്തിറക്കി മൃഗ സംരക്ഷണ വകുപ്പ്. പക്ഷിപ്പനിയിൽ ആശങ്ക വേണ്ടെന്നും നന്നായി പാകം ചെയ്ത മുട്ട, കോഴിയിറച്ചി എന്നിവ ഭക്ഷ്യ യോഗ്യമാണെന്നും മൃഗസംരക്ഷണ വകുപ്പ് പറഞ്ഞു. എന്നാൽ, ബുൾസ് ഐ പോലുള്ള പകുതി വേവിച്ച മുട്ടയും പകുതി വേവിച്ച മാംസവും ഒഴിവാക്കണം.\nകൂടാതെ പാകം ചെയ്യുന്നതിനായി പച്ച മാംസം കൈകാര്യം ചെയ്ത ശേഷം കൈകൾ സോപ്പ് ഉപയോഗിച്ച് കഴുകണം. പക്ഷികളെ ബാധിക്കുന്ന വൈറൽ രോഗമായ പക്ഷിപ്പനി ചില പ്രത്യേക സാഹചര്യങ്ങളിൽ മനുഷ്യരിലേക്ക് പകരാം. തണുത്ത കാലാവസ്ഥയിൽ മാസങ്ങളോളം ജീവിക്കാൻ കഴിവുള്ള വൈറസ് 60 ഡിഗ്രി ചൂടിൽ അര മണിക്കൂറിൽ നശിച്ചു പോകും.\n← കരിപ്പൂരില് വലിയ വിമാനങ്ങളുടെ സർവീസ് ഉടൻ പുനരാരംഭിക്കും\nവിശാഖപട്ടണം-കൊല്ലം പ്രതിവാര സ്പെഷ്യൽ ട്രെയിൻ 14 മുതൽ →


സംസ്ഥാനത്ത് ഇന്നും കൊവിഡ് മരണ നിരക്ക് ഉയര്‍ന്ന് തന്നെ; 27,451 സമ്പര്‍ക്ക രോഗികള്\nസംസ്ഥാനത്ത് ഇന്നും കൊവിഡ് മരണ നിരക്ക് ഉയര്‍ന്ന് തന്നെ; 27451 സമ്പര്‍ക്ക രോഗികള്\n2021-05-16 06:06:11 pm IST\nതിരുവനന്തപുരം: സംസ്ഥാനത്ത് ഇന്ന് 29,704 പേര്‍ക്ക് കൊവിഡ് സ്ഥിരീകരിച്ചു. കഴിഞ്ഞ ദിവസങ്ങളിലുണ്ടായ 89 മരണങ്ങള് കൊവിഡ് മൂലമാണെന്ന് ഇന്ന് സ്ഥിരീകരിച്ചു. ഇതോടെ ആകെ മരണം 6428 ആയി. ഇന്ന് രോഗം സ്ഥിരീകരിച്ചവരില് 218 പേര് സംസ്ഥാനത്തിന് പുറത്ത് നിന്നും വന്നവരാണ്. 27,451 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 1951 പേരുടെ സമ്പര്‍ക്ക ഉറവിടം വ്യക്തമല്ല.\nമലപ്പുറം 4424, എറണാകുളം 3154, പാലക്കാട് 3145, തൃശൂര് 3056, തിരുവനന്തപുരം 2818, കൊല്ലം 2416, കോഴിക്കോട് 2406, കോട്ടയം 1806, ആലപ്പുഴ 1761, കണ്ണൂര് 1695, ഇടുക്കി 1075, പത്തനംതിട്ട 798, വയനാട് 590, കാസര്‍ഗോഡ് 560 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. രോഗം സ്ഥിരീകരിച്ച് ചികിത്സയിലായിരുന്ന 34,296 പേര് രോഗമുക്തി നേടി. 4,40,652 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 17,00,528 പേര് ഇതുവരെ കോവിഡില് നിന്നും മുക്തി നേടി.\ncovid`9 kerala covid death rate new cases


വണ്ടൂരാണ് ജില്ല, മലപ്പുറത്തിന്റെ പേര് പറയില്ല; കോൺഗ്രസ് വെബ്സൈറ്റിലെ രാഹുല് ഗാന്ധിയുടെ സന്ദര്‍ശന ലിസ്റ്റിന് വ്യാപക വിമര്‍ശനം\n17 April 2019 4:23 PM GMT\nകോൺഗ്രസിന്റെ ഔദ്യോഗിക വെബ്സൈറ്റിൽ പ്രസിദ്ധീകരിച്ച കോൺഗ്രസ് അധ്യക്ഷന്റെ ഔദ്യോഗിക തിരഞ്ഞെടപ്പ് പരിപാടികളിൽ വണ്ടുർ ജില്ലയും. വയനാട് ലോക്സഭാ മണ്ഡലത്തില് ഉൾപ്പെട്ട മലപ്പുറം ജില്ലയിലെ മലയോര നിയോജക മണ്ഡലമായ വണ്ടുരിനിനെയാണ് കോൺഗ്രസ് വെബ് സൈറ്റിൽ ജില്ലയായി രേഖപ്പെടുത്തിയിരിക്കുന്നത്. വയനാട്ടിലെ സുല്‍ത്താന് ബത്തേരി, തിരുനെല്ലി ക്ഷേത്രം. കോഴിക്കോട് തിരുവമ്പാടി എന്നിവയ്ക്ക് പുറമെ പാലക്കാട് ജില്ലയിലെ തൃത്താല ഉൾപ്പെടെയുള്ള സ്ഥലങ്ങളിലെ പൊതുപരിപാടികളിൽ കോൺഗ്സ് അധ്യക്ഷൻ പങ്കെടുക്കുമെന്ന് പറയുന്നു. ഇതേ അറിയിപ്പിലാണ് വണ്ടൂര് ജില്ലയിലെ വണ്ടൂരില് സിയന്ന ഓഡിറ്റോറിയത്തിന് സമീപമുള്ള പി.എം ഗ്രൗണ്ടില് സംസാരിക്കുമെന്ന് രേഖപ്പെടുത്തിയിരിക്കുന്നത്.\nഅതേസമയം, സംഭവം പുറത്തറിഞ്ഞതോടെ രാഹുല് ഗാന്ധിയുടെ സന്ദര്‍ശന ലിസ്റ്റില് മലപ്പുറത്തിന്റെ പേര് മനപ്പൂർവം ഒഴിവാക്കിയതാണെന്നും ആക്ഷേപം ഉയർന്നു. സംഘപരിവാറിനെ ഭയന്നിട്ടാണ് കോണ്‍ഗ്രസ് വണ്ടൂരിനെ 'വണ്ടൂര് ജില്ല'യാക്കിയതെന്നാണ് പ്രധാന വിമര്‍ശനം. മലപ്പുറംകാരുടെ വോട്ട് തന്നോളൂ പക്ഷെ ഞങ്ങളുടെ നോർത്ത് ഇന്ത്യൻ ഫ്രണ്ട്സിന് ഞങ്ങൾ അവരോടൊപ്പം കാണപ്പെടുന്നത് ഇഷ്ടമല്ല സോഷ്യൽ മീഡിയ ഇതിന് പരിഹസിക്കുന്നു. കോൺഗ്രസിന് "മലപ്പുറം" ജില്ലയിൽ അവരുടെ ദേശീയ പ്രസിഡന്റ് സംസാരിക്കുന്നു എന്ന് പറയാൻ നാണക്കേടാണോ എന്നും സോഷ്യൽ മീഡിയ ചോദിക്കുന്നു.\nവയനാട്ടിലെ രാഹുല്‍ഗാന്ധിയുടെ സ്ഥാനാര്‍ത്ഥിത്വവുമായി ബന്ധപ്പെട്ട് ഉയർന്ന് വിവാദങ്ങാണ് ഇത്തരം ഒരു നീക്കത്തിന് പിന്നിലെന്നും ചിലർ ആരോപിക്കുന്നു. മുസ്‌ലിം ലീഗിനെതിരെ ബി.ജെ.പി കേന്ദ്ര നേതാക്കളുടെ നേതൃത്വത്തില് വ്യാപമകായ കടന്നാക്രമണമാണ് ഉണ്ടായത്. ഇത്തരം ആരോപണങ്ങൾ ആവർത്തിക്കാതിരിക്കാനാണ് ഈ നടപടിയെന്നും റിപ്പോർട്ടുകൾ പറയുന്നു.\nMalappuram Wandoor rahul gandhi wayanad


കണ്ണൂരിലെ എസ്ഡിപിഐ പ്രവര്‍ത്തകന്റെ കൊല; മുഖ്യപ്രതികളെ ഇനിയും പിടികൂടാതെ പോലിസ് |kannur sdpi worker swalahudeen muder case culprits still at large\npersonmtp rafeek access_timeSunday September 13, 2020\nകണ്ണൂര് ജില്ലയിലെ കണ്ണവത്ത് എസ്ഡിപിഐ പ്രവര്‍ത്തകന് സയ്യിദ് സലാഹുദ്ദീനെ വെട്ടിക്കൊലപ്പെടുത്തിയ സംഭവത്തില് പോലിസ് ഇരുട്ടില് തപ്പുന്നു.\nകൂത്തുപറമ്പ്: കണ്ണൂര് ജില്ലയിലെ കണ്ണവത്ത് എസ്ഡിപിഐ പ്രവര്‍ത്തകന് സയ്യിദ് സലാഹുദ്ദീനെ വെട്ടിക്കൊലപ്പെടുത്തിയ സംഭവത്തില് പോലിസ് ഇരുട്ടില് തപ്പുന്നു. 15ഓളം പേരെ ഇതിനകം ചോദ്യംചെയ്‌തെങ്കിലും ഒളിവില്‍ക്കഴിയുന്ന മുഖ്യപ്രതികളെ കണ്ടെത്താന് ഇനിയും സാധിച്ചിട്ടില്ല. സംഭവത്തില് ഉള്‍പ്പെട്ട മൂന്നുപേരെ മാത്രമാണ് പോലിസ് ഇതുവരെ അറസ്റ്റ് ചെയ്തത്.\nആര്‍എസ്എസ് പ്രവര്‍ത്തകരായ ചൂണ്ടയിലെ അജ്ജു നിവാസില് അമല് രാജ്, ധന്യ നിവാസില് പ്രിബിന്, അഷ്‌ന നിവാസില് ആഷിഖ് ലാല് എന്നിവരാണ് അറസ്റ്റിലായത്. ഗൂഢാലോചന, പ്രതികള്‍ക്ക് സഹായം ചെയ്തുകൊടുക്കല് തുടങ്ങിയ കുറ്റങ്ങളാണ് ഇവര്‍ക്കെതിരെ ചുമത്തിയിട്ടുള്ളത്. അറസ്റ്റിലായവരില്‍നിന്ന് കൃത്യം നടത്തിയവരെക്കുറിച്ച് അന്വേഷണ സംഘത്തിന് കൃത്യമായ വിവരങ്ങള് ലഭിച്ചതായാണ് സൂചന. ആക്രമണത്തിനു ശേഷം പ്രതികള് രക്ഷപ്പെട്ടതെന്ന് കരുതുന്ന കാറും കഴിഞ്ഞ ദിവസം പോലിസ് കസ്റ്റഡിയിലെടുത്തിരുന്നു.\nചൂണ്ടയിലെ അമല്‍രാജാണ് കോളയാട് സ്വദേശിയില്‍നിന്ന് കാര് വാടകക്കെടുത്തിരുന്നത്. സലാഹുദ്ദീന്റെ കാറില് ഇടിച്ചത് ഉള്‍പ്പെടെയുള്ള ബൈക്കുകളും പോലിസ് തിരിച്ചറിഞ്ഞിട്ടുണ്ട്. എന്നാല്, കൃത്യം നടന്നത് കണ്ണവം വനമേഖലയോട് ചേര്‍ന്ന പ്രദേശമായതിനാല് പ്രതികള്‍ക്ക് രക്ഷപ്പെടാന് അനുകൂലമായ സാഹചര്യമായിരുന്നു. പ്രതികളുടെ രാഷ്ട്രീയ ബന്ധവും പോലിസിനെ കുഴക്കുകയാണ്. അറസ്റ്റ് വൈകുന്തോറും യഥാര്‍ത്ഥ പ്രതികള്‍ക്ക് രക്ഷപ്പെടാനുള്ള പഴുതൊരുക്കുന്നതായി ആരോപണമുയര്‍ന്നിട്ടുണ്ട്.\nsdpi worker hacked to death in kannursdpi worker swalahudeen muder caseswalahudheen murder\nലൈഫ് മിഷൻ ഇടപാട്: സിബിഐ സ്വർണക്കടത്ത് കേസിലെ പ്രതികളെയും ചോദ്യം ചെയ്യും\nകേരളത്തിൽ രണ്ട് കോവിഡ് മരണം കൂടി റിപ്പോർട്ട് ചെയ്തു\nസ്വത്തുതർക്കം; കൊല്ലത്ത് മുത്തശ്ശിയെ ആക്രമിച്ച യുവതി അറസ്റ്റിൽ\nസ്വത്ത് വിവരങ്ങൾ ആവശ്യപ്പെട്ട് ബിനീഷ് കോടിയേരിക്ക് ഇഡിയുടെ നോട്ടീസ്


ലോകകപ്പ് നേടുംവരെ വിരമിക്കില്ല: മെസ്സി | Sports Globe\nലോകകപ്പ് നേടുംവരെ വിരമിക്കില്ല: മെസ്സി\nജീവിതത്തിലെ ഏറ്റവും വലിയ സ്വപ്‌നമായ ലോകകപ്പ് കിരീടം നേടുംവരെ രാജ്യാന്തര ഫുട്‌ബോളില് നിന്ന് വിരമിക്കില്ലെന്ന് ലയണല് മെസ്സി. ടീമിന്റെ മോശ...\nജീവിതത്തിലെ ഏറ്റവും വലിയ സ്വപ്‌നമായ ലോകകപ്പ് കിരീടം നേടുംവരെ രാജ്യാന്തര ഫുട്‌ബോളില് നിന്ന് വിരമിക്കില്ലെന്ന് ലയണല് മെസ്സി. ടീമിന്റെ മോശം പ്രകടനത്തെ തുടര്‍ന്ന് മെസ്സി വിരമിക്കാന് ഒരുങ്ങുന്നുവെന്ന റിപ്പോര്‍ട്ടുകള്‍ക്കിടെയാണ് ക്യാപ്റ്റന്റെ വിശദീകരണം.\nറഷ്യന് ലോകകപ്പില് ടീമിന്റെ പ്രകടനത്തെ ആശ്രിച്ചായിരിക്കും വിരമിക്കല് തീരുമാനമെന്ന് മെസ്സി നേരത്തേ പറഞ്ഞിരുന്നു. ഇതിന് ശേഷം രണ്ട് കളിയില് തിരിച്ചടി നേരിട്ടതോടെ മെസ്സിയുടെ വിരമിക്കല് ചര്‍ച്ചകള് സജീവമായി. ഇതോടെയാണ് മെസ്സി വിശദീകരണം നല്‍കിയത്.\nനിരവധി കീരീടം നേടിയിട്ടുണ്ടെങ്കിലും ലോകകപ്പ് വിജയമാണ് എന്റെ ഏറ്റവും വലിയ സ്വപ്നം. ഇത് സാക്ഷാത്കരിക്കും വരെ അര്‍ജന്റീനന് ടീമില് തുടരും. അര്‍ജന്റീനയില് എല്ലാവരും ഇത് ആഗ്രഹിക്കുന്നു. അവരുടെ ആഗ്രഹം സഫലമാക്കണം എന്നാണ് ആഗ്രഹം.\nSports Globe: ലോകകപ്പ് നേടുംവരെ വിരമിക്കില്ല: മെസ്സി


ദാനധർമത്തിന്റെ പത്മശ്രീ : Deepika.com Sunday Special\nജീവിതം സാന്ത്വനത്തിനും സേവനത്തിനും എന്നതാണ് മേളാംപറമ്പിൽ പത്മശ്രീ കുര്യൻ ജോൺ എന്ന ബിസിനസ് പ്രമുഖന്റെ ദർശനം. ഇദ്ദേഹത്തിന്റെ മേളം എന്ന വൻബ്രാൻഡ് ബിസിനസ് ലാഭത്തിന്റെ ഏറിയ പങ്കും വേദനിക്കുന്നവർക്കും വിശക്കുന്നവർക്കുമായി പങ്കുവയ്ക്കാൻ തുടങ്ങിയിട്ട് മൂന്നു പതിറ്റാണ്ടുകളായി. സഹായിക്കുക, പ്രത്യാശ നൽകുക എന്ന സാഹോദര്യ ശുശ്രൂഷ മേളാംപറമ്പിൽ കുടുംബം ഏറ്റെടുത്തിരിക്കുകയാണ്. ഇതിൽ ലഭിക്കുന്ന സന്തോഷവും സംതൃപ്തിയുമാണ് ജീവിതത്തിന്റെ ആസ്തിയെന്നാണ് കുര്യൻ ജോണിന്റെ പക്ഷം.\nനൻമയുടെ കണക്കുപുസ്തകത്താളിൽ കുര്യൻ ജോണിനുള്ള നീക്കിയിരുപ്പ് ഇങ്ങനെ വായിക്കാം. കാരുണ്യവർഷം മുപ്പതാം വർഷത്തിലെത്തുമ്പോൾ 1.54 ലക്ഷം പാവപ്പെട്ട രോഗികൾക്ക് 1025 ആശുപത്രികളിലൂടെ സഹായം നൽകി. 15 ലക്ഷം നിർധനരോഗികൾക്ക് സൗജന്യഭക്ഷണം. ഇങ്ങനെ പോകുന്നു ഈ നല്ല സമറായന്റെ നാൾവഴി.\nജീവകാരുണ്യപ്രവർത്തനങ്ങൾക്കുള്ള മൂലധനം തേടിയായിരുന്നു ഡോ.കുര്യൻ ജോൺ മേളാംപറമ്പിൽ വ്യവസായ സംരംഭകന്റെ കുപ്പായമണിഞ്ഞത്. പിതാവിന്റെ സ്മരണാർഥം നിർധന രോഗികളെ സഹായിക്കുന്നതിനായി ജീവകാരുണ്യപ്രവർത്തനങ്ങളിലേക്ക് കടന്ന കുര്യൻ ജോൺ മേളാംപറമ്പിൽ 1986 സെപ്റ്റംബർ 10ന് എവിജെഎം എന്ന ചാരിറ്റി സൊസൈറ്റി രൂപീകരിച്ചുകൊണ്ടാണ് ആതുരശുശ്രൂഷയിലേക്ക് കടന്നുവന്നത്. മുൻപ് പ്രമുഖ പത്രസ്‌ഥാപനത്തിൽ ജോലിയുണ്ടായിരുന്നു. അന്നു കിട്ടിയിരുന്ന വലിയ ശമ്പളത്തിന്റെ വിഹിതം ദാനധർമ പ്രവർത്തനങ്ങൾക്ക് തികയാതെ വന്നപ്പോഴാണ് രാജിവച്ച് ബിസിനസിലേക്കിറങ്ങാൻ മനസ് വെമ്പൽകൊണ്ടത്. അങ്ങനെയാണ് രുചിയുടെ ലേബലായ മേളം ഗ്രൂപ്പിന്റെ പിറവി.\nആദർശത്തിന്റെയും സ്നേഹത്തിന്റെയും ആൾരൂപമെന്നോണം എക്കാലവും മാതൃകയായിരുന്ന പിതാവിന്റെ അപ്രതീക്ഷിതമായ വേർപാടും അതുണ്ടാക്കിയ ദുഃഖവുമാണ് കുര്യനെ ശുശ്രൂഷാ മേഖലയിലേക്കു നയിച്ചത്. സാമ്പത്തികശേഷിയുണ്ടായിട്ടും ആ ഞായറാഴ്ച ദിവസം പിതാവിനു ശരിയായ ചികിത്സ നൽകാൻ പറ്റാതെവന്നതിലെ ദുഃഖം മനസിൽ ഒരു നൊമ്പരമായി അവശേഷിച്ചു. പിതാവിന്റെ ആത്മശാന്തിക്കും സ്മരണയ്ക്കുമായി കുര്യൻ ചെയ്യാനുറച്ച നൽമയാണ് മറ്റുള്ളവർക്ക് കൈമറന്നു സഹായം ചൊരിയുകയെന്നത്. അത് നിസ്വാർഥവും ആത്മാർഥവുമായിരിക്കണമെന്ന് നിർബന്ധമുണ്ടായിരുന്നുതാനും.\nചികിത്സിക്കാൻ പണമില്ലാത്തതിനാൽ മരണത്തിനു കീഴടങ്ങേണ്ടിവരുന്നവരുടെയും ഉറ്റവരായ കുടുംബാംഗങ്ങളുടെയും ഹൃദയവേദന കുര്യൻ ജോണിനു പലപ്പോഴും കാണേണ്ടിവരുന്നുണ്ട്. രോഗികൾക്ക് കൈനിറയെ സഹായം ചെയ്യാനാണ് മേളം ഫൗണ്ടേഷൻ 1986 സെപ്റ്റംബർ 10ന് മേളാംപറമ്പിൽ വർഗീസ് ജോൺ മെമ്മോറിയൽ ചാരിറ്റീസ് എന്ന പ്രസ്‌ഥാനത്തിനു തുടക്കമിട്ടത്. ജാതി മതഭേദമെന്യേ തന്റെ സഹായം തേടിവന്നവർക്കൊക്കെ കുര്യൻ ഉദാരമായ സഹായങ്ങൾ നൽകിപ്പോരുന്നു. പ്രത്യേക സാഹചര്യത്തിൽ ചികിത്സാ കാലത്ത് രോഗികളുടെ കുടുംബത്തിന് ഭക്ഷണം, വസ്ത്രം, കുട്ടികളുടെ പഠനച്ചെലവ് എന്നിവയും നൽകുന്നു. തിരുവല്ല സർക്കാർ ആശുപത്രിയിലെ രോഗികൾക്ക് കാൽനൂറ്റാണ്ടോളമായി ഇദ്ദേഹം മുടങ്ങാതെ ഉച്ചഭക്ഷണം നൽകിപ്പോരുന്നു. ഈ അന്നദാനം ഇന്ത്യൻ റെഡ് ക്രോസ് സൊസൈറ്റിയുടെ തിരുവല്ല സെന്ററിന്റെ മേൽനോട്ടത്തിലാണ് നടത്തിപ്പോരുന്നത്.\nമനസും പ്രവൃത്തിയും നല്ലതെങ്കിൽ അവിടെ ദൈവം ഇടപെട്ടുകൊണ്ടിരിക്കും എന്നതാണ് കുര്യൻ ജോണിന്റെ അനുഭവം. തോൽവിയും നഷ്ടങ്ങളും വരുത്താതെ ബിസിനസ് സംരംഭങ്ങളെ ദൈവം പരിപാലിച്ചു വളർത്തി. ദൈവം തരുന്ന ദാനമാണ് സമ്പത്തെങ്കിൽ അതിൽ ഒരു വിഹിതം ദൈവത്തിന്റെ കാരുണ്യം അർഹിക്കുന്നവർക്കായി പങ്കുവയ്ക്കാൻ നാം ബാധ്യസ്‌ഥരാണ്. ഈ തിരിച്ചറിവാണ് ദാനധർമത്തിൽ സജീവമാകാൻ കറിപ്പൊടിയിലും അച്ചാർകൂട്ടിലും വലിയൊരു ബിസിനസ് സാമ്രാജ്യം കെട്ടിപ്പൊക്കിയ ഈ ബിസിനസ് പ്രമുഖനെ പ്രാപ്തനാക്കിയത്. ‘കൊടുക്കുമ്പോഴാണ് ലഭിക്കുന്നത്, പങ്കുവയ്ക്കുമ്പോഴാണ് സമ്പത്ത് ഇരട്ടിക്കുന്നത്, ദാനം ചെയ്യുമ്പോഴാണ് മനസു നിറയുന്നത്’ ഷഷ്‌ടിപൂർത്തി പിന്നിടുമ്പോൾ കാരുണ്യത്തിന്റെ കാവലാൾക്ക് പറയാനുള്ള സന്ദേശം ഇതാണ്.\nമേളം എല്ലാ ഭൂഖണ്ഡങ്ങളിലും വേരുകളുള്ള വലിയൊരു ലേബലായി വളർന്നതോടെ ആതുരശുശ്രൂഷയും അന്നദാനവും ഇദ്ദേഹം അതിവിപുലമാക്കി. മഹനീയമായ ശുശ്രൂഷയിലേക്ക് കൂടുതൽ സമയവും സമർപ്പണവും ആവശ്യമാണെന്ന തിരിച്ചറിവിൽ ഇപ്പോഴിതാ ശിഷ്‌ടജീവിതം പൂർണമായി കാരുണ്യപ്രവൃത്തികൾക്കായി മാറ്റിവയ്ക്കാൻ കുര്യൻ തീരുമാനിച്ചിരിക്കുന്നു. ഈ ലക്ഷ്യത്തോടെ മേളം ഗ്രൂപ്പിനെ മറ്റൊരു വലിയ വ്യവസായ ഗ്രൂപ്പിന് കൈമാറിക്കഴിഞ്ഞു.\nസഹായം തേടിവരുന്നവരെയെല്ലാം നേരിൽ കാണുകയും അവരുടെ പ്രശ്നങ്ങൾ ചോദിച്ചു മനസിലാക്കിയശേഷം അർഹമായ സഹായം ലഭ്യമാക്കുകയുമാണ് മേളം ചാരിറ്റീസ്്. എല്ലാ മാസവും രണ്ടാം ശനിയാഴ്ചകൾ കുര്യൻ ജോൺ അതിനായി മാറ്റിവയ്ക്കുന്നു. തിരുവല്ല മേളം ജംഗ്ഷനിലും എറണാകുളം പനമ്പിള്ളി നഗറിലുമാണ് സഹായവിതരണം.\nഎയ്ഡ്സ്, പ്രമേഹം, ഹൃദ്രോഗം, കാൻസർ, വൃക്കരോഗം, മാനസികരോഗം, ആസ്ത്മ രോഗികൾക്കാണ് ചികിൽസാ സഹായം. സഹായത്തിനുള്ള അപേക്ഷാ ഫോറം തിരുവല്ല മേളം ജഗ്ഷനിലുള്ള മേളാംപറമ്പിൽ ബിൽഡിങിൽ എല്ലാ രണ്ടാം ശനിയാഴ്ചയും വിതരണം ചെയ്യുന്നു. ബിപിഎൽ വിഭാഗക്കാർക്കുമാത്രമാണ് ഇദ്ദേഹത്തിന്റെ സഹായം. പണം മാത്രമല്ല വേദനയ്ക്ക് പരിഹാരമായുള്ളത്. സാന്ത്വനവചനങ്ങളും പ്രത്യാശയുടെ സന്ദേശവും നൽകുന്ന സൗഖ്യശുശ്രൂഷയാണ് കുര്യൻ ജോണും കുടുംബവും വേദനിക്കുന്നവർക്കു സമ്മാനിക്കുക.\nവിവിധ ജില്ലകളിൽനിന്നും ദേശങ്ങളിൽനിന്നും എത്തുന്നവരെയെല്ലാം കുര്യൻ ജോണും കുടുംബാംഗങ്ങളും ചേർന്ന് നേരിൽ കാണുകയും സഹായം നൽകി ആശ്വസിപ്പിക്കുകയും ചെയ്യുന്നു. തിരുവല്ലയിലെ പുരാതനമായ മേളാംപറമ്പിൽ കുടുംബത്തിൽ പരേതനായ എംവി ജോണിന്റെയും ലീലാമ്മ ജോണിന്റെയും പുത്രനാണ് കുര്യൻ ജോൺ. തിരുവല്ല എംജിഎം സ്കൂളിലും തിരുവല്ല മാർത്തോമ കോളജിലും തിരുവനന്തപുരം മാർ ഈവാനിയോസ് കോളജിലും പഠനം. ഇൻഡോർ സ്കൂൾ ഓഫ് സോഷ്യൽ വർക്കിൽ ബിരുദാനന്തര ബിരുദം. അർഹരായ രോഗികളുടെ പരിശോധനയ്ക്കും തുടർ ചികിത്സയ്ക്കും വിവിധ ആശുപത്രികളിലെ വിദഗ്ധഡോക്ടർമാരുടെ സേവനം മേളത്തിന് ലഭിക്കുന്നുണ്ട്. ഈ കാരുണ്യക്കൂട്ടായ്മയിൽ ഇതോടകം 1500ൽ പരം ഡോക്ടർമാർ ചികിത്സാ സഹകരണവുമായി മുന്നോട്ടുവന്നു.\nമേളം ഗ്രൂപ്പ് ഓഫ് കമ്പനികളുടെയും മേളം ഫൗണ്ടേഷന്റെയും സ്‌ഥാപകനും ചീഫ് പ്രമോട്ടറുമായ കുര്യൻ ജോൺ എന്ന മനുഷ്യസ്നേഹിക്ക് ബിസിനസ് വ്യവസായ മേഖലയിൽ കൈവരിച്ച നേട്ടങ്ങൾക്കൊപ്പം സാമൂഹിക മേഖലയിൽ നൽകിയ സേവനങ്ങളെ മാനിച്ച് രാഷ്ട്രം പത്മശ്രീ നൽകി ആദരിച്ചു. ഭാരതസർക്കാരിന്റെ പുരസ്കാരം 1994 മുതൽ 97 വരെ തുടർച്ചയായി നാലു വർഷം മേളത്തിനായിരുന്നു. 1997ൽ കേന്ദ്ര വ്യവസായ മന്ത്രാലയത്തിന്റെ ഏറ്റവും നല്ല വ്യവസായ സംരംഭകനുള്ള ദേശീയ പുരസ്കാരം ഉപരാഷ്ട്രപതിയിൽനിന്നും ഏറ്റുവാങ്ങാനുള്ള അപൂർവ ഭാഗ്യവും കുര്യൻ ജോണിനു ലഭിച്ചു.\nകോട്ടയം ബാവൻസ് സ്റ്റുഡിയോ ഉടമ ജെസി ബാവൻസിന്റെ മകൾ സുജാതയാണ് കുര്യൻ ജോണിന്റെ ഭാര്യ. ഉദാത്തമായ സേവനപാതയിൽ ഈ ദമ്പതികൾ ഒരേ മനസോടെ പങ്കുചേരുന്നു. ദിവ്യ, ധന്യ എന്നിവരാണ് മക്കൾ. ദിവ്യ ദുബായിയിലെ ജിഇഎംഎസ് ഹെറിറ്റേജ് സ്കൂളിൽ ജോലി ചെയ്യുന്നു. ഭർത്താവ് രതീഷ് മാത്യു ദുബായിയിൽ യൂണിലിവർ കമ്പനിയുടെ ഡയറക്ടറാണ്. ഇളയ മകൾ ധന്യ ഡൽഹി സിംബയോസിസിൽ ബിസിനസ് വിഭാഗം പ്രഫസറാണ്. ഭർത്താവ് അഡ്വ. വർഗീസ് ചീരൻ മാത്യൂസ് ഡൽഹിയിയിൽ ജോലി ചെയ്യുന്നു. ആഹാരം, വസ്ത്രം, പാർപ്പിടം എന്നീ പ്രാഥമിക ആവശ്യങ്ങളേക്കാൾ പ്രാധാന്യമർഹിക്കുന്നത് ആരോഗ്യരംഗമാണെന്നാണ് കുര്യൻ ജോണിന്റെ കാഴ്ചപ്പാട്. ആരോഗ്യമുണ്ടെങ്കിൽ തീർച്ചയായും ഇതെല്ലാം അവന് അധ്വാനിച്ച് നേടാൻ കഴിയും. ആരോഗ്യമില്ലെങ്കിൽ സന്തോഷത്തോടെ ജീവിക്കാനോ സ്വയംപര്യാപ്തത നേടാനോ സാധിക്കില്ല.\nജീവിതം സേവനത്തിനും ശുശ്രൂഷയ്ക്കുമായി സമർപ്പിച്ച ഈ മനുഷ്യസ്നേഹിയുടെ ഓർമക്കുറിപ്പുകൾ– മേളം എന്റെ ജീവന്റെ താളം എന്ന രചന ഒട്ടേറെ വായനക്കാർക്ക് ജീവിതദർശനമായി മാറിയിരിക്കുന്നു. നിരാശയിലും ദുഃഖത്തിലും തകർച്ചയിലും കഴിയുന്നവർക്ക് വിജയത്തിലേക്കും സന്തോഷത്തിലേക്കും വഴി തെളിക്കാൻ പറ്റുംവിധമുള്ള അനുഭവസാക്ഷ്യമാണ് ഈ രചന. അവിശ്വസനീയമെന്നു പറയാവുന്ന ഈ ശുശ്രൂഷാതപസ്യയ്ക്കുള്ള അംഗീകാരമായി പത്മശ്രീക്കു പുറമെ ഒട്ടേറെ പുരസ്കാരങ്ങളും ബഹുമതികളും കുര്യൻ ജോണിനെ തേടിയെത്തിക്കൊണ്ടിരിക്കുന്നു.\nജനസേവനത്തിന്റെ മുപ്പതാം വർഷം നാടിന്റെ ആരോഗ്യം നമ്മുടെ കർത്തവ്യം എന്ന മുദ്രാവാക്യമാണ് മേളം സ്വീകരിച്ചിരിക്കുന്നത്. ഇതുകൂടാതെ 500 സ്കൂളുകളിൽ കുര്യൻ ജോണിന്റെ നേതൃത്വത്തിൽ ആരോഗ്യ ബോധവത്കരണ സെമിനാറുകളും നടത്തിവരുന്നു. മാനുഷിക സേവനത്തിനുള്ള റോട്ടറി ഇന്റർനാഷണലിന്റെ ഫോർ ദി സേക്ക് ഓഫ് ഓണർ അവാർഡ്, ടൈംസ് ഓഫ് ഇന്ത്യ ബിസിനസ് എക്സലൻസ് അവാർഡ്, ലയൺസ് ക്ലബ് ഇന്റർനാഷണൽ എക്സലൻസ് അവാർഡ്, ശ്രീഗോകുലം എക്സലൻസ് അവാർഡ്, ശ്രീശങ്കര ട്രസ്റ്റ് സോഷ്യൽ വർക്ക് അവാർഡ്, മഹാത്മാഗാന്ധി ജനസേവാ പുരസ്കാരം, ജെസിഎ ജൂണിയർ ചേംബർ അവാർഡ്, സ്പെയിൻ ആസ്‌ഥാനമായ മർച്ചന്റ് അസോസിയേഷൻ നൽകുന്ന അഡ്വ. മാമൻ മത്തായി എംഎൽഎ മെമ്മോറിയൽ അവാർഡ്, റഹ്മാ ഫൗണ്ടേഷൻ ഇന്റർനാഷണൽ നൽകുന്ന റഹ്മാ ഫൗണ്ടേഷൻ ഇന്റർനാഷണൽ അവാർഡ്, ചെറിയാൻ പാലത്തറ ഫൗണ്ടേഷന്റെ ചെറിയാൻ മെമ്മോറിയൽ പാലത്തറ അവാർഡ് തിരുവനന്തപുരം കലാനിധിയുടെ കർമ്മ ക്ഷേത്ര പുരസ്കാരം, വോയ്സ് ഓഫ് ഗൾഫ് റിട്ടേണീസ് അവാർഡ്, ഭാരത് മാതാ ഇൻസ്റ്റിറ്റ്യൂട്ട് ഓഫ് മാനേജ്മെന്റിന്റെ സിഎസ്ആർ അവാർഡ് എന്നിങ്ങനെ നിരവധി അവാർഡുകൾക്ക് ഇദ്ദേഹം അർഹനായി.\nഓരോ പുരസ്കാരവും കൂടുതൽ സേവനം ചെയ്യാനുള്ള സൻമനസുണ്ടാകാൻ ദൈവം നൽകുന്ന സമ്മാനങ്ങളാണെന്നു കുര്യൻ ജോൺ വിശ്വസിക്കുന്നു.\nഓരോ ദിവസവും കൂടുതൽ കർമനിരതനാവുക. ദൈവം തരുന്ന ആയുസത്രയും നൻമ ചെയ്യുക. അങ്ങനെ ജീവിതം നൻമയുടെ തുറന്ന പുസ്തകമാക്കി സമർപ്പിക്കുക– പത്മശ്രീ കുര്യൻ ജോണിന്റെ വിശ്വാസവും വിശ്വാസപ്രമാണവും ഇതു മാത്രമാണ്.


കൊല്‍ക്കത്തയില് അമിത് ഷായുടെ റാലിക്കിടെ അക്രമം, നിരവധി പേര്‍ക്ക് പരിക്ക് | VygaNews\nകൊല്‍ക്കത്തയില് അമിത് ഷായുടെ റാലിക്കിടെ അക്രമം, നിരവധി പേര്‍ക്ക് പരിക്ക്\nകൊല്‍ക്കത്ത : ബിജെപി അദ്ധ്യക്ഷന് അമിത് ഷായുടെ റോഡ്‌ഷോയ്ക്കിടെയുണ്ടായ അക്രമങ്ങളിലും തുടര് കലാപത്തിലും നിരവധി പേര്‍ക്കു പരിക്കേറ്റു. വ...\nകൊല്‍ക്കത്ത : ബിജെപി അദ്ധ്യക്ഷന് അമിത് ഷായുടെ റോഡ്‌ഷോയ്ക്കിടെയുണ്ടായ അക്രമങ്ങളിലും തുടര് കലാപത്തിലും നിരവധി പേര്‍ക്കു പരിക്കേറ്റു.\nവിദ്യാസാഗര് കോളേജിനു മുന്നില് വച്ചാണ് അമിത് ഷായുടെ റാലിക്കു നേരേ കല്ലേറുണ്ടായത്. ഇതിനു പിന്നാലെ ബിജെപി പ്രവര്‍ത്തകരും തിരിച്ചടിച്ചതോടെ നഗരം ചോരക്കളമായി മാറുകയായിരുന്നു.\nകോളേജിനു മുന്നില് റാലി എത്തിയപ്പോള് അമിത് ഷാ ഗോ ബാക്ക് എന്നെഴുതിയ പോസ്റ്ററുകള്‍ളുമായി ഒരു സംഘം വിദ്യാര്‍ത്ഥികള് നിന്നു. റാലിക്കാര് ഇവരെ കൈകാര്യം ചെയ്യാനെത്തി. ഇതിനിടെ, കാമ്പസിനകത്തുനിന്നു റാലിക്കു നേരേ കല്ലേറുണ്ടായി. കാമ്പസിലേക്ക് ഇരച്ചു കയറിയ ബിജെപി പ്രവര്‍ത്തകര് അവിടെ ഉണ്ടായിരുന്ന ഇരുചക്ര വാഹനങ്ങള് വലിച്ചു പുറത്തുകൊണ്ടിട്ടു തീയിടുകയും ചെയ്തു.\nഅക്രമം കൈവിട്ടതോടെ പൊലീസ് ലാത്തിച്ചാര്‍ജ് നടത്തി. പത്തൊന്‍പതാം നൂറ്റാണ്ടിലെ വിദ്യാഭ്യാസ വിചക്ഷണനും സാമൂഹിക പരിഷ്‌കര്‍ത്താവുമായ യഇശ്വരചന്ദ്ര വിദ്യാസാഗറിന്റെ പ്രതിമ അക്രമത്തിനിടെ തകര്‍ക്കപ്പെടുകയും ചെയ്തു. അക്രമങ്ങളുമായി ബന്ധപ്പെട്ട് നിരവധി പേര് അറസ്റ്റിലായിട്ടുണ്ട്.\n'ജയ് ശ്രീറാം' വിളികളുമായാണ് ബിജെപി പ്രവര്‍ത്തകര് റോഡ് ഷോയില് അണിനിരന്നത്. അക്രമങ്ങളുടെ പശ്ചാത്തലത്തില് നിര്‍മലാ സീതാരാമന്, മുഖ്താര് അബ്ബാസ് നഖ്വി, ജി.വി.എല്. നരസിംഹ റാവു തുടങ്ങിയവര് ഉള്‍പ്പെടുന്ന ബി.ജെ.പി. പ്രതിനിധി സംഘം തിരഞ്ഞെടുപ്പ് കമ്മിഷനെ കണ്ടു പരാതി നല്കി.\nഝാര്‍ഖണ്ഡ്, ബിഹാര്, ഉത്തര്‍പ്രദേശ് എന്നിവിടങ്ങളില് നിന്നുള്ള ഗുണ്ടകളെ എത്തിച്ചാണ് അമിത് ഷാ റാലിയില് ആളെ കൂട്ടിയതെന്നും ഈശ്വര ചന്ദ്ര വിദ്യാസാഗറിന്റെ പ്രതിമ തകര്‍ത്തതിന് ജനം തന്നെ ബിജെപിയോടു പകരം ചോദിച്ചുകൊള്ളുമെന്നും അക്രമ സ്ഥലം സന്ദര്‍ശിച്ച മുഖ്യമന്ത്രി മമതാ ബാനര്‍ജി പറഞ്ഞു.\nVygaNews: കൊല്‍ക്കത്തയില് അമിത് ഷായുടെ റാലിക്കിടെ അക്രമം, നിരവധി പേര്‍ക്ക് പരിക്ക്


മാത്തുക്കുട്ടി ആദ്യമായി സംവിധാനം ചെയ്യുന്ന ചിത്രം 'കുഞ്ഞെൽദോ!!!അസിഫ് അലി നായകന്!!! - Entertainment Corner മാത്തുക്കുട്ടി ആദ്യമായി സംവിധാനം ചെയ്യുന്ന ചിത്രം 'കുഞ്ഞെൽദോ!!!അസിഫ് അലി നായകന്!!! - Entertainment Corner\nമാത്തുക്കുട്ടി ആദ്യമായി സംവിധാനം ചെയ്യുന്ന ചിത്രം ‘കുഞ്ഞെൽദോ!!!അസിഫ് അലി നായകന്!!!\nറേഡിയോ ജോക്കിയും അവതാരകനുമായി പ്രശസ്തനായ ഒരാളാണ് മാത്തുക്കുട്ടി. ഉടൻ പണം എന്ന മാത്തുക്കുട്ടി അവതരിപ്പിക്കുന്ന റിയാലിറ്റി ഷോക്ക് മികച്ച റേറ്റിങ് ഉണ്ട്. ഇപ്പോൾ വരുന്ന വാർത്ത മാത്തുക്കുട്ടി സംവിധായകനാകുന്നു എന്നതാണ്. ചിത്രത്തിന്റെ ടൈറ്റില് പോസ്റ്റര് ദുല്‍ഖര് സല്‍മാന് തന്റെ ഫേസ്ബുക്ക് പേജ് വഴി പുറത്തിറക്കി. മാത്തുക്കുട്ടിയുടെ ആദ്യ ചിത്രത്തിലെ നായകൻ ആസിഫ് അലിയാണ്. ഒരു എന്റെർറ്റൈനെർ ആയിരിക്കും മാത്തുക്കുട്ടിയുടെ കന്നി സംവിധാന സംരഭം എന്നറിയുന്നു…\n“മലയാളികൾക്ക് പ്രിയപ്പെട്ട മാത്തുക്കുട്ടി ആദ്യമായി സംവിധാനം ചെയ്യുന്ന ചിത്രം ‘കുഞ്ഞെൽദോ’യുടെ ടൈറ്റിൽ പോസ്റ്റർ പുറത്തിറങ്ങി. മാത്തുക്കുട്ടിയോടൊപ്പം കട്ടക്ക് കൂടെ നിൽക്കാൻ ക്രിയേറ്റീവ് ഡയറക്റ്ററായി വിനീത് ശ്രീനിവാസനും. ആസിഫ് അലി നായകനാകുന്ന ചിത്രം നിർമ്മിക്കുന്നത് ലിറ്റിൽ ബിഗ് ഫിലിസിന്റെ ബാനറിൽ പ്രശോഭ് കൃഷ്ണയും സുവിൻ വർക്കിയും ചേർന്നാണ്. ലിറ്റിൽ ബിഗ് ഫിലിംസിന്റെ നിർമ്മാണത്തിൽ ഒരുങ്ങുന്ന ടോവിനോ തോമസ് ചിത്രം ‘കൽക്കി’യുടെ പോസ്റ്റ് പ്രൊഡക്ഷൻ വർക്കുകൾ പുരോഗമിക്കുകയാണ്…


ലിപ്സ്റ്റിക്ക് ഇടുമ്പോൾ ഈ കാര്യങ്ങൾ കൂടി ശ്രദ്ദിക്കണം!\nPavithra Janardhanan December 12, 2017\nചുണ്ടുകള് മനോഹരമായിരിക്കുന്നതിന് ലിപ്സ്റ്റിക്കുകള് വലിയ പങ്കു വഹിക്കുന്നുണ്ട്. ശരിയായ രീതിയില് ലിപ്സ്റ്റിക്ക് അണിയുന്നതിനായി എപ്പോഴും ശ്രദ്ദിക്കണം.\nവരണ്ട ചുണ്ടുകളില് ലിപ്സ്റ്റിക് ഇടരുത്. നനഞ്ഞ തുണി കൊണ്ട് ചുണ്ടുകള് വൃത്തിയാക്കിയ ശേഷം ലിപ്സ്റ്റിക് ഇടുക.\nപരുക്കന് ലിപ്സ്റ്റിക്കുകള് ചുണ്ടിനെ വരണ്ടതായി തോന്നിക്കും. മിനുസമുള്ളവ അധികനേരം നീണ്ടു നില്‍ക്കില്ല. ദീര്‍ഘനേരം നിലനില്‍ക്കുന്ന ലിപ്സ്റ്റിക്ക് തിരഞ്ഞെടുക്കാന് ശ്രദ്ധിക്കണം.\nചുണ്ടിന്റെ സ്വാഭാവിക ആകൃതി നിലനിര്‍ത്താന് ലിപ്സ്റ്റിക് ഇടും മുമ്ബ് ലിപ് പെന്‍സില് ഉപയോഗിച്ച് ചുണ്ടിന് ആകൃതി വരുത്തുക.\nവളരെ സാവധാനം ബ്രഷ് ഉപയോഗിച്ചുവേണം ലിപ്സ്റ്റിക് ഇടാന്. ബ്രഷ് ഉപയോഗിച്ചിടുന്ന ലിപ്സ്റ്റിക് ദീര്‍ഘനേരം നിലനില്‍ക്കും.\nലിപ്സ്റ്റിക് ഇട്ടു കഴിഞ്ഞ് ചുണ്ടുകള് കൂട്ടിമുട്ടുമ്ബോള് ലിപ്സ്റ്റിക് പല്ലില് പറ്റാന് ഇടയുണ്ട്. ശ്രദ്ധിച്ചാല് ഈ അബദ്ധം ഒഴിവാക്കാം.\nചുണ്ടിലെ മൃദുല ഭാഗങ്ങളെ ആകര്‍ഷകമാക്കാന് കണ്‍സീലര് ഉപയോഗിക്കാം. ഇത് ചുണ്ടുകള്‍ക്ക് തിളക്കം നല്‍കുന്നതിലപ്പുറം ചുണ്ടിന്റെ ഭംഗിയെ എടുത്തുകാട്ടും.\nചുണ്ടുകള്‍ക്ക് ഈര്‍പ്പവും തിളക്കവും പ്രദാനം ചെയ്യുന്ന ലിപ്ഗ്ലോസുകള് ചുണ്ടില് പുരട്ടാന് താല്‍പര്യമില്ലാത്തവര് മേല്‍ചുണ്ടിലോ കീഴ്ചുണ്ടിലോ ഒരു തുള്ളി ഗ്ലോസ് ഉപയോഗിച്ചാല് മതിയാകും.\nമുഖത്തിന്റെ നിറത്തേക്കാള് അല്‍പം കൂടി മുന്നോട്ടു നില്‍ക്കുന്ന നിറം വേണം ലിപ്സ്റ്റിക്കിനായി തിരഞ്ഞെടുക്കാന്. വെളുത്ത നിറമുള്ളവര്‍ക്ക് പിങ്ക് നിറവും ഒലീവ് അല്ലെങ്കില് ഇരുണ്ട ചര്‍മ്മമുള്ളവര് തവിട്ടുനിറവും തിരഞ്ഞെടുക്കുക.\nചുവപ്പില് ചില കോംബിനേഷന് നിറങ്ങള് എല്ലാവര്‍ക്കും യോജിക്കും. ചുവപ്പും നീലയും കോമ്ബിനേഷന് വെളുത്ത നിറക്കാര്‍ക്ക് നന്നായി ചേരും. ഒലീവ് നിറത്തിലുള്ളവര്‍ക്ക് റെഡ്-ഓറഞ്ച് കോമ്ബിനേഷന് ഉത്തമം. ഇരുണ്ട നിറക്കാര്‍ക്ക് ബര്‍ഗണ്ടി റെഡ് ആണ് ചേരുക.


ചെറിയ അശ്രദ്ധ മതി; സൗദിയില് വിസിറ്റ് വിസ പൊല്ലാപ്പാകും | Malayalam News\nകോവിഡ്; കോഴിക്കോട് സ്വദേശി അല് കോബാറില് മരിച്ചു\nപരപ്പനങ്ങാടി സ്വദേശി റിയാദില് നിര്യാതനായി\nകോവിഡ് - തൃശൂര് സ്വദേശി റിയാദില് നിര്യാതനായി\nഗള്‍ഫില് കോവിഡ് രോഗികള് രണ്ട് ലക്ഷം കവിഞ്ഞു\nകുവൈത്ത് എയര്‍വേയ്‌സ് വിദേശി ജീവനക്കാരെ പിരിച്ചുവിടുന്നു\nജിദ്ദ-സൗദി അറേബ്യയില് വിസിറ്റ് വിസ പുതുക്കുന്നതില് കാണിക്കുന്ന ചെറിയ അശ്രദ്ധ പലര്‍ക്കും പൊല്ലാപ്പായി മാറുന്നു. ആദ്യത്തെ മൂന്ന് മാസം പൂര്‍ത്തിയാകുന്നതിനു മുമ്പ് പുതുക്കാത്തതും അതില് കാണിക്കുന്ന അശ്രദ്ധയുമാണ് പലരേയും അവസാന നിമിഷം പ്രതിസന്ധിയിലാക്കുന്നത്.\nആശ്രിത ലെവിയുടെ ഭാരിച്ച ബാധ്യത കാരണം കുടുംബങ്ങളെ നാട്ടിലയച്ചവര് ഫീ ഒഴിവാക്കിയതോടെ വിസിറ്റിംഗ് വിസയാണ് ഇപ്പോള് കൂടുതലായും ആശ്രയിക്കുന്നത്. മാതാപിതാക്കളേയും ധാരാളം പേര് വിസിറ്റ് വിസയില് കൊണ്ടു വരുന്നുണ്ട്. വിസിറ്റ് വിസ ഉദാരാമാക്കിയ അധികൃതരുടെ നടപടിയാണ് ലെവിയിലൂടെ വന്നുചേര്‍ന്ന പ്രതിസന്ധി മറികടക്കാന് പ്രവാസി കുടുംബങ്ങളെ സഹായിക്കുന്നത്. ഓണ്‍ലൈന് വഴി വിസിറ്റ് വിസ ഇഷ്യൂ ചെയ്യാനും പുതുക്കുന്നതിനും സൗകര്യമുള്ളതിനാല് വലിയ തലവേദനയില്ല. എന്നാല് ഇങ്ങനെ അനുവദിച്ചുകിട്ടുന്ന വിസ മൂന്ന് മാസം പൂര്‍ത്തിയാകുന്നതിന് മുമ്പ് പുതുക്കുന്നതില് വീഴ്ച സംഭവിക്കുന്നു. വിസ നീട്ടുന്നതിനുള്ള 100 റിയാല് ബാങ്ക് വഴി അടക്കുന്നതോടെ നടപടികള് പൂര്‍ത്തിയായി എന്ന തെറ്റിദ്ധാരണ കാരണം പ്രതിസന്ധിയിലായവര് അവസാനനിമിഷം പരക്കം പായുന്നു. പുതുക്കാത്ത വിസയിലുള്ളവരെ പിഴയടച്ച് നാട്ടിലേക്ക് അയക്കുകയല്ലാതെ നിയമവിധേയമാക്കാന് നിലവില് മാര്‍ഗങ്ങളില്ല.\nവിസിറ്റ് വിസ ആദ്യം 90 ദിവസത്തേക്കാണ് സ്റ്റാമ്പ് ചെയ്യുന്നത്. 100 റിയാല് ബാങ്ക് വഴി അടച്ചാലാണ് വിസ വീണ്ടും 90 ദിവസത്തേക്ക് പുതുക്കാന് സാധിക്കുക. ഇങ്ങനെ 100 റിയാല് അടക്കുമ്പോള് വിസിറ്റ് വിസയില് വന്നയാളുടെ ബോര്‍ഡര് നമ്പര് കൂടി ചേര്‍ക്കേണ്ടതുണ്ട്. ഈ നമ്പര് കൂടി ചേര്‍ത്തതിനാല് തുക അടക്കാന് സാധിച്ചതോടെ വിസ പുതുക്കിക്കഴിഞ്ഞുവെന്ന തെറ്റിദ്ധാരണയാണ് തന്നെ കുടുക്കിയതെന്ന് ജിദ്ദയിലുള്ള കോഴിക്കോട് സ്വദേശി റഫീഖ് പറയുന്നു. ഒടുവില് ഡീപ്പോര്‍ട്ടേഷന് കേന്ദ്രവുമായി ബന്ധപ്പെട്ട് പിഴയടച്ച് ഭാര്യയെ നാട്ടിലേക്ക് അയക്കേണ്ടിവന്നു. റിയാദില്‍നിന്നും ദമ്മാമില്‍നിന്നും ഇതേ രീതിയിലുള്ള അനുഭവങ്ങള് റിപ്പോര്‍ട്ട് ചെയ്യപ്പെടുന്നു.\nവിസിറ്റ് വിസ യഥാസമയം പുതുക്കിയെന്ന് ഉറപ്പുവരുത്താന് അധികൃതര് എല്ലാ നടപടികളും കൈക്കൊള്ളുന്നുണ്ട്. ആഭ്യന്തര മന്ത്രാലയത്തിനു കീഴിലെ ഓണ്‍ലൈന് സേവനമായ അബ്ശിറില്‍നിന്ന് വിസിറ്റ് വിസ കാലാവധി തീരുന്നതിന് ഒരാഴ്ച മുമ്പ് തന്നെ സ്‌പോണ്‍സര്‍മാര്‍ക്ക് മെസേജ് അയക്കുന്നുണ്ട്. വിസ പുതുക്കാന് അവസാന ദിവസം വരെ കാത്തിരിക്കേണ്ടതുമില്ല.\nബാങ്ക് വഴി 100 റിയാല് ഫീ അടച്ചശേഷം അബ്ശിറില് ലോഗിന് ചെയ്ത് വിസ നീട്ടിയാല് മാത്രമേ നടപടികള് പൂര്‍ത്തിയാകുകയുള്ളൂ. വിസ ഇന്‍ഫര്‍മേഷന് പേജില് പുതുക്കിയതനുസരിച്ച് കാലാവധി തീരുന്ന തീയതി പ്രത്യേകം കാണിക്കുകയും ചെയ്യും. ഫീസ് അടച്ചതുകൊണ്ടു മാത്രം വിസിറ്റ് വിസ പുതുക്കപ്പെടുന്നില്ല.\nസുപ്രധാനമായ എല്ലാ വിവരങ്ങളും ഉള്‍ക്കൊള്ളുന്നതിനാല് ആക്ടീവായ അബ്ശിര് സംവിധാനം എല്ലാവരും ഉറപ്പുവരുത്തേണ്ടതുമുണ്ട്. ആശ്രിതരുടെ പാസ്‌പോര്‍ട്ടും ഇഖാമയും പുതുക്കേണ്ട തീയതികളൊക്കെ ഉണര്‍ത്താനം അബ്ശിറില് എസ്.എം.എസ് സംവിധാനമുണ്ട്. പാസ്‌വേഡ് മറന്നു പോയെങ്കില് ഇഖാമയും രജിസ്റ്റര് ചെയ്ത മൊബൈല് നമ്പറുമുണ്ടെങ്കില് പുതിയ പാസ് വേഡ് ലഭിക്കാനും എളുപ്പമാണ്.\nSaudi Law #saudivisitvisa Saudi visit visa saudi family visit visa\n05/28/2020 - 21:15\n05/28/2020 - 21:00\nയു.എ.ഇയില് മൂന്ന് കോവിഡ് മരണം\nകോവിഡ്: ഖത്തറില് മൂന്ന് മരണംകൂടി\n05/28/2020 - 20:45


Saturday 16 July 2016 10:13 am IST\nതേഞ്ഞിപ്പലം: ഭാരതീയവിചാരകേന്ദ്രം ജില്ലാ കമ്മറ്റിയുടെ നേതൃത്വത്തില് കേരള നവോത്ഥാനം-ചരിത്രവും വര്‍ത്തമാനവും എന്ന വിഷയത്തില് നാളെ ഏകദിന സെമിനാര് നടക്കും. തേഞ്ഞിപ്പലം സനാതന ധര്‍മ്മപീഠം ഹാളില് രാവിലെ 9.30നാണ് പരിപാടി. ഇന്ത്യന് കൗണ്‍സില് ഫോര് ഹിസ്റ്റോറിക്കല് റിസര്‍ച്ച് മെമ്പര് പ്രൊഫ.പി.ടി.ഹരിദാസ് ഉദ്ഘാടനം ചെയ്യും. കെ.സി.സുധീര്‍ബാബു മുഖ്യപ്രഭാഷണം നടത്തും. കേരളനവോത്ഥനവുമായി ബന്ധപ്പെട്ട് ജില്ലയിലുണ്ടായ പ്രവര്‍ത്തനങ്ങള് സംബന്ധിച്ച് 10 പ്രമുഖവ്യക്തികള് പ്രബന്ധങ്ങള് അവതരിപ്പിക്കും.\nഭാരതീയവിചാരകേന്ദ്രം സംസ്ഥാന സമ്മളനം: സെമിനാര് പരമ്പര ജനുവരി5മുതല്


Malayalam news || അമ്മയാണെ സത്യം, അമ്മയില് അംഗമാകാന് ഞാന് അപേക്ഷിച്ചിട്ടേയില്ല, ഇനി അപേക്ഷിക്കുന്നുമില്ല : വി.ഡി. രാജപ്പന്\nഅമ്മയാണെ സത്യം, അമ്മയില് അംഗമാകാന് ഞാന് അപേക്ഷിച്ചിട്ടേയില്ല, ഇനി അപേക്ഷിക്കുന്നുമില്ല : വി.ഡി. രാജപ്പന്\nകലാസ്‌നേഹികളെ... നിങ്ങളുടെ അനുവാദത്തോടുകൂടി ഞാന് ഈ സത്യം പറയുകയാണ്.\nകലാസ്‌നേഹികളെ... നിങ്ങളുടെ അനുവാദത്തോടുകൂടി ഞാന് ഈ സത്യം പറയുകയാണ്. ചങ്കെടുത്തു കാട്ടിയാലും ചെമ്പരത്തിപ്പൂവെന്നു പറയുന്ന ഈ നാട്ടില് ഫേയ്‌സ്‌ബുക്കിലും ചില ചാനലിലുമെല്ലാം പ്രചരിക്കുന്ന കഥകള് അറിയുന്നുണ്ട്.\nഈ കഥ പറയുന്നത് പാലക്കാട്ടല്ല, പത്തനംതിട്ടിയിലുമല്ല. കോട്ടയം ജില്ലയിലെ എന്റെ നാട്ടിലാണ്.\nസിനിമകളില് പലതിലും അഭിനയിച്ചിട്ടുണ്ടെങ്കിലും അമ്മയില് അംഗമാകണമെന്ന് ഇതുവരെ മോഹം തോന്നിയിട്ടില്ല. അപേക്ഷ കൊടുത്തിട്ടുമില്ല. എന്നിട്ടും 'അമ്മ' എന്നെ തിരിഞ്ഞുനോക്കിയിട്ടെന്നാണ് പറഞ്ഞു നടക്കുന്നത്. ഇനി അമ്മയില് അംഗമാകാനും അപേക്ഷ കൊടുക്കാനും എനിക്ക് ഉദ്ദേശ്യമില്ല\nചില ചാനലുകള് ഇന്റര്‍വ്യൂവിനെന്നു പറഞ്ഞു വന്നതോടെയാണ് ഈ കഥകള് പ്രചരിക്കുന്നത്. ആരും പറയാത്ത കഥകള് അവര് ചാനലില് കൊടുത്തു. അതേറ്റു പിടിക്കാന് ചില ഫേയ്‌സ്‌ബുക്കുകാരുമുണ്ടായി. ഇത് എങ്ങനെയുണ്ടായെന്നു എനിക്കോ എന്റെ വീട്ടുകാര്‍ക്കോ അറിയില്ല. കലാസ്‌നേഹികളെ ഇതാണ് സത്യം...\nനടുവുവേദനയാണ് എന്റെ പ്രധാനപ്രശ്‌നം. കുറച്ച് നടന്നാല് ഒന്നു കിടക്കണം. പ്രമേഹവും ഉഗ്രരൂപത്തിലുണ്ട്. അതുകൊണ്ടുതന്നെ മരുന്നും ആഹാരനിയന്ത്രണവും ക്ഷീണവുമൊക്കെയുണ്ട്. പഴയ തടിക്കൊക്കെ ഒരു കുറവുണ്ടായി എന്നതു സത്യം.\nഎന്നുകരുതി എനിക്കു മിണ്ടാന് മേല അനങ്ങാന് മേല എന്നൊക്കെ പറഞ്ഞു പരത്താമോ? എട്ടുപത്തുമാസം മുമ്പുവരെ സ്റ്റേജ് പരിപാടികള്‍ക്കു പോയിരുന്നതാണ്.. ചെവിക്കു കേള്‍വി അല്‍പം പതുക്കെയാണ്. അത് പണ്ടേയുള്ളതാ. കനത്തശബ്ദഘോഷത്തോടെ സ്‌റ്റേജില്‍നിന്ന് സ്‌റ്റേജിലേയ്‌ക്കുള്ള ഓട്ടത്തില് പ്രതിഷേധിച്ചാണ് ചെവി പണിമുടക്കിയത്.. വയസ് അറുപത്തിമൂന്നായി.\nഎന്റെ ഭാര്യ ഹെഡ് നഴ്‌സായി ജോലി നോക്കുകയായിരുന്നു. എന്റെ രണ്ടു മക്കളില് ഒരാളും നഴ്‌സാണ് - വി.ഡി. രാജീവ്. അവന് ഇപ്പോള് ഖത്തറില് ജോലി നോക്കുന്നു. വി.ഡി. രാജേഷ് മഹാത്മാഗാന്ധി സര്‍വകലാശാലയില് ജോലി നോക്കുന്നു.\nപ്രിയേ നിന്റെ കുര, ചികയുന്ന സുന്ദരി, എന്നെന്നും എന്റെ കുരങ്ങേട്ടന്റെ.. തുടങ്ങിയ എന്റെ കഥകള്‍ക്കൊക്കെ ഇന്നും വിദേശത്തും സ്വദേശത്തും ആരാധകരുണ്ടെന്നു കേള്‍ക്കുമ്പോള് എന്താ സന്തോഷമെന്നോ?


കര്‍ണ്ണാടകയില് കോണ്‍ഗ്രസ്-ജെഡിഎസ് സീറ്റ് ധാരണ\nകര്‍ണ്ണാടകയില് കോണ്‍ഗ്രസ്-ജെഡിഎസ് സീറ്റ് ധാരണ. ആകെയുള്ള 28 സീറ്റുകളില് കോണ്‍ഗ്രസ് 20 സീറ്റുകളിലും ജെഡിഎസ് എട്ട് സീറ്റുകളിലും മത്സരിക്കുമെന്നാണ് വിവരം. ജെഡിഎസ് നേതാവ് ഡാനിഷ് അലി കോണ്‍ഗ്രസ് അധ്യക്ഷന് രാഹുല് ഗാന്ധിയുമായി നടത്തിയ ചര്‍ച്ചയിലാണ് അന്തിമ ധാരണയായത്. ബീഹാറില് സീറ്റ് ധാരണ അന്തിമ ഘട്ടത്തിലെത്തിയതായി ആര്‍ജെഡി നേതാവ് തേജസ്വി യാദവ് കെസി വേണുഗോപാലുമായി നടത്തിയ ചര്‍ച്ചക്ക് ശേഷം പറഞ്ഞു. അതിനിടെ കോണ്‍ഗ്രസിന്‍റെ രണ്ടാം ഘട്ട സ്ഥാനാര്‍ത്ഥി പട്ടികയും പുറത്ത് വന്നു.\nകേരളത്തിലുള്ള കോണ്‍ഗ്രസ് അധ്യക്ഷന് രാഹുല് ഗാന്ധിയുമായി ജെഡിഎസ് നേതാവ് ഡാനിഷ് അലി നടത്തിയ ചര്‍ച്ചയിലാണ് തര്‍ക്കങ്ങള് പരിഹരിക്കപ്പെട്ടത്. പന്ത്രണ്ട് സീറ്റുകള് വേണമെന്ന അവകാശവാദം ഉപേക്ഷിച്ച് ജെഡിഎസ് എട്ട് സീറ്റുകളിലായിരിക്കും മത്സരിക്കും. ബാക്കി ഇരുപത് സീറ്റുകളിലും കോണ്‍ഗ്രസ് സ്ഥാനാര്‍ത്ഥികളായിരിക്കും. ധാരണ പ്രകാരം മാണ്ഡ്യ സീറ്റ് കോണ്‍ഗ്രസ് ജെഡിഎസിന് വിട്ട് കൊടുക്കും.\nഹാസനില് ജെഡിഎസും മൈസൂരില് കോണ്‍ഗ്രസും മത്സരിക്കും. ഉത്തര കന്നഡ, ഉഡുപ്പി, ചിക്ക്മംഗ്ലൂര്,ഷിമോഗ,ബാംഗ്ലൂര് നോര്‍ത്ത്,വിജയപുര തുടങ്ങിയവയായിരിക്കും ജെഡിഎസിന്‍റെ മറ്റ് മണ്ഡലങ്ങളെന്നാണ് വിവരം. ഔദ്യോഗിക പ്രഖ്യാപനം ഉടന് ഉണ്ടാകും. ബീഹാറിലും സീറ്റ് ചര്‍ച്ചകള് അന്തിമ ഘട്ടത്തിലെത്തിയതായാണ് വിവരം. ആര്‍ജെഡി പതിനട്ട്, കോണ്‍ഗ്രസ് 11, ബാക്കി സീറ്റുകള് ചെറു പാര്‍ട്ടികള്‍ക്കും എന്ന നിലയിലായിരിക്കും ധാരണയെന്ന് സൂചനയുണ്ട്. സീറ്റ് ധാരണയുമായി ബന്ധപ്പെട്ട തര്‍ക്കങ്ങളൊന്നും ഇല്ലെന്ന് ആര്‍ജെഡി നേതാവ് തേജസ്വി യാദവ് എഐസിസി ജനറല് സെക്രട്ടറി കെസി വേണുഗോപാലുമായുള്ള ചര്‍ച്ചക്ക് ശേഷം പറഞ്ഞു.\nഅതിനിടെ ഉത്തര്‍പ്രദേശില് പതിനാറ് സീറ്റുകളിലും മഹാരാഷ്ട്രയില് അഞ്ച് സീറ്റുകളിലും കോണ്‍ഗ്രസ് സ്ഥാനാര്‍ത്ഥികളെ പ്രഖ്യാപിച്ചു. യുപിയില് പിസിസി അധ്യക്ഷന് രാജ് ബബ്ബാര് മൊറാദാബില് നിന്നും ശ്രീ പ്രകാശ് ജെയ്സ്വാള് കാണ്‍പൂരില് നിന്നും ബിജെപിയില് നിന്ന് രജാവെച്ചെത്തിയ സാവിത്രി ഭായ് ഫൂലെ സിറ്റിംഗ് സീറ്റായ ബെഹ്റെയ്ച്ചിലും മത്സരിക്കും. മഹാരാഷ്ട്രയില് മുന് കേന്ദ്ര ആഭ്യന്തര മന്ത്രി സുശീല് കുമാര് ഷിന്‍ഡെ സോളാപൂരില് നിന്നും മുന് എംപി പ്രിയ ദത്ത് മൂംബൈ നോര്‍ത്ത് സൌത്തില് നിന്നും മത്സരിക്കും.\nRead more on: lok sabha election | loksabha election


മത്സരഫലം: ബലീനോ ആർ എസ്, അബാർത്ത് പൂണ്ടൊ ഇവൊ, ഫോക്‌സ്‌വാഗൺ പോളോ ജി ടി ടി എസ് ഐ എന്നിവ തമ്മിൽ | CarDekho.com\npublished on ഫെബ്രുവരി 05, 2016 04:18 pm by sumit വേണ്ടി\nനടന്നുകൊണ്ടിരിക്കുന്ന ഓട്ടോ എക്‌സ്പോയിൽ ബലീനൊ ആർ എസ് അവതരിപ്പിച്ചുകൊണ്ട് മാരുതി കാണികളുടെ കണ്ണെഞ്ചിപ്പിച്ചു. പ്രീമിയം ഹാച്ച് ബാക്ക് സെഗ്‌മെന്റിൽ മികച്ച വിജയമായിരുന്നു ബലീനോയുടെ പുതിയ വേർഷൻ ബലീനോ ആർ എസ്സ് പവർ കൂടിയ വാഹനങ്ങളുടെ പ്രേമികൾക്ക് വേണ്ടിയുള്ളതാണ്. വാഹനത്തിന്റെ പുതിയ 1.0 ലിറ്റർ ടർബോ ചാർജഡ് ബൂസ്റ്റർ ജെറ്റ് എഞ്ചിൻ കുറച്ചധികം ശക്‌തി പുറന്തള്ളുവാൻ തന്നെയാണ് തയ്യാറെടുക്കുന്നത്.\nചിലർ ശക്‌തിയേറിയ ബലീനോ എന്നു വിളിക്കുന്ന പുതിയ ബലീനൊ ഫോക്‌സ്‌വാഗൺ പോളോ ജി ടി ടി എസ് ഐ , അബാർത്ത് പൂണ്ടൊ എന്നിവയുമായിട്ടായിരിക്കും മത്സരിക്കുക. ഈ സെഗ്‌മെന്റിലെ ഒരു വാഹനം വാങ്ങണമെന്നാഗ്രഹിക്കുന്ന ഒരാൾക്ക് തിരഞ്ഞെടുക്കുവാൻ എളുപ്പമാകുന്ന തരത്തിൽ വാഹനങ്ങളെ ഞങ്ങൾ താരതമ്യം ചെയ്‌തിരിക്കുന്നത് നോക്കു!\nവാഹനം ഇതുവരെ ലോഞ്ച് ചെയ്‌തിട്ടില്ലെങ്ക്ല്ലും തനെ എതിരാളികളെ വേട്ടയിടാൻ തന്നെയാണ് മാരുതി ബലീനൊ ആർ എസ് ഒരുങ്ങുന്നത്. ‘മാരുതി സുസുകി’ യിലുള്ള ജനങ്ങളുടെ വിശ്വാസം തകർക്കാൻ പറ്റാത്തതാണ് അതുതന്നെയാവണം മത്സരത്തിൽ മാരുതിയുടെ പ്രധാന ആയുധം.\nഹോംപുതിയ കാറുകൾവാർത്തമത്സരഫലം: ബലീനോ ആർ എസ്, അബാർത്ത് പൂണ്ടൊ ഇവൊ, ഫോക്‌സ്‌വാഗൺ പോളോ ജി ടി ടി എസ് ഐ എന്നിവ തമ്മിൽ


സാങ്കേതിക തകരാറിലായ റഷ്യന് ബഹിരാകാശ പേടകം കസാക്കി...\nസാങ്കേതിക തകരാറിലായ റഷ്യന് ബഹിരാകാശ പേടകം കസാക്കിസ്ഥാനില് അടിയന്തരമായി ഇടിച്ചിറക്കി\nKESIYA | Thursday, October 11, 2018 4:09 PM IST\nമോസ്കോ: സാങ്കേതിക തകരാറിലായ റഷ്യന് ബഹിരാകാശ പേടകം കസാക്കിസ്ഥാനില് അടിയന്തരമായി ഇടിച്ചിറക്കി. രാജ്യാന്തര ബഹിരാകാശനിലയത്തിലേക്കു വ്യാഴാഴ്ചയാണ് രണ്ടു സഞ്ചാരികളുമായി റോക്കറ്റ് വിക്ഷേപിച്ചത്. ഇരുവരും സുരക്ഷിതരാണെന്ന് റഷ്യൻ ബഹിരാകാശ ഏജൻസിയായ റോസ്കോസ്മോസും യുഎസ് ബഹിരാകാശ ഗവേഷണ ഏജൻസിയായ നാസയും അറിയിച്ചു.\nറഷ്യയിൽനിന്നും യുഎസിൽനിന്നുള്ള ഓരോ ബഹിരാകാശ യാത്രികരാണ് പേടകത്തിലുള്ളത്. അന്താരാഷ്ട്ര ബഹിരാകാശ നിലയത്തിലേക്കുള്ള സഞ്ചാരികളുമായി വിക്ഷേപിച്ച റഷ്യയുടെ സോയൂസ് റോക്കറ്റാണ് തകരാറിലായത്. രക്ഷാപ്രവര്‍ത്തകര് സംഭവസ്ഥലത്തേക്ക് തിരിച്ചു. ബഹിരാകാശ യാത്രികര് സുരക്ഷിതരെന്ന് റഷ്യ അറിയിച്ചു.\nവിക്ഷേപണത്തിനു പിന്നാലെ തന്നെ പേടകത്തില് തകരാർ കണ്ടെത്തിയിരുന്നു. ബൂസ്റ്ററിലാണ് പ്രശ്നങ്ങളെന്ന് നാസ വ്യക്തമാക്കി. റഷ്യൻ ബഹിരാകാശ സഞ്ചാരിയായ അലെക്സി ഓവ്ചിനിൻ, യുഎസ് സഞ്ചാരി നിക്ക് ഹേഗ് എന്നിവരാണ് പേടകത്തിലുള്ളത്.